މަޤާމުގެ މަސްއޫލިއްޔާތާއި ވާޖިބުތައް:\nފެންވަރާ ހުނަރުގެ ގޮތުން ތަފާތު ކުދިންނަށް އަމާޒުކޮށްގެން އުގަންނައިދިނުން.\nކިޔަވައިދިނުމުގެ ރޮނގުން ދިވެހިރާއްޖޭގެ ގައުމީ ސަނަދުތަކުގެއޮނިގަނޑު ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައިއޮތުމާއިއެކު ތައުލީމީ ދާއިރާއިން ނުވަތަ ކިޔަވައިދޭ މާއްދާއަށްހާއްސަކުރެވިފައިވާ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެއޮނިގަނޑު ލެވެލް9ނުވަތަ އެއަށްވުރެ މަތީސަނަދެއް ހާސިލުކޮށްފައިވުމާއިއެކު ސަނަދުތައް މޯލްޑިވްސް ކޮލިފިކޭޝަންއޮތޯރިޓީއިން ވެލިޑޭޓްކޮށްފައިވުން.\n- ސެންޓީޗަރުކަމަށްހަމަޖައްސާނަމަސެންޓީޗަރުންގެ ޝަރުޠު ފުރިހަމަވުނ\n- ސެންޓީޗަރުކަމަށްހަމަޖައްސާނަމަސެންޓީޗަރުންގެ ޝަރުޠު ފުރިހަމަވުން\nސްޕެޝަލް އެޑިޔުކޭޝަން ޓީޗަރުންގެ ޝަރުތުތައް\nޝްޕެޝަލް އެޑިޔުކޭޝަން ނީޑްސް (ސެން) އަށް ޚާއްޞަވެފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް5ނުވަތަ އެއަށްވުރެ މަތީ ސަނަދެއް ޙާސިލްކޮށްފައިވުން ( މި ޝަރުތު ހަމަޖެއްސޭނީ CS11 އަދި CS13 ގެ މަޤާމުތަކަށެވެ.\nޓީޗަރުންގެ ވަޒީފާގެ އޮނިގަނޑުގެ ޝަރުތު ފުރިހަމަވުމާއެކު، ތިރީގައިވާ ޝަރުތުތަކުން ޝަރުތެއް ފުރިހަމަވުން:\nފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް(މި ފޯމް ސިވިލް ސަރވިސް ކޮ މިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި އަދި އިދާރާގެ ވެބްސައިޓުންނާއި ކައުންޓަރުން ލިބެން ހުންނާނެއެވެ.\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ ރާއްޖޭއިން ބޭރުގެ މަތީ ތަޢުލީމުދޭ މަރުކަޒަށް ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓްފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮސްފައިވާ ލިޔުމުގެ ކޮޕީ.\n(ށ) މަތީ ތަޢުލީމު ދޭ ރާއްޖޭގެ މަރުކަޒަކުން ދޫކސޮްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 ޖަނަވަރީ 2020 ގެ 13:30 ގެ ކުރިން، މަޖީދިއްޔާ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]އަދި ފެކްސް 3320583 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 27 ޖަނަވަރީ 2020 އާއި 29 ޖަނަވަރީ 2020 އާ ދެމެދު، މަޖީދިއްޔާ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nވަޒީފާއަށް ކުރިމަތިލީ ފަރާތްތަކަށްޕޮއިންޓް ލިބުނު ގޮތުގެ\nޝީޓް (A2 ފޯމް) އާންމު ކުރުން\nއިންޓަވިއު ބާއްވާތާ ރަސްމީ ބަންދުނޫން5ދުވަހުގެ ތެރޭގައި" ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ފޯމް) އާއްމުކޮށް ފެންނާނެހެން މިއިދާރާގައި އަދި އިދާރާގެ ވެބްސައިޓްގައި އާއްމު ކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމް އާއްމުކުރާ ދުވަހުން ފެށިގެން ރަސްމީ ބަންދުނޫން5ދުވަހުގެ ތެރޭގައި އެޝަކުވާއެއް މިއިދާރާއަށް ހުށައަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3324691 ނަންބަރު ފޯނާއެވެ.\nފެކްސް ނަމްބަރ 3320583އެވެ. އީމެއިލް ކުރާނީ [email protected]އެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާ އަޔަން ކުރުމުގެ މިންގަނޑުތަކާ އުސޫލްތަށް އަދި އެއުސޫލުތަކާއި ގުޅުން ހުރި އެންމެހާ ލިޔުންތަށް ސިވިލްސަރވިސް ކޮމިޝަންގެ ޑައުންލޯޑްސްގެ "އައްޔަން ކުރުމުގެ އުސޫލާ ގުޅޭ" (http://www.csc.gov.mv./dv/recruitment.usoolu) އިން ލިބެން ހުންނާނެއެވެ.


United ah vure Real Madrid mathin maabodah handhaanvey: Ronaldo\nޔުނައިޓެޑަށްވުރެ ރެއާލް މެޑްރިޑް މަތިން މާބޮޑަށް ހަނދާންވޭ: ރޮނާލްޑޯ\n-4months ago2- އަމީން\nމެންޗެސްޓާ ޔުނައިޓެޑަށްވުރެ ރެއާލް މެޑްރިޑް މަތިން މާ ހަނދާންވާ ކަމަށް މަޝްހޫރު ފުޓްބޯޅަ ތަރި ކްރިސްޓިއާނޯ ރޮނާލްޑޯ ބުނެފިއެވެ. 2003 ވަނަ އަހަރުން ފެށިގެން 2009 އަކައި ހަމައަށް ޔުނައިޓެޑުގައި ހަ އަހަރު ހޭދަކުރުމަށްފަހު ރޮނާލްޑޯ ރެއާލްއަށް ބަދަލުވީ އޭރުގެ ރެކޯޑް ޓްރާންސްފާ ފީއެއް ކަމުގައިވާ 80 މިލިއަން ޕައުންޑަށެވެ.\nރެއާލްގެ ހަނދާންތައް ބޮޑަށް ހުންނަ ސަބަބަކީ އެތަނަކީ އޭނާގެ ކުދިން އުޅެ ބޮޑުވިތަން ކަމުގައިވުމުން ކަމަށް ރޮނާލްޑޯ ބުންޏެވެ. ނުވަ އަހަރު ރެއާލްގައި ހޭދަ ކުރުމަށްފަހު އެ ކްލަބް ދޫކޮށްލުމަކީ ފަސޭހަ ކަމަށް ނުވި ކަމުގައިވެސް އޭނާ ވަނީ ބުނެފައެވެ.\nރެއާލްއާއެކު ހަތަރު ފަހަރު ޗެންޕިއަންސް ލީގު ކާމިޔާބު ކުރުމުގެ އިތުރުން ރޮނާލްޑޯވަނީ ގިނަގުނަ 'އިންޑިވިޖުއަލް' އެވޯޑުތަކެއްވެސް އެ ކްލަބާއެކު ހާސިލު ކޮށްފައެވެ.\nސްޕެއިންގެ މެޑްރިޑުގައި ބޭއްވި މާކާ އެވޯޑް ހަފްލާގައި ވާހަކަ ދައްކަމުން ރޮނާލްޑޯ އިތުރަށް ބުނި ގޮތުގައި އޭނާގެ ކެރިއަރުގައި ލިބުނު އެންމެ ބޮޑު ކާމިޔާބީއަކީ ޕޯޗުގަލްއާއެކު 2016 ވަނަ އަހަރު ކާމިޔާބު ކުރެވުނު ޔޫރޯ ޗެންޕިއަންޝިޕް ކަމަށެވެ.\nބްރޯ މަތިން މަ ހަނދާންވޭ\nހަމް ދިލް ޗުކޭ ސަނަމް\nއަރޭ ޔާރް... ނޯ ބޮޑީ ކެއާޒް! ޓީކޭ؟!


Covid jehumun Center ah gendhan molhu gotheh\nއިންޑިއާ މީހަކު އޭނާގެ ޖީޕްގެ ފަހަތުގައި ބައެއް ގުޅައިގެން އަންހެނުން އޭގައި ބައިންދައިގެން ކޮވިޑް ސެންޓަރަށް ގެންދަނީ\nކޮވިޑް-19 އިގެ ވަބާ ދުނިޔެއަށް ފެތުރުމުގެ ކުރިން ސޯޝަލް ޑިސްޓެންސިން އަކީ މީހުން ދަންނަ ކަމެއް ނޫނެވެ. އެކަން ދަސްވީ އަދި އެގޮތަށް އުޅެން މަޖްބޫރުވީ ބަލިމަޑުކަމުގެ ސަބަބުންނެވެ. ކޮވިޑަށް ޕޮޒިޓިވްވާ މީހުންނާ ދޭތެރޭ ކަން ކުރާނެ ގޮތް ގޮތް އެންމެ ރަނގަޅަށް ގިނަ މީހުންނަކަށް ނޭނގެ އެވެ. ބަލިވީމަ ޑޮކްޓަރަށް ދައްކަން ގެންދާނެ ގޮތެއް ވެސް ނޭނގެ އެވެ.\nނަމަވެސް އިންޑިއާގެ މިޒޯރާމްގެ މީހަކު އޭނާގެ އަންހެނުން ކޮވިޑް-19 އަށް ޕޮޒިޓިވް ވުމުން ކޮވިޑް ސެންޓަރަށް ގެންދަން ވަރަށް މޮޅު ގޮތެއް ވަނީ ވިސްނާފަ އެވެ. އެމްބިއުލެންސް ބަލާ އައުމުގެ ކުރިން އެމީހާ ވަނީ އަންހެނުން ކޮވިޑް ސެންޓަރަށް ގެންގޮއްސަ އެވެ. އަދި އެވެސް ސޯޝަލް ޑިސްޓެންސިންގެ އުސޫލުތަކާ ވެސް އެއްގޮތަކަށެވެ.\nމި މީހާ އަންހެނުން ކޮވިޑް ސެންޓަރަށް ލާން ދަނިކޮށް މަގުމަތިން ދިމާވި އައިޕީއެސް އޮފިސަރަކު ވަނީ މި މަންޒަރުގެ ފޮޓޯތަކާއި ވީޑީއޯ ސޯޝަލް މީޑިއާގައި ޝެއާކޮށް އެމީހާގެ ވިސްނުން ރަނގަޅުކަމަށް ތައުރީފުކޮށްފަ އެވެ. ޖީޕެއްގެ ފަހަތުގައިވާ ޓްރެއިލާގައި ޕްލާސްޓިކް ގޮނޑިއެއް ބައިންދައި އޭގައި އަންހެނުން ބައިންދައިގެން ފިރިހެންމީހާ ޖީޕް ދުއްވާފައި ދިޔަ މަންޒަރު ފެންނަ މި ވިޑީއޯއަށް ވަރަށް ގިނަ ބައެއްގެ ތަރުހީބު ލިބިފައި ވެއެވެ.\nމި މީހާގެ ވިސްނުން ތޫނުކަމާއި ޚިޔާލު މޮޅުކަމަށް މި ވީޑިއޯ ބެލި އެންމެން ވެސް އެއްބަސްވެ އެވެ. ބޭރަށް ނުކުންނަ އިރު އާދައިގެ މާސްކެއްހާ ހިސާބުވެސް އަޅާލަން ގިނަ ބަޔަކަށް ނުކެރޭއިރު ނުވަތަ ނާޅާއިރު މި މީހާ ކޮވިޑް-19ގެ ގައިޑްލައިން އަށް ފުރިހަމައަށް އަމަލުކުރުމާއެކު އަންހެނުން ކޮވިޑް ސެންޓަރަށް ލާން ދާ މަންޒަރަކީ ހަގީގަތުގައި ވެސް ވަރަށް ތަނަވަސް ޚިޔާލެއްގެ މީހަކަށް ނޫނީ އަންނާނެ ވިސްނުމެއް ނޫނެވެ.\nމި ދެމަފިރިންގެ ތެރެއިން ބަލި ޖެހިފައިވަނީ ހަމައެކަނި އަންހެންމީހާ އަށް ކަމަށްވާތީ ފިރިމީހާ ގަޔަށް ވެސް ބަލި ނާރާނެ ފަދަ ގޮތަކަށް އަންހެންމީހާ ވެސް އިނުމުން އެ ދެ މީހުންގެ މެދުގައި އޮތް އިތުބާރާއި ޔަގީންކަން ވެސް ދޭހަވާ ކަމަށް މި ވީޑީއޯއަށް ކޮމެންޓުކުރި ބައެއް މީހުން ބުންޏެވެ.\nއެންމެ މަޖާ ކަމަކީ މަގުމަތިން މި ދެ މީހުންނާ ދިމާވާ މީހުންނާ މިމީހުން އަތް ހޫރަމުން ދިޔައިމަ އެވެ.


China ge baeh loanthah dhekkun vanee faskohdheefai: Raees office | Mihaaru\nވިޔަފާރި / ރައީސް އޮފީސް\nޗައިނާގެ ސަފީރު ޒާން ލިޔޯން (ވ) އާއި ފޮރިން މިނިސްޓަރު އަބްދުﷲ ޝާހިދު ބައްދަލުކުރައްވަނީ -- ފޮޓޯ: މިނިސްޓަރު ޝާހިދުގެ ޓްވިޓާ\n18 ނޮވެމްބަރ 2020 - 14:32\nއަންނަ އަހަރު ރާއްޖެއިން ޗައިނާ އަށް ދައްކަން ޖެހޭ ބައެއް ލޯނުތައް ފަސްކޮށްދީފައިވާ ކަމަށް ރައީސް އޮފީހުން ބުނެފި އެވެ.\nރައީސް އޮފީހުގެ ތަރުޖަމާނު އިބްރާހިިމް ހޫދު ވިދާޅުވީ ޗައިނާއިން ބައެއް ލޯނުތައް ފަސް ކޮށްދީފައިވަނީ ޖީ-20ގެ "ޑެޓް ސާވިސް ސަސްޕެންޝަން އިނީޝިއޭޓިވް" (ޑީއެސްއެސްއައި)ގެ ދަށުން ކަމަށެވެ. މިއީ ކޮވިޑް-19 ގެ ސަބަބުން ދުނިޔޭގެ ފަގީރު ގައުމުތަކުން ދައްކަން ޖެހޭ ލޯނުތައް ދެއްކުމުގެ މުއްދަތު އިތުރު ކޮށްދިނުމުގެ ގޮތުން ވޯލްޑް ބޭންކުން ނަގާފައިވާ އިނީޝިއޭޓިވް އެކެވެ. ޗައިނާގެ އިތުރުން ޔޫރަޕްގެ އެހެން ބައެއް ގައުމުތަކުން ނަގާފައިވާ ލޯނުތައް ވެސް މީގެ ތެރޭގައި ހިމެނެ އެވެ. އެހެންވެ، އެ ފަރާތްތަކަށް ދައްކަން ޖެހޭ ފައިސާ އަންނަ އަހަރުގެ ފުރަތަމަ ހަ މަހުގެ ތެރޭގައި ދައްކާކަށް ނުޖެހޭނެ އެވެ.\nމި އިނީޝިއޭޓިވްގެ ދަށުން ލޯނުތައް ދެއްކުމަށް ހަ މަސް ދުވަހުގެ މުއްދަތެއް ލިބޭނެ ކަމަށް އަންނަ އަހަރަށް ލަފާ ކުރާ ބަޖެޓުގައި ވެސް ފިނޭންސް މިނިސްޓްރީން ވަނީ ހިމަނައިފަ އެވެ. މި ލުޔާ އެކު އަންނަ އަހަރު ދައްކަން ޖެހޭ ދަރަނިން 809.1 މިލިއަން ރުފިޔާ ކުޑަ ކުރެވޭނެ ކަމަށް ބަޖެޓުގައި ވަނީ ލަފާކޮށްފަ އެވެ.\nރާއްޖެއިން ޗައިނާ އަށް ދައްކަން ޖެހޭ ބައެއް ލޯނުތައް ފަސްކޮށްދީފައިވާ ކަމަށް ރައީސް އޮފީހުން ކަށަވަރު ކޮށްދީފައިވާއިރު ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވަނީ ޗައިނާއިން ލޯނުތަކަށް ލުއި ނުދޭ ކަމަށް ވިދާޅުވެފަ އެވެ. އަދި ޗައިނާ ފަދަ ތަނަވަސް ގައުމަކުން، ރާއްޖޭގައި ތިބި ހަތަރު ލައްކަ މީހުން ކައިރީގައި "ފައްޓަރުބައި ވިއްކާފައި" އެ ގައުމުގެ ބޭންކުތަކަށް އަނބުރާ ފައިސާ ދައްކާށޭ ބުނާތީ އަޖައިބުވެ އަންތަރީސްވެ ވަޑައިގަންނަވާ ކަމަށް ވެސް އޭނާ ވިދާޅުވި އެވެ.\n"..މުޅި ދުނިޔެ އޮތީ ބަންދުވެފައި. ހުޅުވާފައި ހުރި އެކަކު ވެސް ހުރީކީ ނޫން. ލާރިއެއް ފޮނުވާލެވޭ މިންވަރަށް ވެސް ހުޅުވާފަކާއެއް ނެތް. އެހެން ނަމަވެސް އެއްވެސް ލުޔެއް ނެތޭ، އެއްވެސް ލުޔެއް ނެތޭ. ކޮބައިތޯ އިންސާފަކީ. ޗައިނާގެ ރައީސަށާއި ޗައިނާ ސަރުކާރަށް އަޅުގަނޑު ފަށްފަށުން ދަންނަވަން ބޭނުން، ދިވެހިރާއްޖެ އަށް ތިހެން ނުހައްދަވާށޭ. އާދޭހޭ، އާދޭހޭ،" ސަރުކާރަށް ދެ އަހަރު ފުރުން ފާހަގަ ކުރުމަށް އެމްޑީޕީ ހަރުގޭގައި ރޭ ދެއްވި ސްޕީޗުގައި ނަޝީދު ވިދާޅުވި އެވެ.\nއަންނަ އަހަރަށް ލަފާ ކުރާ ބަޖެޓުގައި ދަރަނި ދެއްކުމަށް ހަތަރު ބިލިއަން ރުފިޔާ ވަނީ ކަނޑައަޅައިފަ އެވެ. މީގެ ތެރެއިން 80 ޕަސެންޓު ދައްކަން ޖެހޭނީ ޗައިނާ އަށް ކަމަށް ވިދާޅުވެ ނަޝީދު ވަނީ ކަންބޮޑުވުން ފާޅު ކުރައްވައިފަ އެވެ.\nމި އަހަރު ނިމޭއިރު ދައުލަތުގެ ދަރަނި ހުންނާނީ 70.3 ބިލިއަން ރުފިޔާގައި ކަމަށް ފިނޭންސް މިނިސްޓްރީން ވަނީ ލަފާކޮށްފަ އެވެ. އަދި އަންނަ އަހަރު ނިމޭއިރު މި އަދަދު 82.8 ބިލިއަން ރުފިޔާ އަށް އަރާނެ ކަމަށް ލަފާ ކޮށްފައިވާއިރު މީގެ ތެރެއިން ބޭރުގެ ދަރަނި ހުންނާނީ 37.5 ބިލިއަން ރުފިޔާގައި ކަމަށް ފިނޭންސުން ވަނީ ލަފާކޮށްފަ އެވެ.\nއަންނަ އަހަރަށް ލަފާކޮށްފައިވާ ދައުލަތުގެ ބަޖެޓް ފޮތް ބުނާ ގޮތުން، ދައުލަތުން ދައްކަން ޖެހޭ ގިނަ ފައިސާ ހުރީ އެކިއެކި ބޮންޑްތަކަށް ދައްކަން ޖެހޭ ދަރަންޏެވެ. ބޭރުގެ ސަރުކާރުތަކަށް ދައްކަން ޖެހެނީ 181 މިލިއަން ރުފިޔާ އެވެ.\nރައީސް އޮފީސް ރާއްޖެ-ޗައިނާ ސަރުކާރު ލޯނު އިބްރާހިމް ހޫދު، ކޮމިއުނިކޭޝަންސް ސްޓްރެޓެޖިސްޓް\n71 ކޮމެންޓް, 75 ރިއެކްޝަންސް\nދެންވެސް -/50000 ހުން މަތިން މުސާރަ ލިބޭ ފަރާތްތަކުގެ މުސާރަ ކުޑަކުރާކަށް ނުވޭބާ؟ ދަރަނި ކުޑަކުރެވޭނީ ޚަރަދުތައް ކުޑަކޮށްގެން!\nއަޖައިބެކޭ. އިންޑިޔާ އެހީއޭކިޔާފަ އުމްރާނީގޮތުން ކުރިއެރުންނުވާ ކަންކަމަށް ހަރަދުކޮއް މިބިލްކުރަނީ. ތިހާ ހިންހަމަނުޖެހޭ ބަޔަކަށް ބުރިޖު މަރާމާތްކުރަން އަނެއްކާވެސް ދީ، އިތުރު މަސައްކަތްތައް އެވޯޑުކުރަނީ މި މިއީ ފަހެ އަރަތަ އެއްތަ!\nކަން މީހުން އޮތް އިރުވެސް އާބީ އާއި، އާންޓީ އާއި ރާނީ ގެ ފައްޓަރުބައިތައް ވިއްކާލާފައި މަގު މައްޗަށް ނުކުމެ އަހަރުމެން އެންމެންގެ މުޅިޤައުމުގެ ފައްޓަރުބައި ތައް ވިއްކާލަން އަރުވާޖަހައިގެން އުޅޭ މީހަކު އެބަ އުޅޭ\n"އަންނަ އަހަރު ދައްކަން ޖެހޭ ދަރަނިން 809.1 މިލިއަން ރުފިޔާ ކުޑަ ކުރެވޭނެ ކަމަށް ބަޖެޓުގައި ވަނީ ލަފާކޮށްފަ" މާނަޔަކީ އަންނަ އަހަރުގެ ފުރަތަމަ ހަމަސް ދުވަހު އެވަރު ދައްކަން ނުޖެހޭ ވާހަކަ. އެކަމަކު އެ އަދަދު މާފުވަނީއެއް ނޫން. ފަހުން ދައްކަންޖެހޭ. ޅުޔެއް ދިނުމަކީ ދަރަނިން ބޮޑު ބައެއް މާފްކުރުން. ޗައިނާއިން އެފަދަ ލުޔެއް ނުދިންކަން ރައީސް ނަޝީދު ފާހަގަކުރައްވަނީ\nއޭނަ ކިޔާއެއްޗެއް އޭނަޔަށްވެސް ނޭގޭ ސަރުކާރުން ދައްކަން ބޭނުންވާ ވާހަކައެއްނޫން ނަސީދު އެދައްކަނީކީ އެއީ އޭނައަމިއްލަ ހިޔާލު އާދައިގެމަތީން ތިމާ މެން ނުކުޅެދުނީމާ އެހެންމީހުން ކުެްވެރިކޮށް ރީދޫ ކުދީން ގެ ބޯކަނީ މީ އަބަދުވެސް އޭނާ އުޅޭގޮތް ދުވަހަކުވެސް އޭނަ ރަތްޔިތުންކައިރީ ތެދެއް ނުހަދާނެ މީ 2008 ގަވެސް މިގައުމަށް ދިމާވިކަންތައް ތަކުރާރުވަނީ ގައުމުގެ ރިޒާވުހުސްވެ ޑޮލަރުގެ އަގުބޮޑުވެ ތަކެތީގެ އަގު އިންތިހާޔަށް އުފުލެނީ ހަމަ ނޭގޭތީ ނޭގޭތީ ނޭގޭތީ.\nތި މާ މޮޅު ގޮތެއްތާދޯ؟ ލޯނު އަނބުރައިދެއްކުން ލުއި ކުރުމަކީ ލޯނުގެ ބައެއް މާފްކުރުމޭ ވިއްޔާ ތިބުނަނީ. އަޅެ ނަޝީދު އެއްޗެއްކިޔަސް ތިމާ މީހާވެސް ސިކުނޑިއެއް އޮވޭ ނޫންތަ؟\nދަރަންޏާ.. ކޮން ގައުމަކުންތަ ތިޔަ ކަހަލަ ދީލަތި ލުއިތައް ލޯނުތައް އަނބުރާ ދެއްކުމުގައި ހަދައިދެނީ؟ ޗައިނާ ލުއިނުދީގެން ނުބައިވާންވީ އެހެން ގައުމުތަކުން ތިފަދަ ދީލަތި ކަންކަން ކޮށްދީ އުޅޭނަމަ.\nއިންޑިއާނަމަ ތިކަން ތިގޮތަކަށް ނުވާނެ. ދެންވެސް ހޭއަރާބަލަ. އިންޑިއާގެ އަޅުވެތިކަމުގެ ދަންމަޅި ކަރަށް މަހައިގެން އެކަމަކުވެސް ކަލެމެން އުޅެންވާނީދޯ؟\nއަމިއްލަ އެޖެންޑާ ހާސިލުކުރުމަށް ގައުމުތަކާ ޖެހިގަނެގެން އުޅުނީމާ ހުރިހާ ގެއްލުމެއް ލިބެނީ ރައްޔިތުންނަށް\nނަޝީދުއަކީ ދޮގުހަދާމީހެއްނޫން...ރައީސްއާއި ފިނޭންސްމިނިސްޓަރ މަޖިލީސް ރައީސްއަށް މައުލޫމާތު ނުދޭތީ ވާގޮތް..ކޮންމެ ފަހަރަކު ހަދަނީ އެހެން ނަޝީދު އެއްޗެއް ބުނާއިރަށް ރައީސްއޮފީހުން ދޮގުކުރަނީ...\nމައުލޫ މާތު ސާފުނުކޮށް ހުރިހާކަ މަކަށް އަނގަލާތީ ވާގޮތްއެއީ. ކަލޭ މެމންއުޅޭ އަންނި ކުޑަކުއްޖަކަށް ހަދައިގެން. މާ މަބޮޑޭވެގެން ރޯނުއެދުރު ހެދިގެން އުޅޭތީވާގޮތްއެއީ.\nނަޝީދަށް ކަންކަން ނޭނގެނީހެއްޔެވެ؟ ނޫނީ އެނގިހުރެމެ މޮޅުވާހަކައެއްބުނަން ގައުމުތަކާއޮތް ގުޅުން ގޯސްވާކަލަ ދޮގުއިލްޒާމު އަޅުވަނީހެއްޔެވެ؟ ކާކުގެ އަގެއްތޯ ވެއްޓެނީ.\nގައު މާ ގައު މުގެ ރައްޔިތުން އަޑު\nހޮޓްކިންގ ތިބުނި އެއްވެސް ކަމެއް ވަނީކީ ނޫންހެން ހީވަނީ، ނަޝީދުގެ ބަސް މާނަކުރުމުގަ އެކި މީހުނަށް އެކިގޮތަށް މާނަކުރެވެނީ ކަންނޭގެ، ޗައިނާއިން ނަގާފަހުރި ބައެއް ލޯނު ތަކަށް ލުއި ދިންނަމަވެސް ނެގި ހުރިހާ ލޯނަށް ލުއި ނުދޭތީވެ އެކަމުގެ ހިތްހަމަނުޖެހުމުގެ ތެރޭގަ ލޯނުތަކަށް ލުއި ނުދޭވާހަކަ ބުނެވުނީކަންނޭގެ، އަލުން ނަޝީދުގާތު އަހާލަނިކޮށް އެހެން ގޮތަކަށް.............\nނޭންގުނޭ ނޭންގުނޭ ތިޔަވިދާޅުވި ބަހުގެމާނައެއް. ދެ ރައީސުންދެގޮތައް ތިވިދާޅުވަނީ.\nރޫހާނީ ލީޑަރު ކިތަންމެ ދޮގެއް ހެދިޔަސް ފިޔަވަޅެއް ނޭޅޭނެ. ނަންވާނީ މައުމޫނުގެ 30 އަހަރު ...


ފެން ބިލު ދައްކައިގެން 1000 ރުފިޔާ ލިބޭ ޕްރޮމޯޝަނެއް ފަށައިފި ފެން ބިލު ދައްކައިގެން 1000 ރުފިޔާ ލިބޭ ޕްރޮމޯޝަނެއް ފަށައިފި\nފެން ބިލު ދައްކައިގެން 1000 ރުފިޔާ ލިބޭ ޕްރޮމޯޝަނެއް ފަށައިފި\nއެމް.ޑަބްލިޔު.އެސް.ސީގެ ކަސްޓަމަރުންނަށް ޢަމާޒުކޮށްގެން ކޮންމެ ހަފްތާއަކު ގުރުއަތުން ހޮވޭ ނަސީބުވެރި 10 ފަރާތަކަށް، "އެއްހާސް" ރުފިޔާ ގިފްޓް ކާޑެއް ލިބޭ ޕްރޮމޯޝަނެއް ފަށައިފިއެވެެ.\n"އެއްހާސް އެއްހާސް"ގެ ނަމުގައި ކުރިއަށްދާ މި މިޕްރޮމޯޝަން ކުރިއަށް ގެންދިއުމަށް ހަމަޖެހިފައިވަނީ ސެޕްޓެމްބަރުމަހުގެ 30 ވަނަ ދުވަހުގެ ނިޔަލަށެވެ. މި މުއްދަތުގެ ތެރޭގައި ހުރިހާ ފެންބިލަކަށް ފައިސާ ދައްކަވާ ޚަލާސް ކުރައްވާ ކޮންމެ ފަރާތަކަށްވެސް މި ޕްރޮމޯޝަންގައި ބައިވެރިވުމުގެ ފުރުސަތު އޮންނާނެ ކަމަށް އެމް.ޑަބްލިއު.އެސް.ސީން ބުނެއެވެ. އަދި ވަކި މަސްތަކަކަށް ބަހާލައިގެން ބިލަށް ފައިސާ ދައްކަވަމުންގެންދާ ފަރާތްތަކަށްވެސް މި ޕްރޮމޯޝަންގައި ބައިވެރިވެވޭނެއެވެ.\nމި ޕްރޮމޯޝަންގައި ބައިވެރިވުމަށް އެމް.ޑަބްލިޔު.އެސް.ސީގެ މޯބައިލް އެޕް އާއި، އޮންލައިން ޕްލެޓްފޯމް މެދުވެރިކޮށް އަދި ޗެކް ނުވަތަ ނަޤްދު ފައިސާއިންވެސް ކަސްޓަމަރުންނަށް ފެން ބިލަށް ފައިސާ ދެއްކޭނެކަމަށް އެމް.ޑަބްލިޔު.އެސް.ސީން ބުނެއެވެ.\nމި ޕްރޮމޯޝަންއަކީ މާލެ، ހުޅުމާލެ އަދި ވިލިމާލޭގެ އިތުރުން އެމް.ޑަބްލިޔު.އެސް.ސީން ފެނާއި ނަރުދަމާގެ ޚިދުމަތްދޭ ކ.މާފުށި، ރ.ދުވާފަރު އަދި ހދ.ކުޅުދުއްފުށްޓަށް އަމާޒުކޮށް ކުރިއަށްގެންދާ ޕްރޮމޯޝަންއެކެވެ.


Jehilumeh nethi maruge hamalaathah dhemun dhany fiyavalhu neylheynekan yageen vaathy: MDP – adduLIVE\nNov 05, 2017, 12:30 އަހުމަދު ނަސޫހް\nރާއްޖޭގެ މަގުމަތީގައި އެއްވެސް ބިރެއް ނެތި ކުށްކުރަނީ ކުށްވެރިންނަށް ފިޔަވަޅެއް ނޭޅި މިނިވަންވާނެ ކަން ޔަޤީންވާތީ ކަމަށް އިދިކޮޅު އެމްޑީޕީން ބުނެފި އެވެ.\nގާނޫނީ ވަކީލު މަހްފޫޒު ސައީދަށް ދިން މަރުގެ ހަމަލާއާ ގުޅިގެން ހައްޔަރުކުރި ތިން މީހުން ކޯޓުން ސިއްރިޔާތުގައި މިނިވަން ކުރިކަމަށް ޚަބަރުލިބި، އެމްޑީޕީން އެކަމާމެދު ކަންބޮޑުވުން ފާޅުކޮށް ނެރުނު ނޫސް ބަޔާނެއްގައި ބުނެފައިވަނީ މަހްފޫޒަށްވެސް މަރުގެ ހަމަލާ ދީފައިވަނީ މާލޭގެ މައި މަގެއްގައި މީހުންގެ ކުރިމަތީގައި ރޯމާ ދުވާލު ކަމަށެވެ.\nއަދި މިފަދަ ކުށްތައް އިތުރުވެގެން ގޮސްފައިވަނީ މިފަދަ ޖަރީމާތައް ހިންގާ ފަރާތްތަކާމެދު ފިޔަވަޅު ނޭޅޭނެކަމުގެ ޔަގީންކަން އެފާތްތަކަށް އޮންނާތީ ކަމަށް ގިނަ ރައްޔިތުން ދެކޭ ކަމަށާއި މަހްފޫޒަށް ހަމަލާދިން މީހުން ދޫކޮށްލުމުން އެކަން ޔަގީންވެފައިވާ ކަމަށް އެމްޑީޕީން ބުނެފައިވެއެވެ.\nމަހްފޫޒަށް ހަމަލާދިނުމުގައި ބައިވެރިވި ހަތަރު މީހުންގެ ތެރެއިން ތިން މީހަކު ފުލުހުން ހޯދައި، ހައްޔަރުކޮށްފައިވާއިރު ތިން މީހުންނަށްވެސް ވަނީ ޝަރީއަތް ނިމެންދެން ބަންދުގައި ބެހެއްޓުމަށް ކޯޓުން މުއްދަތު ޖަހާފައެވެ. އަދި ހަތަރުވަނަ މީހާ މިހާތަނަށްވެސް ހޯދިފައިނުވާކަމަށް އެމްޑީޕީން ވަނީ ފާހަގަކޮށްފައެވެ.\nމާލޭގައި ހިނގާ ގްރޫޕް މާރާމާރީތައް އިތުރުވެފައިވާއިރު ދާދިފަހުންވެސް ވަނީ ހުޅުމާލޭގައި ޒުވާނަކު މަރާލާފައެވެ. އަދި އޭގެ ކުރިން ކައިރި ކައިރީގައި މާލޭގައި ދެމަރު ވަނީ ހިނގާފައެވެ. ފުލުހުން ބުނެފައިވަނީ ޖުލައި 31 ވަނަ ދުވަހު ލިޓަސް ސާވިސް ސެންޓަރު ތެރޭގައި މަރާލި ރ. މީދޫ، ފެންފިޔާޒްގެ މުހައްމަދު އަނަސް މަރާލާފައިވަނީ ގާތިލުންނަށް އޮޅިގެން ދެވުނު ހަމަލާއެއްގައި ކަމަށެވެ.


''Haayitheri'' CNM TV ah\nހާތް ތެރި ސީއެންއެމް ޓީވީއަށް\n"ހާތްތެރި" ސީއެންއެމް ޓީވީ އަށް\n24 ޑިސެމްބަރ 2021 - 18:59:38\nދިވެހި ރާއްޖޭގައި އެންމެ ފުރަތަމަ އުފައްދަންފެށި ވެބް ސީރީޒް "ހާތްތެރި" ސީއެންއެމްއިން ދައްކަން ފަށައިފިއެވެ.\nގިނަ ބައެއްގެ ޝައުގުވެރިކަން ހޯދާފައިވާ މި ސީރީޒް ދައްކާނީ ސީއެންއެމް ޓީވީން ކޮންމެ ހޮނިހިރު ދުވަހެއްގެ ރޭ 10:00 ގަ އެވެ.\nމިއީ 2018 ވަނަ އަހަރު "އައިޑިއުކްސް އިންކް" އިން އުފައްދަން ފެށި ސީރީޒް އެކެވެ.\nމި ސީރީޒްގެ ކްރިއޭޓަރ އަދި ޕްރޮޑިއުސަރު ކުޑީ، މުހައްމަދު ނަޖްވަން ބުނީ އޭނާ އެންމެ ފުރަތަމަ މި ވެބް ސީރީޒް އުފެއްދުމަށް ޝައުގުވެރިވީ، 2018 ވަނަ އަހަރުގެ ކުރިން ބެލި ބައެއް ވެބްސީރީޒް ތައް ފެނިފައި އެފަދަ ވެބް ސީރީޒް އެއް ރާއްޖޭގައި ވެސް އުފެއްދުމުގެ ވިސްނުމާއެކުއެވެ.\nހާތްތެރި ޓީމް: ފޮޓޯ އައިޑިއުކްސް އިންކް\n"އޭރު އެމެރިކާގެ ބައެއް ޓީވީ ޝޯތައްވެސް ބެލިން. މި ވިސްނުން އައިސްގެން ރާއްޖޭގަ މިކަން ކުރާން ގޮތަކާމެދު ވިސްނާ މާކެޓް ޓްރެންޑް ބަލައިގެން މީހުން ބަލަން ބޭނުންވާކަހަލަ ޕްރޮގްރާމެއް ހަދަން ބޭނުންވާ ރިސާޗު ކުރީ،" ކުޑީ ބުންޏެވެ.\nކުޑީ ބުނީ އޭނާގެ ގާތް ރަހުމަތްތެރިންކަމަށްވާ ރިލޭ އާއި، އަންމަޑޭ އާއި އަންމު ފަދަ ބައެއް މީހުންނާއެކު ޕްރޮގްރާމްގެ ކޮންސެޕްޓުރާވައި ކުރަންޖެހޭ ކަންކަން ކުރި ނަމަވެސް އެކުއިޕްމަންޓު ނެތުމުން އެންމެ ފުރަތަމަ މަސައްކަތް ނުކުރެވުނު ކަމަށެވެ.\n"މަސައްކަތް ފަށާނެ ގޮތެއް ނޭގިގެން އުޅެނިކޮށް ފައިނަލް ޗެޕްޓާ ސްޓޫޑިއޯގެ ސައިމަން އާ ދިމާވީ. ސައިމަންއާ ދިމާވެގެން އެކުއިޕްމަންޓާ އެހެނިހެން ސާމާނު ފޯރުކޮށްދީ ވަގުތުން ޝޯ ފެށުނީ ފައިނަލް ޗެޕްޓާގެ އެހީތެރިކަމާއެކު،" -ކުޑީ-\nކުޑީ ބުނީ އެންމެ ފުރަތަމަ ސީޒަންއަށް ވެސް ހީވެސް ނުކުރާ ވަރުގެ ބޮޑު ތަރުހީބެއް ލިބުނުކަމަށެވެ.\n"2018 ވަނަ އަހަރުގެ ޖޫން ހިސާބު ފެށީ އޭރު ރޯދަ މަސް ނުފެށޭނެ. މިއީ ފީލް ގުޑް. ފޭން ބޭސް ޑް. ސީރީއެއްވީމަ ވަރަށް ބޮޑު ތަރުހީބެއް ލިބުނު. ޔޫތުން ބޮޑަށް އެންގޭޖުވީ. ފުރަތަމަ ސީޒަންގެ އެޕިސޯޑު ތަކަށްވެސް ދެހާހާ ތިން ހާހާ ދެމެދުގެ އަދަދަކަށް ވިއުސް ލިބުނު،"\nފުރަތަމަ ސީޒަންގެ ގޭމްތަކުގައި ބައިވެރިވުމަށް 150 އަށްވުރެ ގިމަ މީހުން ޝައުގުވެރިކަން ފާޅުކުރިއެވެ.\n"ހާތްތެރީގެ" ދެވަނަ ސީޒަން ފެށުނީ ވެސް އެހާ ބޮޑު ތަރުހީބަކާ އެކުއެވެ.\nހާތްތެރި ޓީމް މަސައްކަތުގެ ތެރެއިން: ފޮޓޯ އައިޑިއުކްސް އިންކް\n"ދެވަނަ ސީޒަން ފަށަން ވެގެން މި ގޭމް ތަކުގަ ބައިވެރިވާ ބޭނުންވާ މީހުންނަށް ފުރުސަތު ހުޅުވާލީމަ ދުއިސައްތައަށްވުރެ މަތިން އެޕްލިކޭޝަން ލިބުނު. ދެން އަޅުގަނޑުމެން އޭގެން ފިލްޓާ ކޮށްގެން އެންމެ އެކްސްޕްރެޝަން ވެސް ރަނގަޅު ކުދިން ބަލާފަ އޭގެން ކުދިން ފިލްޓާ ކޮށްފަ ޝޯތައް އުފައްދަން ފެށީ،" -ކުޑީ-\n"ހާތްތެރީގެ" ދެވަނަ ސީޒަން ފެށީ ފުރަތަމަ ސީޒަންގައި ބައިވެރިވި ޒުވާން ޓީމުގެ ތެރެއިން ޓީވީ ޝޯ އުފައްދަން ޝައުގުވެރިކަން ހުންނަ ކުދިން ވެސް ބައިވެރިކޮށްގެނެވެ.\n"ހަ ވަރަކަށް ކުދިންނަށް ފުރުސަތު ދީގެން ވީޑިއޯ މަސައްކަތްތަކާ އެޑިޓިން ކަހަލަ ކަންކަން ދަސްކޮށްދެމުން ދެވަނަ ސީޒަން ކުރިއަށް ގެންދިޔައީ. ނަސީބަކުން ވަރަށް ފުރިހަމަ ސީޒަން އެއް އުފެއްދުނު،"\n"ހާތްތެރީގެ" ދެވަނަ ސީޒަންގެ ބައެއް އެޕިސޯޑުތައް 9،000 އާއި 10،000 އާއި ދެމެދު ގެ އަދަދަކަށް ބަލާފައިވެއެވެ.\nހާތްތެރި އުފެއްދުމުގެ ތެރެއިން: ފޮޓޯ އައިޑިއުކްސް އިންކް\n"ހާތްތެރީގެ" ތިން ވަނަ ސީޒަން އުފެއްދުމަށް މަސައްކަތް ކުރަމުން އަންނައިރު، ތިން ވަނަ ސީޒަން ގެ ބްރޮޑްކާސްޓިން ޕާޓްނާއަކީ ސީއެންއެމް ޓީވީއެވެ.\nދިވެހި ފިލްމުދިވެހި ސިނަމާމުނިފޫހިފިލުވުން


Tsunami gai bodu gellumeh libunee inzaaru dhey nizaam fail vumun | Mihaaru\nސުނާމީގެ އިންޒާރު ދޭން ހަރުކޮށްފައިވާ ބޮއިތައް ވެސް މަސައްކަތެއް ނުކުރޭ. --ފޮޓޯ:އޭއެފްޕީ\nސުނާމީގައި ބޮޑު ގެއްލުމެއް ލިބުނީ އިންޒާރު ދޭ ނިޒާމް ފެއިލްވުމުން\n01 އޮކްޓޯބަރ 2018 - 19:054comments\nޖަކާޓާ (އޮކްޓޯބަރު 1) - އިންޑޮނީޝިއާގެ ޕާލޫ ސިޓީ އަށް އައި ބިންހެލުމަށް ފަހު އެރި ސުނާމީގެ ގެއްލުން ބޮޑުވީ އިންޒާރު ދޭ ނިޒާމްތައް ފެއިލްވުމުން ކަމަށް އޮފިޝަލުން ބުނެފި އެވެ.\nރިކްޓާ މިންގަނޑުން 7.5 ގެ ބާރުމިނުގައި އައި ބިންހެލުމަށް ފަހު ސުނާމީގެ އިންޒާރު ނެރުނެވެ. ނަމަވެސް 34 މިނިޓް ތެރޭ ވަނީ އެ އިންޒާރު ކެންސަލްކޮށްފަ އެވެ. އެ އިންޒާރު ކެންސަލްކޮށްފައި ވަނިކޮށް ވަނީ ބޮޑު ރާޅު އަރައި އެތައް ގެއްލުމެއް ލިބިފަ އެވެ. ބިންހެލުމުގައި ވަނީ 832 މީހުން މަރުވެފަ އެވެ. ގިނަ މީހުން މަރުވީ ސުނާމީގަ އެވެ.\nސުނާމީ އިންޒާރު އެހާ އަވަހަށް އުވާލުމުން އިންޑޮނީޝިއާގެ ޖިއޯފިޒިކްސް އެޖެންސީ (ބީއެމްކޭޖީ) އަށް ވަނީ ފާޑުކިޔުންތައް އަމާޒުވެފަ އެވެ. އެކަމަކު އެ އެޖެންސީން ބުނެފައި ވަނީ ސުނާމީ އިންޒާރު ކެންސަލްކުރީ އެންމެ ކައިރީގައިވާ ޓައިޑަލް ސެންސާ އިން ލިބުނު މައުލޫމާތަށް ބަލާފައި ކަމަށެވެ.\nސުނާމީ ވޯނިން ސިސްޓަމްތައް މަސައްކަތް ނުކުރާ ކަމަށް އިންޑޮނީޝިއާގެ ޖިއޯފިޒިކްސް އެޖެންސީން ވެސް ވަނީ އެއްބަސްވެފައި. --ފޮޓޯ:އޭއެފްޕީ\nބީއެމްކޭޖީގެ ސުނާމީ ސެންޓަރުގެ ޑިރެކްޓަރު ރަހުމަތު ޓްރިޔޮނޯ ވިދާޅުވީ ކަނޑުގެ ލޮނުގަނޑު އުފުލޭ މިންވަރު ބަލާ ޓައިޑް ގޭޖުން ރެކޯޑް ކުރެވިފައި ވަނީ ހަ ސެންޓި މީޓަރު (2.5 އިންޗި) ގެ އުސްވުމެއް ކަމަށެވެ. އެކަމަކު ޕާލޫ އަށް ވަނީ ހަ މީޓަރު (ގާތްގަނޑަކަށް 20 ފޫޓު) ގެ ސުނާމީ އަރައިފަ އެވެ.\n"ރަނގަޅު ޓައިޑް ގޭޖެއް ޕާލޫގައި ހުރި ނަމަ ސުނާމީގައި ލިބުނު ގެއްލުން ކުޑަކުރެވުނީސް،" އޭނާ ވިދާޅުވި އެވެ.\nކޮމިއުނިކޭޝަން މިނިސްޓްރީން ބުނީ ބިންހެލުމަށް ފަހު ސުނާމީއެއް އަރައިފާނެ ކަމަށް އިންޒާރުދީ އެތައް ފަހަރަކު އެސްއެމްއެސް ފޮނުވި ކަމަށެވެ. ނަމަވެސް ބިންހެލުމުގައި ޕާލޫން ކަރަންޓް ކެނޑުމުން މުވާސަލާތީ ޚިދުމަތް ވެސް ކެނޑު ކަމަށް އޮފިޝަލުން ބުނެ އެވެ. އެހެންވެ އެއްވެސް އެސްއެމްއެސްއެއް ނުފޮނުވެ އެވެ. އަދި އައްސޭރީގެ އެއްވެސް ހިސާބެއްގައި ސުނާމީ ސައިރެންސް ވެސް އަޅައިފައެއް ނުވެ އެވެ.\nސުނާމީ އަރާތީ ސައިރެންސް ވެސް އަޅައިފައެއް ނުވޭ. --ފޮޓޯ:އޭއެފްޕީ\nއިންޑޮނީޝިއާގެ ސުނާމީ އާލީ ވޯނިން ސިސްޓަމް ގާއިމްކޮށްފައި ވަނީ 170 ސިސްމިކް ބްރޯޑްބޭންޑް ސްޓޭޝަނާއި 238 އެކްސެލެރޮމީޓަ ސްޓޭޝަނާއި 137 ޓައިޑަލް ގޭޖުގެ މައްޗަށެވެ. އެކަމަކު ބީއެމްކޭޖީ އިން ބުނެފައި ވަނީ އެއީ ވަރަށް ލިމިޓެޑް ސިސްޓަމެއް ކަމަށެވެ. އަދި 170 ސެންސަރުގެ ތެރޭން މެއިންޓެނަންސަށް ބަޖެޓް ލިބިފައި ވަނީ 70 ސެންސާ އަށް ކަމަށް ބީއެމްކޭޖީ އިން ބުނެފައިވެ އެވެ.\nދެހާސް ހަތަރު ވަނަ އަހަރުގެ ސުނާމީ އަށް ފަހު އެމެރިކާ، ޖަރުމަން އަދި މެލޭޝިއާ ފަދަ ގައުމުތަކުން ވަނީ ކަނޑުއަޑީގެ ސެންސަރުތަކަކާ ގުޅާފައިވާ 21 ބޮއި ހަރުކޮށްފަ އެވެ. އެކަމަކު މިއިން އެއްވެސް ބޮޔެއް ވެސް މަސައްކަތް ކޮށްފައެއް ނުވެ އެވެ. ބައެއް އެއްޗެހި ހަލާކުވެފައިވާ އިރު އަނެއްބައި އެއްޗެހި ވަނީ ވަގަށް ނަގައިފަ އެވެ.\nއިތުރު ލިޔުންތައް ސުނާމީ އިންޑޮނީޝިއާ ސުނާމީ އެލާޓް ސިސްޓަމް\nސުނާމީގެ އަސަރެއް ރާއްޖެއަކަށް ނުކުރާނެ: މެޓް


ނޫސްބަޔާން – Page 39 – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލްގެ މަސައްކަތް ކުރުމަށް ޚާއްސަ އޮފީހެއް މިނިސްޓަރ އޮފް ޖެންޑަރ އެންޑް ފެމިލީ، އަލްފާޟިލާ ޒެނިޝާ ޝަހީދު ޒަކީ ހަމަޖައްސަވައިފި\nނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލް (ޑިސްއެބިލިޓީ ކައުންސިލް)ގެ މަސައްކަތްތަކަށް އެހީތެރިވުމުގެ ގޮތުން މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީ، އެކައުންސިލްއަށް ހާއްސަ އޮފީސްޖާގައެއް އެ މިނިސްޓްރީގައި މިއަދު ހަމަޖައްސަވާދެއްވާފިއެވެ. މިނިސްޓްރީ އޮފް ޖެންޑަރ އެންޑް ފެމިލީގައި މިއަދު ބޭއްވި ބައްދަލުވުމުގައި ވާހަކަފުޅު ދައްކަވަމުން، ކައުންސިލްއިން ކުރައްވާ މަސައްކަތްތަކަށް ޝުކުރުއަދާކުރައްވާ، މިއަދު ހަމަޖައްސަވާދެއްވި އިންތިޒާމްގެ ސަބަބުން ކައުންސިލްގެ މަސައްކަތްތައް އިތުރަށް ހަރުދަނާވެގެންދާނެކަމަށާއި، ނުކުޅެދުންތެރިކަން ހުންނަ މީހުންގެ ޙައްޤުތައް ހިމާޔަތްކޮށް ކުރިއެރުވުމަށްޓަކައި…\nގެވެށި އަނިޔާގެ ޝިކާރައަކަށްވާ ފަރާތްތަކާއި ވަކި ޖިންސަކަށް ނިސްބަތްވީތީ އަނިޔާ ލިބޭ ފަރާތްތަކަށް ހިމާޔަތް ފޯރުކޮށްދޭ ބޫޓާންގެ އަމާންހިޔާއަކަށް މިނިސްޓަރ އޮފް ޖެންޑަރ އެންޑް ފެމިލީ، އަލްފާޟިލާ ޒެނިޝާ ޝަހީދު ޒަކީ، ޒިޔާރަތްކުރައްވައިފި\nގެވެށި އަނިޔާގެ ޝިކާރައަކަށްވާ ފަރާތްތަކާއި ވަކި ޖިންސަކަށް ނިސްބަތްވީތީ އެކި ބާވަތުގެ އަނިޔާ ލިބޭ ފަރާތްތަކަށް ހިމާޔަތް ފޯރުކޮށްދިނުމަށް ބޫޓާންގެ ވެރިރަށް ތިމްޕޫގައި ޤާއިމްކޮށްފައިވާ އަމާންހިޔާއަކަށް މިނިސްޓަރ އޮފް ޖެންޑަރ އެންޑް ފެމިލީ، އަލްފާޟިލާ ޒެނިޝާ ޝަހީދު ޒަކީ، ޒިޔާރަތްކުރައްވައިފިއެވެ. މި ޒިޔާރަތުގައި، މިދާއިރާއާ ގުޅޭގޮތުން ބޫޓާންއިން ކުރަމުންގެންދާ މަސައްކަތްތަކާބެހޭ ގޮތުން މަޢުލޫމާތު ހޯދުމަށާއި މި ސަރަހައްދުގައި އަމަލުކުރަމުންދާ 'ބެސްޓް ޕްރެކްޓިސް' އުސޫލުތައް ދެނެގަތުމަށްޓަކައި، އަމާންހިޔާގެ ވެރިންނާއި މުވައްޒަފުންނާ މިނިސްޓަރ ޒެނީޝާ ބައްދަލުކުރެއްވިއެވެ. އަދި ހިޔާގައި ދިރިއުޅުއްވާ…\nރީޖަނަލް ކޮންސަލްޓޭޝަން އޮން އެސްޑީޖީ އެލަޔަންސް- ސައުތު އޭޝިޔާ ލޯންޗުގައި މިނިސްޓްރީ އެންޑް ޖެންޑަރ އެންޑް ފެމިލީ، އަލްފާޟިލާ ޒެނީޝާ ޝަހީދު ޒަކީ ތަޤްރީރް ކުރައްވައިފި\nބޫޓާންގެ ވެރިރަށް ތިމްޕޫގައި މިއަދު ބޭއްވުނު "ރީޖަނަލް ކޮންސަލްޓޭޝަން އޮން އެސްޑީޖީ އެލަޔަންސް – ސައުތު އޭޝިއާ ލޯންޗް" ގައި މިނިސްޓަރ އޮފް ޖެންޑަރ އެންޑް ފެމިލީ، އަލްފާޟިލާ ޒެނީޝާ ޝަހީދު ޒަކީ، ތަޤްރީރުކުރައްވައިފިއެވެ. މި ޙަފްލާގައި ވާހަކަފުޅު ދައްކަވަމުން، ކުޑަކުދިންގެ ޙައްޤުތައް ރައްކާތެރިކުރެއްވުމަށް ދިވެހި ސަރުކާރުން ކުރައްވަމުންގެންދަވާ މަސައްކަތްތައް އިތުރަށް ހަރުދަނާކުރުމަށް ޚާއްސަ ސަމާލުކަމެއް ދެއްވާކަމަށް މިނިސްޓަރ ވިދާޅުވިއެވެ. ކުޑަކުދިންގެ ޙައްޤުތައް ހިމާޔަތްކުރުމަށާއި، ކުޑަކުދިންނަށް ކުރާ އަނިޔާތައް ހުއްޓުވުމަށް ކުރަންޖެހޭ މަސައްކަތްތަކަކީ ހުރިހާ އެންމެންގެ ޒިންމާއެއްކަމަށާއި،…\nދައުލަތުގެ ބެލުމުގެ ދަށުގައި ބަލަހައްޓަމުން ގެންދާ ކުދިންނާއެކު މިނިސްޓަރ އޮފް ޖެންޑަރ އެންޑް ފެމިލީ ޒެނީޝާ ޝަހީދު ޒަކީ މިއަހަރުގެ ފިތުރު ޢީދު ދުވަސް ފާހަގަކުރައްވައިފި\nއެކި ސަބަބުތަކާހުރެ އަޅާލާނެ ފަރާތެއް ނެތުމުން، ދައުލަތުގެ ބެލުމުގެ ދަށަށް ނަގައި، ހުޅުމާލޭގެ ފިޔަވަތީގައި ބަލަހައްޓަމުން ގެންދާ ކުދިންގެ ތެރެއިން އުމުރުން3އަހަރުން ފެށިގެން9އަހަރާ ދެމެދު އުމުރުފުރައިގެ ކުދިންނާއެކު މިއަހަރުގެ ފިތުރު ޢީދު ދުވަސް ފާހަގަކުރުމުގެ ގޮތުން، ކުޑަކުދިންގެ ކާރޓޫން ފިލްމެއްގެ ޚާއްސަ ޝޯ އެއް ޝްވެކް ސިނަމާގައި ބޭއްވުމުގެ އިންތިޒާމް ހަމަޖައްސަވައިދެއްވައި، މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީ ވަނީ އެ ކުދިންނާއެކު މިއަދު އެ…\nމިނިސްޓަރ އޮފް ޖެންޑަރ އެންޑް ފެމިލީ، ޒެނީޝާ ޝަހީދު ޒަކީ ހުޅުމާލޭގެ ކުޑަކުދިންގެ ހިޔާ ‘ފިޔަވަތި’ އަދި ވިލިމާލެ ކުޑަކުދިންގެ ހިޔާއަށް ޒިޔާރަތްކުރައްވައިފި\nދަޢުލަތުގެ ބެލުމުގެ ދަށަށް ގެނެވޭ ކުޑަކުދިންގެ ތެރެއިން، ޢުމުރުން9އަހަރުން ދަށުގެ ކުދިން ބެލެހެއްޓުމަށްޓަކައި، 2016 ފެބްރުއަރީ 17 ވަނަ ދުވަހު ހުޅުމާލޭގައި ގާއިމުކުރެވި ޚިދުމަތްދޭން ފަށާފައިވާ ‘ފިޔަވަތި’ އަށް މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީ މިއަދު ހަވީރު ޒިޔާރަތްކުރައްވައިފިއެވެ. އެކަމަނާގެ އަރިހުގައި މިނިސްޓަރ އޮފް އިސްލާމިކް އެފެއާރޒް ޑރ އަޙްމަދު ޒިޔާދު މިޒިޔާރަތުގައި ބައިވެރިވެ ވަޑައިގެންނެވިއެވެ. މިމަރުކަޒަށް އެކަމަނާ ޒިޔާރަތްކުރެއްވުމުގެ މަޤްޞަދަކީ، މަރުކަޒުގައި ތިބޭކުދިންނާއި މުވައްޒަފުންނާ ބައްދަލުކޮށްލައްވާ…\nއަންހެނުންނާއި ކުޑަކުދިންނަށް ކުރާ އަނިޔާ ހުއްޓުވުމަށް ގައުމީ ފެންވަރުގައި ސްޓޭކްހޯލްޑަރ ކޮންސަލްޓޭޝަން ބައްދަލުވުމެއް ބާއްވައިފި\nމިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ޕާމަނަންޓް ސެކްރެޓަރީގެ މަޤާމަށް ޟައުފިޝާން ޢަބްދުﷲ ކަމާލުއްދީން އައްޔަންކުރައްވައިފި\nމިނިސްޓްރީ އޮފް ޖެންޑަރ، ފެމިލި އެންޑް ސޯޝަލް ސާރވިސަސް © 2019


Pakistan gai China meehun ge salaamathaai rakkaaterika kashavaru kurumah edivadaigenfi - Hali News\nޕާކިސްތާންގައި ޗަައިނާ މީހުންގެ ސަލާމަތާއި ރައްކާތެރިކަން ކަށަވަރު ކުރުމަށް އެދިވަޑައިގެންފި\n21 July 2021, 21:19\nސީޕެކް ޕްރޮޖެކްޓްތަކުގައި ޕާކިސްތާންގައި މަސައްކަތް ކުރާ ޗައިނާގެ މީހުންނަށް ސަލާމަތާއި ރައްކާތެރިކަން ޕާކިސްތާނުން ކަށަވަރުކޮށްދިނުމަށް ބެއިޖިންގ އިން އިސްލާމްއާބާދުގައި އެދިއްޖެއެވެ. ޕާކިސްތާންގެ ޑާސް ހައިޑްރޯއިލެކްޓްރިކް ޑޭމްގައި މަސައްކަތް ކުރާ ޗައިނާގެ ބަޔަކު ބަހެއްގައި ދަތުރު ކުރަނިކޮށް ދިން ޓެރަރިސްޓް ހަމަލާގައި ޗައިނާގެ ނުވަ ރައްޔިތަކު ވަނީ މަރުވެފައެވެ.\nޗައިނާ ޑެއިލީން ރިޕޯޓް ކުރުގޮތުގައި، ޗައިނާގެ ސްޓޭޓް ކައުންސެލަރ އަދި ޕަބްލިކް ސެކިއުރިޓީ މިނިސްޓަރ ޒާއޯ ކޭޒީ ވަނީ ޕާކިސްތާންގެ ދާޚިލީ ވަޒީރު ޝެއިޚް ރަޝީދް އަޙުމަދުއާ ފޯނުން ގުޅުއްވައި ނުތަނަވަސްކަން ފާޅުކުރައްވާފައެވެ.\nޗައިނާއިން ވަނީ މި މައްސަލަ ތަހުގީގު ކުރުމަށް އިންވެސްޓިގޭޝަން ޓީމެއް ފޮނުވާފައެވެ. މި ޓެރަރިސްޓް ހަމަލާގައި ޗައިނާ މީހުން މަރާލުމުގައި ބައިވެރިވާ ބަޔަކު ހޯދައި އެބަޔަކަށް ހަރުކަށި އަދަބު ދެވޭނެކަމުގައި ޗައިނާގެ ވަޒީރު ވިދާޅުވިކަމަށް ޗައިނާ ޑެއިލީން ބުންޏެވެ. އަދި ޕާކިސްތާންގައި ދިރިއުޅޭ ޗައިނާ މީހުންނަށް ކުރިމަވާން ހުރި ހިރާސްތައް ބެލުމަށްވެސް ޗައިނާ ވަޒީރު އެދިވަޑައިގަތެވެ. އަދި ހިރާސް ކުޑަކުރުމަށް އެޅެން ހުރި ފިޔަވަޅުތައް އެޅުމަށްވެސް އެދިވަޑައިގަތެވެ.\nބަލޯޗިސްތާން ސަރަހައްދުގައި ބަލޯޗީ ހަނގުރާމަވެރިން ދޭތެރެ ދޭތެރޭން ޗައިނާ މީހުންނަށް ގޯނާ ކުރެއެވެ.


Eki faraai thakah SME bank in mihaa thanah 233 million rufiya...\nއެސްއެމްއީ ބޭންކުން ޚިދުމަތް ދޭން ފަށާފައިވަނީ މިދިޔަ މާރޗް މަހުގެ 18 ވަނަ ދުވަހު\nއޭގެ ތެރެއިން ބައެއް ފަރާތްތަކަށް މިހާރު ވަނީ ފައިސާ ދޫކުރެވިފައި\nމިހާތަނަށް 1.3 ބިލިއަން ރުފިޔާ ހޯދުމަށް އެކި ފަރާތްތަކުން އެ ބޭންކަށް ހުށައަޅާފައިވޭ\nކ. މާލެ | 22 ނޮވެންބަރ 2019 | ހުކުރު 11:57 | 3,358\nފަންނު އެކްސްޕޯގައި ރައީސް ސޯލިހު ވާހަކަފުޅު ދައްކަވަނީ - ރައީސް އޮފީސް\nއެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) ބޭންކުން މިހާތަނަށް އެކި ފަރާތްތަކަށް 233 މިލިއަން ރުފިޔާ ދިނުމަށް ނިންމާފައިވާ ކަމަށް ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\n"ފަންނު އެކްސްޕޯ" ހުޅުވުމަށް ބުރާސްފަތި ދުވަހުގެރޭ ދަރުބާރުގޭގައި އޮތް ރަސްމިއްޔާތެއްގައި ވާހަކަފުޅު ދައްކަވަމުން ރައީސް ވިދާޅުވީ، ކުދި އަދި މެދު ފަންތީގެ ވިޔަފާރި ކުރިއެރުވުމަށް އުފެއްދި އެސްޑީއެފްސީ ބޭންކުން މިހާތަނަށް އެކި ފަރާތްތަކަށް 233 މިލިއަން ރުފިޔާ ދިނުމަށް ނިންމާފައިވާ ކަމަށާއި، އޭގެ ތެރެއިން ބައެއް ފަރާތްތަކަށް މިހާރު ފައިސާ ދޫކޮށްފައިވާ ކަމަށެވެ.\nއެސްއެމްއީ ބޭންކުން މިދިޔަ މާރޗް މަހުގެ 18 ވަނަ ދުވަހު ޚިދުމަތް ދޭން ފަށާފައިވާއިރު، ރައީސް ވިދާޅުވީ އެދުވަހުން ފެށިގެން މިހާތަނަށް 1.3 ބިލިއަން ރުފިޔާ ހޯދުމަށް އެކި ފަރާތްތަކުން އެ ބޭންކަށް ހުށައަޅާފައިވާ ކަމަށެވެ.\nއަޅުގަނޑަށް އެނގިފައި އޮތް ގޮތުން އެދުވަހުން ފެށިގެން މިހާތަނަށް 1.3 ބިލިއަން ރުފިޔާ ހޯދުމަށް އެކި ފަރާތްތަކުން އެ ބޭންކަށް ހުށައަޅާފައި އެބައޮތް، އޭގެ ތެރެއިން މިހާތަނަށް އެކި ފަރާތްތަކަށް 233 މިލިއަން ރުފިޔާ ދިނުމަށް އެ ބޭންކުން ނިންމައި ބައެއް ފަރާތްތަކަށް އެ ފައިސާ މިހާރު ވަނީ ދޫކުރެވިފައި\n~ ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހު\nއެސްއެމްއީ ބޭންކު ހުޅުވުމުގެ ރަސްމިއްޔާތުގެ ތެރެއިން\nރައީސް އިތުރަށް ވިދާޅުވީ، ކުދި އަދި މެދު ފަންތީގެ ވިޔަފާރިކުރާ މީހުންނަށް ވިޔަފާރީގެ ފުރުސަތުތައް ފަހި ކޮށްދިނުމަށް މުދާ ގަންނަ ފަރާތްތަކާއި ގުޅުވާދިނުމަކީ ފަންނު އެކްސްޕޯގެ ވަރަށް ބޮޑު މަޤުސަދެއް ކަމަށާއި، ރާއްޖޭގައި ހިންގާ ވިޔަފާރިތަކުގެ ގާތްގަނޑަކަށް 93 އިންސައްތައަކީ ކުދި އަދި މެދުފަންތީގެ ވިޔަފާރި ކަމަށެވެ.\nއޭގެ އިތުރުން، ރަޖިސްޓްރީ ކޮށްގެން ހިންގާ އެސްއެމްއީ ވިޔަފާރިތަކަށްވުރެ ރަޖިސްޓްރީ ނުކޮށް ހިންގާ އެފަދަ ވިޔަފާރިތައް މާގިނަ ކަމަށާއި، އެގޮތުން ފަރުދުންގެ ޖީބަށް އެންމެ ގިނައިން ފައިސާ ވަންނަ އެއް މަގަކީވެސް ކުދި އަދި މެދުފަންތީގެ ވިޔަފާރިކަމަށް ރައީސް ވިދާޅުވިއެވެ.\nކުދި އަދި މެދު ފަންތީގެ ވިޔަފާރިތައް ކުރިއެރުވުމަށް ސަރުކާރުން ބޮޑު އިސްކަމެއްދޭއިރު، އެފަދަ ވިޔަފާރިތައް ކުރިއަރުވައި ވިޔަފާރީގެ މައިދާނަށް ވަދެ ފައިހަމަކުރުމަށް އެހީވުމުގެ ގޮތުން އެސްޑީއެފްސީ އަށް 450 މިލިއަން ރުފިޔާ ދިނުމަށް އަންނަ އަހަރުގެ ބަޖެޓްގައިވެސް ވަނީ ހިމަނާފައެވެ.


ރަސްމީ ދަތުރުފުޅެއްގައި އިސްލާމިކް މިނިސްޓަރ ޑރ. އަޙްމަދު ޒާހިރު ޢަލީ ތުރުކީއަށް ފުރާވަޑައިގެންފި – Naares\nއިސްލާމިކް މިނިސްޓްރީން މަޢުލޫމާތު ދެއްވާ ގޮތުގައި، މިނިސްޓަރުގެ މި ދަތުރުފުޅުގައި ތުރުކީގެ ޕްރެޒިޑެންޓް އޮފް ޕްރެޑިޒެންސީ އޮފް ރިލިޖަސް އެފެއާޒްގެ ރައީސް ޕްރޮފެސަރ ޑރ. ޢަލީ އަބްރާސްއާ ބައްދަލުކުރައްވާ ދެ މުއައްސަސާ ގުޅިގެން ރާއްޖޭގައި ދީނީ ގޮތުން ހޭލުންތެރިކަން އިތުރު ކުރުމަށް ކުރެވިދާނެ ކަންކަމާމެދު މަޝްވަރާ ކުރުމަށް ހަމަޖެހިފައިވެއެވެ.\nރަސްމީ ދަތުރުފުޅެއްގައި އިސްލާމިކް މިނިސްޓަރ ޑރ. އަޙްމަދު ޒާހިރު ޢަލީ ތުރުކީއަށް ފުރާވަޑައިގެންފިއެވެ.\nމިނިސްޓަރ ޑރ. ޒާހިރުގެ އަރިހުގައި މި ދަތުރުފުޅުގައި ބަައިވެރިވެލައްވަނީ ޑެޕިއުޓީ މިނިސްޓަރ ޝާފިޢު އަލީ، ޑެޕިއުޓީ ޑިރެކްޓަރ ޖެނެރަލް އަބްދުލް ޢަޒީޒް އިސްމާޢިލްގެ އިތުރުން އިސްލާމީ މަރުކަޒުގެ އިމާމު ޝައިޚް ނަސްރުﷲ ޢަލީއެވެ.\nއަންނަ ހޯމަ ދުވަހާއި ހަމައަށް ކުރައްވާ މި ދަތުރުފުޅުގައި އެ ޤައުމުގެ ހަލާލު ސެޓްފިކެޓް ކަންކަން ބަލައްޓަވާ ވުޒާރާއަށްވެސް މިނިސްޓަރު ޒިޔާރަތް ކުރައްވާ ގޮތަށް ވަނީ ހަމަޖެހިފައެވެ.\nPost Views: 10،749\nރޯދައަކީ ނަފްސު އިޞްލާޙުކޮށް، ތަރުބިއްޔަތު ކުރުމަށް ލިބޭ ފުރުޞަތެއް: މިނިސްޓަރ\n8 އެޕްރީލް 2022\nކުރީގެ އިސްލާމިކް މިނިސްޓަރ ޑރ.ޒިޔާދަށް ކުރި ޚިޔާނާތުގެ ދައުވާ ސާބިތެއް ނުވި\nދީފައިވާ ލަފަޔަކަށް ޢަމަލުކޮށްފައެއް ނެތް، ބިލާމެދު ކަންބޮޑުވުން އެބައޮތް – އިސްލާމިކް މިނިސްޓަރ


Covid-19: HIV ge dhiraasa thah kuraa mashooru scientist Gita...\nގީތާ މަރުވެފައިވަނީ އަންގާރަ ދުވަހުގެ ވަގުތެއްގަ\nއެޗްއައިވީ އިން ރައްކާތެރިވުމަށް ކުރާ މަސައްކަތުގެ ދާއިރާއިން ލައިފް ޓައިމް އެޗީވްމަންޓް އެވާރޑް ލިބުނު\nއެޑްމިޓް ކުރިއިރު، އޭނާގެ ކިބައިން ކޮވިޑް-19 ގެ އަލާމާތެއް އޭރު ނުފެނޭ\nކ. މާލެ |2އޭޕްރިލް 2020 | ބުރާސްފަތި 10:14 | 31,495\nއެޗްއައިވީއާ ގުޅޭ ރިސަރޗުގެ ދާއިރާއިން މަޝްހޫރު ސައިންޓިސްޓެއްކަމަށްވާ ޕްރޮފެސަރ ގީތާ ރަމްޖީ - ފޭސްބުކް\nއެޗްއައިވީއާ ގުޅޭ ރިސަރޗުގެ ދާއިރާއިން ދުނިޔޭގެ މަޝްހޫރު ސައިންޓިސްޓެއްކަމަށްވާ ޕްރޮފެސަރ ގީތާ ރަމްޖީވެސް ކޮވިޑް-19 ޖެހިގެން މަރުވެއްޖެއެވެ.\nސައުތު އެފްރިކަން ސައިންޓިސްޓެއްކަމަށްވާ ގީތާ މަރުވެފައިވަނީ އަންގާރަ ދުވަހުގެ ވަގުތެއްގައެވެ. ގީތާގެ މަރާ ގުޅޭގޮތުން އަލްޖަޒީރާގައި ރިޕޯޓްކޮށްފައިވާ ގޮތުން ގީތާ މަރުވިއިރު އޭނާގެ އުމުރަކީ 64 އަހަރެވެ. އަދި އޭނާ މަރުވެފައިވަނީ ކޮވިޑް-19 ޖެހިގެން ހޮސްޕިޓަލުގައި ފަރުވާދެމުން ދަނިކޮށް ކަމަށް ރިޕޯޓްކޮށްފައިވެއެވެ.\nއެގޮތުން ލަންޑަންގައި ހުރުމަށްފަހު ދާދިފަހުން ގީތާ ސައުތް އެފްރިކާއަށް އެނބުރި އައި ފަހުން ކުއްލިއަކަށް ބަލިވެ ހޮސްޕިޓަލުގައި އެޑްމިޓް ކުރިއިރު، އޭނާގެ ކިބައިން ކޮވިޑް-19 ގެ އަލާމާތެއް އޭރު ނުފެންނަކަމަށް ރިޕޯޓްތައް ބުނެއެވެ.\nރިޕޯޓްތައް ބުނާގޮތުން ޕްރޮފެސަރ ގީތާއަކީ އެޗްއައިވީ (އެއިޑްސް) އިން ރައްކާތެރިވުމަށް ކުރަންޖެހޭ ތަހުލީލުތަކުގައި އިސްކޮށް އުޅުއްވައި، ސައުތު އެފްރިކާގެ ރައްޔިތުން އެކަމަށް ހޭލުންތެރި ކުރުމުގައި ބޮޑު ދައުރެއް އަދާކޮށްފައިވާ ފަރާތެކެވެ. އަދި އެޗްއައިވީއަށް ވެކްސިންއެއް ހޯދުމަށް ކުރާ ތަހުލީލުތަކުގައިވެސް ބައިނަލްއަޤުވާމީ ފެންވަރުގައި ބަލައިގަނެވޭ ބޮޑެތި މަސައްކަތްތަކެއް ގީތާ ކޮށްފައިވާކަމަށް ރިޕޯޓްތައް ބުނެއެވެ.\nގީތާއަށް ވަނީ އެޗްއައިވީ އިން ރައްކާތެރިވުމަށް ކުރާ މަސައްކަތުގެ ދާއިރާއިން ލައިފް ޓައިމް އެޗީވްމަންޓް އެވާރޑްވެސް ލިބިފައެވެ. އަދި އެ ދާއިރާއިން "އައުޓްސްޓޭންޑިންގ ފީމޭލް ސައިންޓިސްޓް" ގެ އެވާރޑްވެސް ގީތާއަށް ލިބިފައިވެއެވެ.\nސައުތު އެފްރިކާއިން ކޮވިޑް-19 ޖެހިގެން5މީހުން މަރުވެފައިވާއިރު، 1380 މީހުންނަށް ވައިރަސްގެ އަސަރުކޮށްފައިވެއެވެ.


Furathama Sikundi Ah Anna Lafzakah Burave, Thibaage Neygey Kanthahthakeh Dhaneganevidhaane ފުރަތަމަ ސިކުނޑިއަށް އަންނަ ލަފުޒަކަށް ބުރަވެ، ތިބާގެ ނޭނގޭ ކަންތައްތަކެއް ދެނެގަނެވިދާނެ – Huvadhoo News Furathama Sikundi Ah Anna Lafzakah Burave, Thibaage Neygey Kanthahthakeh Dhaneganevidhaane Huvadhoo News\nފުރަތަމަ ސިކުނޑިއަށް އަންނަ ލަފުޒަކަށް ބުރަވެ، ތިބާގެ ނޭނގޭ ކަންތައްތަކެއް ދެނެގަނެވިދާނެ\nމިސިންގ ލެޓަރ އިފެކްޓް ކިޔާ ކާމިޔާބު ކޮންސެޕްޓެއްގެ އެހީގައި، އަހަރަމެންގެ ސިކުނޑީގެ ސަބްކޮންޝިއަސް މައިންޑްގައިވާ ގިނަ ކަންތައްތަކެއް ދަނެގަނެވެއެވެ. ބައެއް އަކުރުތައް މަދު ލަފުޒަކަށް ތިބާ ބަލާލުމުން، އެލަފުޒު ހަމަޖެއްސުމަށް ތިބާގެ ސިކުނޑި ބޭނުންކުރާ އަކުރުތަކަށް ބުރަވެ، ތިބާގެ ސިކުނޑީގައި ހިގަމުންދާ ތަފާތު ކަންކަމާއި، ވިސްނުން ގެންގުޅޭގޮތް ދެނެގަނެވިދާނެއެވެ.\nމިސިންގ ލެޓަރ އިފެކްޓުގައި ގެންގުޅޭ ތަފާތު ނަޒަރިއްޔާތުތަކެއް ވެއެވެ. އެއް ނަޒަރިއްޔާތު ބުނާގޮތުން ލަފުޒު ފުރިހަމަކުރުމަށް ތިބާ އިޚްތިޔާރު ކުރާ އަކުރަކީ، އިންސާނާއަށް ފަރިތަ އެންމެ އެނގޭ، ދަންނަ ލަފުޒުތައް ކަމުގައި ގަބޫލުކުރެވެއެވެ. އަދި މަދުވާ އަކުރު ހިމަނައިގެން ނިންމާ ލަފުޒަކީ އިންސާނާގެ ސިކުނޑިއަށް އަންނަ ފުރަތަމަ ލަފުޒު ކަމުގައި މިވިސްނުމުގައި ޤަބޫލުކުރެއެވެ.\nއެހެން ނަޒަރިއްޔާތަކުން ބަލާއިރު، މަދުވާއަކުރު ހަމަކޮށްގެން ސިކުނޑިން ރާވައި، ހަމަޖައްސާ ލަފުޒުން ހާމަކޮށްދެނީ މިހާގެ ސިކުނޑީގައި ހިނގާ ތަފާތު ވިސްނުންތަކާއި، ޤަބޫލުކުރާ ޤަބޫލުކުރުންތައް ކަމުގައި ބުނެއެވެ. މި ނަޒަރިއްޔާތަށް ބަލާއިރު، މިއީ ރަނގަޅު ޤަބޫލުކުރުންތަކެއްގެ ގޮތުގައި ބަލައިގަނެވެއެވެ. ސަބަބަކީ، އިންކް ބްލޮޓް ނުވަތަ ތަފާތު މަންޒަރުތައް އިންސާނުންގެ ސިކުނޑިން ނަގައިގަންނަ ގޮތަށް ބަލައި، މިހާގެ ވިސްނުން ހުންނަގޮތާއި ކަންކަމުގައި ދެކޭގޮތް ފަސޭހައިން ދެނެގަނެވޭތީއެވެ. މިގޮތުން، މިސިންގ ލެޓަރ އިފެކްޓުންވެސް، އިންސާނާ ސިކުނޑީގައި ހިނގާ ތަފާތު ވިސްނުންތަކާއި، ޤަބޫލުކުރާ ޤަބޫލުކުރުންތައް ދެނެގަނެވެއެވެ.\nއަބަދުވެސް އަހަރަމެންގެ ސިކުނޑީގެ ތެރޭގައި ތަފާތު އަހަރަމެންގެ ދިރިއުޅުމާއި، ފިކުރާއި، ޤަބޫލުކުރުންތަކާއި، ވިސްނުމަށް ބުރަވެ، ތަފާތު ކަންތައް ކުރިޔަށްދެއެވެ. އަހަރަމެން އިންސާނުންނަށް ފެންނަ ހުވަފެނަކީވެސް މިފަދަ އެއްޗެކެވެ. ދުވަހަކުވެސް ލޮލުން ނުފެންނަ، ތަޖުރިބާ ކޮށްފައި ނުވާ ތަފާތު ކަންކަން ހުވަފެނުގެ ގޮތުގައި ސިކުނޑި އަހަރަމެންނަށް ދައްކުވައިދެއެވެ.\nތިރީގައިވާ ފޮޓޯ ރަނގަޅަށް ބަލާށެވެ. ފޮޓޯގައިވާ ލަފުޒުގައި އަކުރެއް އުނިކުރެވިފައި ވާނެއެވެ. މިލަފުޒަށް ބަލާލުމުން ފުރަތަ ސިކުނޑިއަށް އަންނަ ލަފުޒު ދެނެގަންނާށެވެ. މާބޮޑަށް ވިސްނުމުގެ ބޭނުމެއް ނެތެވެ. ލަފުޒު ބަލާލުމުން ފުރަތަމަ ސިކުނޑިއަށް އަންނަ ލަފުޒުން ތިބާގެ ސަބްކޮންޝިއަސް މައިންޑްގައިވާ ތަފާތު ކަންކަން ދެނެގަނެވިދާނެއެވެ. ތިރީގައިވާ ތަފާތު ލަފުޒުތަކުގެ ތެރޭގައި ތިބާގެ ސިކުނޑިއަށް ނެގުނު ބަސް ހިމެނޭތޯ ބަލައި، އެއަށްފަހު، އެލަފުޒުން ދޭހަކޮށްދޭ ތަފާތު ކަންކަން ދެނެގަންނާށެވެ.\n“Lover” “ލަވާ” ސިކުނޑިއަށް އައި ނަމަ:\nމަދުވާ އަކުރު ހިމަނައިގެން ލަފުޒު ފުރިހަމަވި އިރު، އެލަފުޒަކީ “ލަވާ” ކަމުގައި ވާނަމަ، ތިބާއަކީ ލޯބިވެރިޔަކަށް ވެފައި، ވަރަށް ގަދަޔަށް ލޯތްބަށް ސަމާލުކަންދޭ މީހެކެވެ. ނަމަވެސް މިއީ، ދެމިޔަ އެކުލެވޭ ކަޑިއެއް ގެންގުޅުންފަދަ ނުރައްކާތެރި ކަމެކެވެ. އެހެން މީހުންނަށް ރަނގަޅު ގޮތް ވުމަށް އެދުމާއި، އެމީހެއްގެ އެންމެ މޮޅު ސިފަތައް ފާހަގަކުރުމަކީ ރަނގަޅު ކަމަކަށް ވީނަމަވެސް، ލޯތްބަކީ އޭގެ ސަބަބުން ލޯކުރިމަތިން ފެންނަން ހުންނަ ތަފާތު ކަންކަންވެސް، ނުފެންނަ ކަނު މީހަކަށް މީހާ ބަދަލުކޮށްލާ އެއްޗެކެވެ.\nލޯބީގެ ރަނގަޅު ސިފަތަކަށް ބަލާއިރު، ރަނގަޅު ފަރާތާއި ބައްދަލުވެ، ފިކުރާއި ޚިޔާލު ދިމާވާނަމަ، ރަނގަޅަށް ވިސްނުމާއި، އެހެން މީހުންގެ އިޙްސާސްތަށް ދެނެގަންނަ މީހަކަށް މީހާ ބަދަލު ކޮށްލައެވެ. ލޯބިވެރިންގެ އިތުރު ސިފަތަކަށް ބަލާއިރު، އަމިއްލަ ނަފުސަށް އިތުބާރު ކުރުމާއި، ކަންކަމުގައި ޝުއޫރާއި ޚިޔާލު ފާޅުކުރަން ކެރުން ހިމެނެއެވެ.\n“Lower” “ލޯވާރ” ފެނުނު ނަމަ:\nތިބާއަކީ ތަފާތު ހާލަތަކުގެ ކޯންޓްރޯލް ނެގުމަށް ލޯބިކުރާ މީހެކެވެ. އެހެންކަމުން. ކަމެއް ރާވާގޮތަށް ނުވަތަ ބޭނުންވާގޮތަކަށް ކުރިޔަށް ނުދިޔުމުން، ތިބާއަށް ކަންކަމުގައި ގޮތް ހުސްވެއެވެ. ތިބާގެ މިފަދަ ސިފަތަކެއްގެ ސަބަބުން، ތިބާއަކީ ކަންކުރުމަށް ނޭނގޭ، ނުވަތަ އާދަޔާ ޚިލާފަށް ގޮތްދޫނުކުރާ މީހެއްގެ ގޮތުގައި އެހެން މީހުންނަށް ތިބާ ސިފަވެގެން ދެއެވެ. އެހެން ނަމަވެސް، ތިބާ ރަނގަޅަށް ދަންނަ މީހުން އަބަދުވެސް، ކަންކަމުގައި ތިބާގެ ޚިޔާލާއި މަޝްވަރާ ހޯދުމަށް އައުމަށް ލޯބިކުރާނެއެވެ. އެހީތެރިކަމުގެ އަތެއް ބޭނުންވާ ކޮންމެ ވަގުތެއްގައި، އެހީތެރިކަން ފޯރުކޮށްދޭނެ، ކަންކަމުގައި ބަރޯސާކުރެވޭ މީހެއްގެ ގޮތުގައި ގާތްމީހުން ތިބާ ދެކެއެވެ. ތިބާއަކީ އޯގާތެރި ހިތެއްގެ ވެރިއަކަށް ވުމުގެ އިތުރުން، އެހެންމީހުން ބަރޯސާވާން އެންމެ އެކަށީގެންވާ މީހެއްގެ ގޮތުގައި އެފަދަ މީހުން ދެކެއެވެ.\n“Loser” “ލޫޒާ” ފެނުނު ނަމަ:\nތިބާއަކީ ރިއަލިސްޓެކެވެ. އެއްވެސް އިރެއްގައި އެއްވެސް މީހަކު، ޤަބޫލުކުރަން ދަތިވިޔަސް، ތެދު ހަޤީޤަތް އެނގިގަންނަން ބޭނުންނަމަ، ތިބާ ކައިރިއަށް އާދެއެވެ. ތިބާ ރަނގަޅަށް ނުދަންނަ މީހުން، ތިބާގެ ތެދު ހަޤީޤަތް ބުނުމުގެ ސިފަބައެއް ހާލަތްތަކުގައި، ގޯސްކޮށް ނަގައެވެ. ނަމަވެސް ތިބާގެ ހަޤީޤަތް ދަންނަ ތިބާއަކީ ހަޤީޤަތަށް ވާހަކަ ދައްކާ، ބުނަން ބޭނުންވާ ކޮންމެ އެއްޗެއް އެއްވެސް ފޮރުވުމެއް ނެތި ބުނާ މީހެއްކަން ދަންނަ މީހުން ތިބާއަށް އިތުބާރުކުރުމާއެކު، ބަރޯސާ ވެއެވެ. ތިބާއަށް މިފަދަ އިތުބާރެއް ކުރުމުގެ ސިއްރަކީ ތިބާއަކީ، ފޭކު މީހެއް ނޫންކަން އަދި އަސްލުމީހެއްކަން، ހަޤީޤަތަށް ވާހަކަ ދައްކާ މީހެއްކަން އެމީހުންނަށް އެނގޭތީއެވެ.


9 aharuge India'kujjaku, ''Anti Bullying'' App'eh hadhaifi\nދުނިޔެ - ގަނާކުރުން\nނުވަ އަހަރުގެ އިންޑިއާގެ ކުއްޖަކު، ''އެންޓި ބުލީން'' އެޕެއް ހަދައިފި\nކާކުކަން ނޭގެ ގޮތަށް ގަނާކުރާ މީހުންގެ މައުލޫމާތު ރިޕޯޓް ކުރެވޭނެ\nއެ އެޕް ވަރަށް އަވަހަށް ޕްލެ ސްޓޯރަށްދާނެ\nއިންޑިއާގެ ސްކޫލްތަކުގެ 42 ޕަސެންޓް ކުދިންނަކީ ބުލީގެ ޝިކާރައަށްވެފައިވާ ކުދިން: ސަރވޭ\nކ. މާލެ 10 ފެބުރުއަރީ 2020 | ހޯމަ 00:34 12,324\nއެންޓި ބުލީން އެޕް ހެދި މިއޭދައިބަހުން މަޖޯ - ފޭސްބުކް\nސްކޫލުގައި ތަކުރާރުކޮށް ގަނާކުރާ މައްސަލަ ބޮޑުވެގެން، ނުވަ އަހަރުގެ އިންޑިއާ ކުއްޖަކު ''އެންޓީ ބުލީން'' އެޕެއް ހަދައިފިއެވެ.\nމި އެޕް ހަދާފައިވަނީ އިންޑިއާގެ ޝިލޯންގެ ސްކޫލެއްގައި ގްރޭޑް ހަތަރެއްގައި ކިޔަވަމުންދާ މިއޭދައިބަހުން މަޖޯއެވެ. ގޫގުކް ޕްލޭއި ސްޓޯރަށް ވަރަށް އަވަހަށް އަންނާނެ ކަމަށް ބެލެވޭ މި އެޕް މެދުވެރިކޮށް، ގަނާކުރާ މީހުންގެ މައުލޫމާތު ޓީޗަރުންނާއި، ބެލެނިވެރިންގެ އިތުރުން ރައްޓެހިންނަށް، އެމީހަކީ ކާކުކަން ނޭނގޭ ގޮތަށް ރިޕޯޓުކުރެވޭނެއެވެ.\nމިއޭދައިބަހުން ބުނެފައިވަނީ، އޭނާގެ އިތުރުން ސްކޫލުގެ އެހެން ކުދިންނަށް ކުޑައިރުއްސުރެ ގަނާކުރުމުގެ މައްސަލަ ދިމާވާ ކަމަށެވެ. އެ އަންހެން ކުއްޖާގެ މަސައްކަތަށް ތައުރީފު ކުރަމުން އެ ސްޓޭޓްގެ އެޑިއުކޭޝަން މިނިސްޓަރު ލަކްމަން ރިމްބުއި ބުނީ، މިއޭދައިބަހުން ބޮޑުވެގެން ޒިންމާދާރު ރައްޔިތަކަށް ވެގެންދާނެ ކަމަށް ގަބޫލުފުޅު ކުރައްވާ ކަމަށެވެ.\nއެ ކުއްޖާގެ މަންމަ ބުނެފައިިވަނީ އެޕް ޑިވޮލޮޕްމެންޓް ކޯހެއްގައި ހުސްވި އަހަރުގެ ސެޕްޓެންބަރު މަހު، މިއޭދައިބަހުން ބައިވެރިވި ކަމަށެވެ. އަދި ކުޑަ ދުވަސްކޮޅެއްގެ ތެރޭގައި އެޕް ހަދަން އޭނާ ދަސްކުރި ކަމަށެވެ.\n2017 ވަނަ އަހަރު ޓިޗަރސް ފައުންޑޭޝަނާއި، ވިޕްރޯ އެޕްލައިން ތޯޓް އިން ސްކޫލްސް (ވަޓްއިޒް) ގުޅިގެން ހަދާފައިވާ ސަރވޭ ދައްކާ ގޮތުން އިންޑިއާގެ ސްކޫލުތަކުގެ 42 ޕަސެންޓް ކުދިންނަކީ ބުލީގެ ޝިކާރައަށްވެފައިވާ ކުދިންނެވެ.


ޓީޗަރސް ކޮންފަރެންސްގެ އެންމެ މޮޅު ވީޑިއޯއަށް ފުވައްމުލަކު އަދި އަޑޫގެ ދެ ދަރިވަރެއްގެ ވީޑިއޯMikal News\nރަންދާ (ކަނާތްފަރާތުން2ވަނަ) އަދި އެޑިއުކޭޝަން މިނިސްޓަރ ޑރ. އާއަިޝަތު ޝިހާމު\nޓީޗަރސް ކޮންފަރެންސްގެ އެންމެ މޮޅު ވީޑިއޯއަށް ފުވައްމުލަކު އަދި އަޑޫގެ ދެ ދަރިވަރެއްގެ ވީޑިއޯ\n3 ސެޕްޓެމްބަރ 2015, 2:36 |\nމިއަދު މާލޭގައި ނިމިގެންދިޔަ3ވަނަ ބައިނަލް އަގުވާމީ ޓީޗަރސް ކޮންފަރެންސްގެ ވީޑިއޯ ކޮމްޕެޓިޝަންގެ ސްކޫލް ކުދިންގެ ބައިން އެންމެ މޮޅު ދެ ވީޑިއޯއަށް ހޮވިފައި ވަނީ ފުވައްމުލަކުގެ ދަރިވަރަކާއި އައްޑޫގެ ދަރިވަރެއްގެ ވީޑިއޯއެވެ. އެގޮތުން އެންމެ މޮޅު ވީޑިއޯގެ ތެރޭގައި ހިމެނޭ ފުވައްމުލަކަށް ނިސްބަތްވާ ދަރިވަރަކީ ރަންދާ މުހައްމަދު ޝިހާބު/ ރިހިދޫލަގެ، ހޯދަޑު ހުށަހެޅި “ރަންދު- ޓެކްނޮޮޖީ އެންހޭންސްޑް މައި ލާރނިން” ވީޑިއޯއެވެ. އެއްވަނައަށް އައި ދެފަރާތަށް ވެސް ދިރާގު އަދި ބަނޑޮސް އައިލެންޑް ރިޒޯޓުން ވަނީ އަގުހުރި އިނާމުތަކެއް ހަދިޔާ ކޮށްފައެވެ. އިނާމު ހަވާލުކޮށް ދެއްވީ އެޑިއުކޭޝަން މިނިސްޓަރ ޑރ. އާއޝަތު ޝިހާމެވެ.\nމިއަދު ގައުމީ ޔުނިވަރސިޓިގެ އޯޑިޓޯރިއަމްގައި ބޭއްވުނު ނިންމުމުގެ ރަސްމިއްޔާތުގައި ނަތީޖާ އިއުލާން ކުރި ޖަޖުންގެ ޕެނެލްގެ މެންބަރު ވިދާޅުވީ ހުށަހެޅުނު، ޓެކްނިކަލީ މޮޅު ބައެއް ވީޑިއޯތައް ޑިސްކޮލިފައި ވެގެން ދިޔައީ އަސްލު މައުޟޫއާއި ހުރި ގުޅުން ކުޑަ ވެގެން ކަމަށެވެ. އަދި މިއީ ފުރަތަމަ މުބާރާތަށްވެ، މިފަހަރު ބޮޑަށް ބަލާފައި ވަނީ މައުޟޫއު ކަމަށްވާ ތިމާގެ އުނގެނުމުގައި ޓެކްނޮލޮޖީ ބޭނުންކޮށްފައިވާ ތަފާތު ގޮތްތަކުގެ މައްޗަށެވެ. އެގޮތުން އުނގެނުމަށް ތަފާތު ޓެކްނޮލޮޖީގެ ވަސީލްތްތައް ބޭނުންކުރުމާއި، ޓެކްނޮލޮޖީގެ ވަސީލަތްތައް އުފެއްދުމާއި، އެވަސީލައްތައް އެހެން މީހުނާއި ޝައަރ ކޮށްފައިވާ މިންވަރަށް އިސްކަންދީގެން ބެލުނު ކަމަށެވެ.\nމިފަހަރުގެ މުބާރާތުން ވަރަށް ފުރިހަމަ ދެ ވީޑިއޯއެއް ފާހަނގަ ކުރެވިފައި ވުމާއެކު ތަފާތު ގިނަ ވަނަތަކެއް ހޮވުމުގެ ބަދަލުގައި އެދެ ވީޑިއޯ ހެދިފަރާތަކީ އެންމެ މޮޅު ފަރާތް ކަމުގައި ޖަޖުންގެ ޕެނެލުން ނިންމީކަމަށް ވިދާޅުވިއެވެ.\nރަންދު- ޓެކްނޮޮޖީ އެންހޭންސްޑް މައި ލާރނިން


vnews - Vmedia ge hidhumathuge9aharu\nވީމީޑިއާގެ ހިދުމަތުގެ9އަހަރު\nމިއަދަކީ ރާއްޖޭގައި ބްރޯޑްކާސްޓް ކުރަން ލައިސަންސް ލިބުނު އަމިއްލަ ޓީވީ ޗެނަލް، ވީޓީވީގެ ނުވަވަނަ އަހަރީ ދުވަހެވެ. ވީޓީވީ އުފެދުނުތާ މިއަދަށް ނުވަ އަހަރު ވީއިރު، ވީމީޑީއާ އުފެދި ތަފާތު ހަތަރު މީޑިއަމެއްގެ ޚިދުމަތް ރައްޔިތުންނަށް ވަނީ ފޯރުކޮށްދޭން ފަށާފަ އެވެ.\nރާއްޖޭގައި އަމިއްލަ ޓީވީ ސްޓޭޝަންތައް ހިންގުމުގެ ދޮރު ހުޅުވާލުމާ ގުޅިގެން މީގެ ނުވަ އަހަރު ކުރިން ވީޓީވީ ވުޖޫދަށް އައިއިރު، ވަރަށް ބޮޑެތި ގޮންޖެހުންތަކަކާ ކުރިމަތިވި އެވެ. ދިވެހިރާއްޖޭގައި ޕްރައިވެޓް ޓީވީ ސްޓޭޝަންތަކަށް ފުރުސަތު ލިބިފައިވަނީ ސަރުކާރުން ޓީވީގެ ހިދުމަތް ދޭތާ ޒަމާންތަކެއް ވެފައިވަނިކޮށެވެ. އެހެންވެ އަލަށް އުފެދުނު ޓީވީ ޗެނަލްތަކާ މެދު ދިވެހިންގެ އުއްމީދު ވަނީ ވަރަށް މަތީގަ އެެވެ. އެކަމަކު އެއުއްމީދުތަކާ ހަމައަށް ވާސިލްވުމުގައި ޕްރައިވެޓް ޓީވީ ޗެނެލްތަކަށް ހުރި ހުރަސްތައް އަދިވެސް ފިލާ ނުދެ އެވެ.\nޓެރެސްޓްރިއަލްކޮށް ބްރޯޑްކާސްޓްކުރުމުގެ ފުރުސަތު އަދި ހަމަޖެހިފައިނުވުމާއި، ޖާގައިގެ ގޮތުން ހުރި ދަތިތަކާއި، ތަމްރީން ލިބިފައިތިބި ގާބިލް މުވައްޒަފުންގެ މަދުކަމާއި މިހުރިހާ ކަމަކީވެސް އެހެނިހެން ޗެނަލްތަކެކޭ އެއްފަދައިން ވީޓީވީއަށް ވެސް ތަހައްމަލްކުރަން ޖެހިފައިވާ ދަތިތަކެކެވެ. ރާއްޖޭގެ ބްރޯޑްކާސްޓިންގެ ދާއިރާ ފުޅާކޮށް މިނިވަންކުރުމާއެކު އޭގެ ތެރޭގައި ޕްރައިވެޓް ބްރޯޑްކާސްޓަރުންގެ ދައުރެއް އޮތުމަކީ ވީޓީވީގެ ބާނީ ގާސިމް އިބްރާހިމް ވަރަށް ކުރީއްސުރެ ދެކެވަޑައިގެންނެވި ހުވަފެނެކެވެ. މިހުވަފެން ހަގީގަތަކަށް ހެއްދެވުމުގެ މަސައްކަތް އެމަނިކުފާނު ފެއްޓެވީ ސަރުކާރުގެ ފަރާތުން މިދާއިރާ މިނިވަންކޮށް އަމިއްލަ ފަރާތްތަކަށް ފުރުސަތު ހުޅުވައިލުމުގެ މާކުރިންނެވެ. ކޮންމެ ކަމެއްވެސް ކާމިޔާބުވާނީ އެކަމެއްގެ އިލްމާއި ތަމްރީނު ލިބިފައި ތިބި މީހުން އެކަމެއްގައި ޝާމިލްކޮށްގެން ކަމަށް ގާސިމް އިބްރާހިމް ގަބޫލު ކުރައްވާތީ ޕްރައިވެޓް ބްރޯޑްކާސްޓިން މިގައުމުގައި އުފަންވުމުގެ ކުރީގައި އެމަނިކުފާނު ވަނީ މިދާއިރާއިން މީހުން ބިނާކުރެއްވުމުގެ މަސައްކަތް ފައްޓަވާފަ އެވެ. މިގޮތުން އެންމެ ފުރަތަމަ ކުރެއްވި ކަމަކީ ރާއްޖެއިން ބޭރަށް މިކަމުގެ އިލްމު އުގެނުމަށްޓަކައި މީހުން ފޮނުވުމެވެ.\nބްރޯޑްކާސްޓިންގައި ސަރުކާރަށް އޮތް މޮނޮޕޮލީ ދޫކޮށްލައި މިދާއިރާ މިނިވަން ކުރުމާއެކު އެންމެ ފުރަތަމަ އުފަންވި އަމިއްލަ ސްޓޭޝަންތަކުގެ ތެރޭން އެއްތަނަކީ ވީޓީވީ އެވެ. ވީޓީވީ 2008 ވަނަ އަހަރުގެ ސެޕްޓެމްބަރު5ގައި ލޯންޗުކުރެވުނު އިރު އެ އަހަރުގެ ރިޔާސީ އިންތިހާބު އޮތީ ވަރަށް ގާތްވެފަ އެވެ. އެހެންކަމުން އެންމެ ފުރަތަމަ ދުވަހުން ފެށިގެންވެސް އޮޕަރޭޝަނުގެ އެންމެ ބޮޑު ބައެއް އަމާޒު ކުރެވުނީ ރިޔާސީ އިންތިހާބާއި އެއިންތިހާބާ ގުޅޭ ކަންކަމަށެވެ. ވީޓީވީއަކީ އެންމެ ފުރަތަމަ އަހަރުން ފެށިގެންވެސް މިއަދާ ހަމައަށް ނޫސްވެރިކަމާއި ބްރޯޑްކާސްޓިންގައި ވަކި ހަމަތަކަކާއި މިންގަޑެއް ހިފަހައްޓާ ތަނެކެވެ.\nވީޓީވީގެ ފުރަތަމަ ދެއަހަރު ސްޓޭޝަނުގެ އޮޕަރޭޝަނަލް މަސައްކަތްތައް ކުރިއަށް ދިޔައީ ތިލަފުށީގައި ގާއިމް ކުރެވިފައިވާ ސްޓޭޝަންގަ އެވެ. އެހެންކަމުން ފުރަތަމަ ދެއަހަރު ވީޓީވީގެ އޮޕަރޭޝަންތައް އޮތީ ވަކި މިނަވަރެއްގައި ހިފެހެއްޓިފަ އެވެ. އެ ހިފެހެއްޓިފައި އޮތް އޮތުމަށް ނިމުން އައީ 2011 ވަނަ އަހަރު ވީޓީވީގެ ހުރިހާ އޮޕަރޭޝަންތަކެއް މާލެއަށް ބަދަލުވި ހިސާބުންނެވެ. އޮޕަރޭޝަން ފުޅާކުރުމުގެ ތެރެއިން 2010 ވަނަ އަހަރުން ފެށިގެން ވޯލްޑްކަޕް ފުޓްބޯޅަ މުބާރާތާއި ޔޫރޯ ފުޓްބޯޅަ މުބާރާތުގެ ކަވަރޭޖް ވަނީ ގެނެސްދީފަ އެވެ. އެޗްޑީ ކޮލިޓީގައި އެންމެ ފުރަތަމަ ވޯލްޑް ކަޕް ދެއްކީވެސް ވީޓީވީންނެވެ. އަދި މާލެއިން ބޭރުގައި ރާއްޖޭގެ އަތޮޅެއްގައި ބޭއްވުނު ފުރަތަމަ ބައިނަލްގުވާމީ ކުޅިވަރު މުބާރާތްވެސް ގެނެސްދިނީ ވީޓީވީންނެވެ. އެއީ ފުވައްމުލަކުގައި ކުޅެވުނު ސާކް ޓުވެންޓީޓުވެންޓީ ކުރިކެޓް މުބާރާތެވެ. މީގެ އިތުރުން ތިމާވެށީގެ ހޭލުންތެރިކަން އިތުރުކުރުމުގެ ގޮތުން ރާއްޖޭގައި ބޭއްވި އަންޑާ ވޯޓަރ ކެބިނެޓް މީޓިން ވަގުތުން ގެނެސްދިނުމުގައި ޓީވީއެމްއާ ގުޅިގެން ވީޓީވީގެ ސިގްނަލް ދުނިޔޭގެ އެކި ހިސާބުތަކަށް ފޮނުވާލުމާއި، އަދި ދުނިޔޭގެ ވަރަށް ގިނަ ނޫސް އެޖެންސީތަކުން ވީޓީވީގެ ސިގްނަލް ބޭނުންކުރުން ވެގެން ދިޔައީ ޓެކްނޮލޮޖީގެ ރޮނގުން ވީޓީވީއަށް ލިބިފައިވާ މަގާމް އިތުރަށް ހަރުދަނާވި ފުރުސަތަކަށެވެ.\nރާއްޖޭގެ ސިޔާސީ މަސްރަޙުގައި ދައުރުވަމުންދާ އޮއިވަރުގެ ބާރުމިން އެންމެ ފަސޭހައިން އެގެނީ ރައްޔިތުންގެ ބޮޑުގޭގައި ކުރެވޭ ބަހުސްތަކުންނެވެ. އެމަޖިލީހުގައި ކުރެވޭ ސައްލާތަކުންނެވެ. ރާއްޖޭގައި އެންމެ ފުރަތަމަ ރައްޔިތުންގެ މަޖިލީހުގެ ޖަލްސާތައް ގަވައިދުން ލައިވްކޮށް ދައްކަން ފެށީ ވީޓީވީންނެވެ. ސިޔާސީ ގޮތުން ދިވެހިރާއްޖޭގެ މީޑިއާއަށް ބޮޑެތި ގޮންޖެހުންތަކެއް ކުރިމަތިވެފައިވާ މި ދަނޑިވަޅުގައިވެސް ހިތްވަރާ ސާބިތުކަމާއެކު، ވީޓީވީގެ އަހުލްވެރިންނަށް އިންޞާފުވެރިކަމާއެކު ހަގީގަތް ހިއްސާ ކުރުމުގައި ވީޓީވީ އަދާކުރަމުންދާ މުހިންމު ދައުރު، ދިވެހިރާއްޖޭގެ ގިނަ ރައްޔިތުން ބަލައިގަންނަނީ އުފަލާއެކު އެވެ.\nމިއަދު ވީމީޑިއާއަކީ ބޭރުގެ އެތައް ނޫސް އެޖެންސީއަކާއި ގުޅިފައިވާ މުވައްސަސާއެކެވެ. ދޭސީންނާއި ބިދޭސީން އިތުބާރުކުރާ މުވައްސަސާއެކެވެ. މިހިސާބަށް އާދެވުނީ އެކަމަށްޓަކައި ރޭވުނު ޕްރޮގްރާމްތަކާއި އެކަށައެޅުނު ސިޔާސަތުތަކެއްގެ ސަބަބުންނެވެ.\nވީޓީވީ އުފަންވީ ސިޔާސީގޮތުން ހަލަބޮލި ދުވަސްވަރެއްގަ އެވެ. އަދި ވީޓީވީގެ ހަޔާތުން ފާއިތުވެގެންދިޔަ އަށް އަހަރަކީވެސް ސިޔާސީ ހަލަބޮލިކަމުގެ ތެރޭގައި ހޭދަވެގެން ދިޔަ އަހަރުތަކެކެވެ. މިކަމުގެ ނަތީޖާއެއްގެ ގޮތުން ވީޓީވީގެ މުވައްޒަފުންނަށް ދަތުރުކުރަން އޮތީ އޮމާން އަމާން މަގެއް ނޫނެވެ. މި ދުވަސްތަކުގައި ވީޓީވީ އާއި އެތަނުގެ މުވައްޒަފުންނަށް އުފުލާންޖެހުނު ތަކުލީފުތައް ގިނަގުނަ އެވެ.\nސިޔާސީ ގޮތުން ގައުމު ހަލަބޮލިކަމުގެ ތެރެއަށް ވެއްޓިފައިވާ މިފަދަ ދަނޑިވަޅެއްގައި ސިޔާސީ ކަނޑުއޮޅީގައި ޖަހަމުންދާ ހަޅައާ ދެކޮޅަށް، ރައްޔިތުން ބޭނުންވާ ގޮތަށް އެމީހުންގެ އިޙްސާސްތަކާއެކު، ތިލަފަތް ހަމަކޮށް ޚަބަރު ފެތުރުމުގައި ކުރިމަތިވާނެ ހުރަސްތަކަކީ ކޮބައިކަން ރަނގަޅަށް އެނގިތިބެ ވީޓީވީން ކުރަމުންދާ ހިތްވަރުގެ ސަބަބުން، މިފަދަ މާހައުލެއްގައި ކުރިމަތިނުވެ ނުދާނޭ ބައެއް ކަންތައްތައް ވީޓީވީ ވަނީ ތަޖުރިބާ ކުރަންޖެހިފަ އެވެ. އަދި މިހާރުވެސް ދަނީ ތަޖްރިބާކުރެވެމުންނެވެ. އެގޮތުން ވީޓީވީގެ މުވައްޒަފުންނަށް މަސައްކަތުގެ މާހައުލުގައި އާއި، އެމާހައުލުން ބޭރުގައި ބައެއް ފަރާތްތަކުން ކުރިމަތިކުރާ ހުރަސްތަކާއި، ވީޓީވީގެ މުދަލާއި އިމާރާތަށް ގެއްލުންދޭ ދިނުން ފާހަގަކޮށްލަންޖެހެ އެވެ.\nފެބުރުއަރީ ހަވަނަ ދުވަހު ހިނގާދިޔަ ސިޔާސީ ހަލަބޮލިކަމުގައި ވީޓީވީއަށް ވަނީ ބޮޑެތި ގެއްލުންތަކެއްދީފަ އެވެ. އެރޭ ވީޓީވީގެ ދޮރުތައް ތަޅާލާ ވީޓީވީގެ ތެރޭގައި ވަނީ އަލިފާންޖަހާފަ އެވެ.\nމީގެ އިތުރުން 2012 ވަނަ އަހަރު މަޖިލީސް ހުޅުވުމަށް މާޗް މަހުގެ 19 ވަނަ ދުވަހު ބޭއްވުނު ޖަލްސާ ވީޓީވީން ދުރަށް ދައްކަމުންދަނިކޮށް މަގުމަތީގައި ހަމަނުޖެހުން އުފައްދަމުންދިޔަ ބަޔަކު ވަނީ ވީޓީވީގެ މުޅި އިމާރާތުގެ ހުރިހާ ބިއްލޫރިތަކެއް ތަޅާ ސުންނާފަތިކޮށްލާފަ އެވެ. މިއީ ރާއްޖޭގެ މީޑިއާގެ ހަޔާތުގައި އޭރު ދެވުނު އެންމެ ނުރައްކާތެރި ހަމަލާ އެވެ. މިފަދަ އެތައް ކަމަކާއި ވީޓީވީން ވަނީ ކުރިމަތިލާ ރައްޔިތުންނަށް ހަގީގީ މަންޒަރު ދައްކުވައިދީފަ އެވެ.\nދެހާސް ބާރައިގެ ފަހުކޮޅާ ހަމައަށް ވީމީޑިއާ ގުރޫޕްގެ ގޮތުގައި މި ގުރޫޕެއް ނެތެވެ. އެހާތަނަށް އޮތީ ވީޓީވީ އެވެ. އެހެންނަމަވެސް އެހިސާބުން ގާސިމް އިބްރާހިމްގެ ލަފާފުޅާއިއެކު ވީމީޑިއާ ގުރޫޕް އުފަންކުރުމުގެ ހިޔާލު އުފެދި އެއަށް އަމަލީ ސިފަ ގެނައުމުގެ ގޮތުން އާއޮނިގަނޑެއް އެކުލަވާލެވި ތަފާތު އިތުރު މީޑިއަމްތައް ދާދިއަވަހަށް ތައާރަފް ކުރެވުނެވެ. އަމަލީގޮތުން ވީމީޑިއާ ގުރޫޕަށް ބަދަލުވެގެން ދިޔައީ ޓީވީގެ އިތުރަށް އެހެން މީޑިއަމްތައް މިކުޑައިގެ ދަށަށް ގެނެވުމުންނެވެ. އެގޮތުން ޓީވީގެ އިތުރަށް ވީއެފްއެމް 99 ރޭޑިއޯ އާއި، ވީނިއުސް އޮންލައިނާއި، ވީކްލީ ހަފްތާ މަޖައްލާ މިކުޑައިގެ ދަށަށް ގެނެވުނެވެ. އަދި މިއަދު ނޫހާއި މިއަދު އޮންލައިނަކީ ވެސް ވީމީޑިއާގެ މީޑިއަމްތަކެކެވެ.\nމިއަދު ވީމީޑިއާާ ބްރޭންޑަކީ ރައްޔިތުންގެ ފުރިހަމަ އިތުބާރު ލިބިފައިވާ ބްރޭންޑަކަށް މިވަނީ ވެފަ އެވެ.


SunOnline: Musaara aai eku service charge dhinumah huri dhathithah balan jehey: Qasim\nމުސާރައާ އެކު ސާވިސް ޗާޖު ދިނުމަށް ހުރި ދަތިތައް ބަލަން ޖެހޭ: ގާސިމް\nމުއާވިޔަތު އަންވަރު 06 Aug 2019, 13:58\nގާސިމް އިބްރާހިމް: ގާސިމް ވިދާޅުވީ ސާވިސް ޗާޖާއި ގުޅޭ ގޮތުން ގާނޫނަށް އިސްލާހު ގެންނައިރު ފަންނުވެރިންނާ މަޝްވަރާ ކުރަން ޖެހޭ ކަމަށް -- ފައިލް ފޮޓޯ/ މަޖިލިސް\nރިސޯޓް މުވައްޒަފުންނަށް މުސާރަ އާއި އެކު ސާވިސްޗާޖު ދިނުމަށް ހުރި ދަތިތަކާއި ގުޅޭ ގޮތުން އެ އިންޑަސްޓްރީގެ އިސް ފަރާތްތަކުގެ ލަފާ ހޯދަން ޖެހޭ ކަމަށް ޓޫރިޒަމް ވިޔަފާރިވެރިޔާ އަދި މާމިގިލީ ދާއިރާގެ މެންބަރު ގާސިމް އިބްރާހިމް ވިދާޅުވެއްޖެ އެވެ.\nރިސޯޓުތަކުން ސާވިސް ޗާޖުގެ ގޮތުގައި އެންމެ މަދުވެގެން 10 ޕަސެންޓް ނެގުމަށް ލާޒިމް ކުރާ ގޮތަށް ގާނޫނަށް އިސްލާހު ގެނައުމަށް ލާފާ ދިނުމަށް ރައްޔިތުންގެ މަޖިލީހުގެ އިގްތިސާދީ ކޮމިޓީން މިހާރު ވަނީ ނިންމައިފަ އެވެ.\nމާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑޭ) ގެ އެ ހުށަހެޅުއްވުމަށް ބަހުސް ކުރައްވަމުން ގާސިމް ވިދާޅުވީ، ސާވިސް ޗާޖާއި ގުޅޭ ގޮތުން ގާނުނަށް އިސްލާހެއް ގެންނައިރު އެކަމަށް ވަރަށް ރަނގަޅަށް ބަލަން ޖެހޭނަ ކަމަށެވެ. އަދި އެ އިސްލާހަށް އޭނާ ދެކޮޅު ނޫން ކަން ވެސް ގާސިމް ފާހަގަކުރެއްވި އެވެ.\nމުސާރަ އާއި އެކު ސާވިސް ޗާޖަށްވާ ބައި ވެސް ދޭން ޖެހޭނެ ކަމަށް ބައެއް މެންބަރުން ބުނެފައިވާތީ އެކަމަށް ރައްދު ދެއްވައި ގާސިމް ވިދާޅުވީ، ރިސޯޓްތަކުގައި ބައެއް ހިދުމަތްތައް ކްރެޑިޓަށް ދެމުން އަންނަ ކަމަށާއި އެ ފައިސާ ވަގުތުން ނުލިބުމުގެ ސަބަބުން މުސާރައާއި އެކު ސާވިސް ޗާޖު ދިނުމަށް ދަތިތަކެއް ކުރިމަތިވާ ކަމަށެވެ.\n"އެބޭފުޅުންނަށް އިނގިވަޑައިގަންނަވާބާ ސާވިސް ޗާޖު މިލިބެނީ އެތަނަކަށް ލިބޭ ހުރިހާ އެއްޗަކުން ސާވިސް ޗާޖު ނަގާއިރު އެ ކޮންމެ ޕަސެންޓެއް ވިޔަސް އިންވޮއިސް ހަދައިގެން އެއްމަސް ދުވަސް ފަހުން ދޮޅުމަސް ދުވަސް ފަހުން ބައެއް ފަހަރަ ނުލިބިވެސް އެބަދޭ ބޭންކްރަޕްޓްވަމުން ވެސް އެބަދޭ ތިން ހަތަރު ލައްކަ ޑޮލަރުން އަދި މިލިއަނުން ވެސް،" ގިނަ ރިސޯޓްތަކެއް ހިންގާ ގާސިމް ވިދާޅުވި އެވެ.\nސްޓޭޓް ބޭންކް އޮފް އިންޑިއާ އަކީ ރާއްޖޭގެ އިގްސޯދަށް ބޮޑު އެހީތެރިކަމެއް ވަމުން އަންނަ ބޭންކެއްކަން ފާހަގަކޮށް ގާސިމް ވިދާޅުވީ، އެ ބޭންކުން ދެމުން އަންނަ ފައިސާގެ އަދަދުވެސް ކުޑަ ކޮށްފައިވާ ކަމަށެވެ.\n"މުސާރައާއި އެކު ސާވިސް ޗާޖު ދިނުމަކީ ދަތިކަމަކަށް ވެދާނެތޯ ނުވަތަ ނޫން ތޯ އެ ކިހިނެއްތޯ އެކަން ހިނގަނީ އެކަންކަން އިނގޭނީ އެކަން ކަމާ ބެހޭ ގޮތުން ވާހަކަ ދައްކާލައި މި މަސައްކަތް ކުރާ ފަރާތްތަކާއި ވާހަކަ ދައްކާލީމާ،" ގާސިމް ވިދާޅުވި އެވެ.\nރިސޯޓްތަކުން އައުޓް ސޯސް ކޮށްގެން ހިންގާ އެހެން ވިޔަފާރީތަކުން ސާވިސް ޖާޖު ނަގާނަމަ އެކަން ވެގެން ދާނީ ވަރަށް ދެރަ ކަމެއް ކަމަށް ގާސިމް ވިދާޅުވި އެވެ.\n"އަޅުގަނޑުމެންގެ އިގްތިސޯދަށް އަޅުގަނޑުމެން ލޮޅުމެއް އަންނަ ގޮތައް ކަމެއް ކުރެވޭ އިރު ނުވަތަ އެއަށް ބަދަލެއް އަންނަ ގޮތައް ކަމެއް ކުރެވޭ އިރު އަޅުގަނޑުމެން ވަރަށް ރަނގަޅަށް ދިރާސާ ކޮށްލަން ޖެހޭނެ ކަމަށް އަޅުގަނޑު ގަބޫލު ކުރާތީ ކުރަން ޖެހޭނެ ކަމަށް،" ގާސިމް ވިދާޅުވި އެވެ.\nވަޒީފާއާ ބެހޭ ގާނޫނުގެ 51 ވަނަ މާއްދާގެ (ހ) ގައި ވާގޮތުން ސާވިސް ޗާޖުގެ ގޮތުގައި ވަޒީފާދޭ ފަރާތަށް ލިބޭ ފައިސާގެ ޖުމްލަ އަދަދުގެ ތެރެއިން އެއް ޕަސެންޓަށްވުރެ ގިނަ ނޫން އަދަަދެއްގެ ފައިސާ އިދާރީ ފީއެއްގެ ގޮތުގައި ކެނޑުމަށް ފަހު ބާކީވާ ފައިސާ ހިނގަމުންދާ މަސް ނިމުމުގެ ކުރިން އެފަރާތެއްގެ މުވައްޒަފުންނަށް ބަހައި ނިންމަންޖެހޭނެ އެވެ.


ޚިދުމަތްތައް - Male' City Council\nޖެނެރަލް އެޑްމިނިސްޓްރޭޝަން އެންޑް ފްރޮންޓް އޮފީސް\nޖެނެރަލް އެޑްމިނިސްޓްރޭޝަން އެންޑް ފްރޮންޓް އޮފީހުން މިހާރު ކުރާ މަސައްކަތްތަކުގެ ތެރޭގައި އޮފީހުގެ ޔައުމިއްޔާ ބެލެހެއްޓުމާއި، ކަމާބެހޭ ސެކްޝަނަކަށް ފޯނު ޕާސްކުރުމުގެ އިތުރަށް އޮފީހަށް އަންނަ ތަކެތި އެންޓްރީކުރުމާއި އެންމެހައި އިދާރީ މަސައްކަތްތައް ހިމެނެއެވެ. އިތުރަށް ވިދާޅުވުމަށް »\nޢާންމު ޚިދުމަތްތަކާބެހޭ ބައިގެ މެންޑޭޓް\nޢާންމު ޚިދުމަތްތަކާބެހޭ ބައިގެ މައިގަނޑު މަސައްކަތްތަކުގެ ތެރޭގައި މާލެސިޓީއާއި، ވިލިމާލޭގެ މުނިސިޕަލް ޙިދުމަތްތައް ރައްޔިތުންނަށް ފޯރުކޮށް ދިނުމަށްޓަކައި ކުރަންޖެހޭ ހުރިހާކަމެއް ރާވާ ހިންގުމުގެ އިތުރަށް ޕާރކްތަކާއި، އިޖްތިމާޢީ މައިދާންތަކާއި، ހުސްބިންތަކާއި، މާރުކޭޓުތަކާއި، ރަށުތެރޭގެ ސާފުތާހިރުކަން ދެމެހެއްޓުމުގެ ހަރުދަނާ ނިޒާމެއް ޤާއިމްކޮށް، ދުވަހުން ދުވަހަށް މޮނިޓްރކޮށް ބަލަމުންގެންދިއުމާއި އަޅަނޖެހޭ ފިހަވަޅުތައް އެޅުން ހިމެނެއެވެ. އިތުރަށް ވިދާޅުވުމަށް »\nބިމާއި، ގޯތިގެދޮރާއި އަދި ވައިޓަލް ރެޖިސްޓްރޭޝަންއާ ގުޅޭ މަސައްކަތްތައް\nމިބައިން ކުރާ މައިގަނޑު މަސައްކަތުގެ ތެރޭގައި ހިމެނެނީ މާލެ، ހުޅުމާލެ އަދި ވިލިމާލޭގެ ގޯތިގެދޮރާއި، ޢިމާރާތްތަކުގެ ރަޖިސްޓްރީ ހެދުމާއި ތަންތަނަށް ކިޔާ ނަން ފާސްކޮށްދިނުމެވެ. އިތުރަށް ވިދާޅުވުމަށް »\nޢިމާރާތް ކުރުމުގެ ހުއްދަ ދިނުމާބެހޭ ބައި\nމިބައިގެ މަސައްކަތްތަކުގެ ތެރޭގައި ހިމެނެނީ މާލޭގައި އެއްބުރިއަށް ޢިމާރާތް ކުރުމުގެ ހުއްދައަށް އެދި ހުށަހަޅާ ކުރެހުންތަކަށް ޤަވާއިދުން ހުއްދަ ދިނުމުގެ އިތުރަށް ހުއްދައަށް އެދި ހުށަހަޅާ ކުރެހުންތަކުގެ ތެރެއިން ފާސްވާ ކުރެހުންތަކަށް ހުއްދަދިނުމުގެ ކުރިން ސައިޓް ޗެކު ކުރުމެވެ. އިތުރަށް ވިދާޅުވުމަށް »


އެމްޑީޕީގެ ޖަލްސާ މިރޭ އުސްފަސްގަނޑުގައި، ހިނގާލުން ހުކުރުދުވަހުގެ ރޭ – Maldivian Democratic Party\nއެމްޑީޕީގެ ޖަލްސާ މިރޭ އުސްފަސްގަނޑުގައި، ހިނގާލުން ހުކުރުދުވަހުގެ ރޭ\nއެމްޑީޕީގެ ޖަލްސާ އެއް މިރޭ އުސްފަސްގަނޑުގައި އޮންނާނެއެވެ. އަދި ކޮންމެ ހުކުރު ދުވަހަކު އެމްޑީޕީން “ކޮމަންވެލްތާއެކު ރައްޔިތުން”ގެ ނަމުގައި ބާއްވާ ހިނގާލުން އެހެން ދުވަސްދުވަހާ ޚިލާފަށް އޮންނާނީ މާދަމާ ރޭ ކަމަށް އެމްޑީޕީން ބުނެފިއެވެ .\nމި ޖަލްސާގައި އެމްޑީޕީގެ ޕާލަމެންޓްރީ ގްރޫޕްގެ ބައެއް މެންބަރުންނާއި، ރައީސް ނަޝީދުގެ ކެބިނެޓްގެ ބައެއް ވަޒީރުންނާއި އެމްޑީޕީގެ ގައުމީ މަޖިލީހުގެ ބައެއް މެންބަރުން ވާހަކަދައްކަވާނެއެވެ.\nމިރޭ9ޖަހާއިރު ފެށޭ މި ޖަލްސާއަށް އެމްޑީޕީގެ މެންބަރުންނާއި، އެ ޕާޓީއަށް ހެޔޮއެދިވަޑައިގަންނަވާ އަދި އެމްޑީޕީއަށް ތާއީދުކުރައްވާ ހުރިހާ ފަރާތްތަކުން ވަޑައިގެން ދެއްވުމަށް އެމްޑީޕީން ދައުވަތުއަރުވައެވެ.\nއެމްޑީޕީގެ ޖަލްސާއެއް ރޭ ވެސް އުސްފަސްގަނޑުގައި ބާއްވަން ހަމަޖެއްސިއެވެ. ނަމަވެސް ވިއްސާރަވުމުގެ ސަބަބުން މި ޖަލްސާ ވަނީ އެންމެ ފަހު ވަގުތު ކެންސަލްކޮށްފައެވެ.\nއެމްޑީޕީން ހުކުރު ދުވަހުގެރޭ ބާއްވާ ހިނގާލުން ފެށޭނީ އެރޭ 8.45 ގައި އުސްފަސްގަނޑުންނެވެ. މާލޭގައި ބާއްވާ ހިނގާލުން ރޭގަނޑު އޮތް ނަމަވެސް ރަށްރަށޫގައި ބާއްވާ ހިނގާލުންތައް އޮންނާނީ މާދަމާ ހަވީރު4ޖަހާއިރުއެވެ.


Huvafenugai abadhu maruvaathee fenna meehakah shock eh\nރޮބަޓް އަދި އޭނާއާ ވައްތަރު މީހާގެ ޕޯޓްރެއިޓް، ކަނާއަތުން މަތީގައި\nޓިކްޓޮކްގައި ރޮބާޓް ޓޮލްޕީ ކިޔާ މީހަކު އޭނާއަށް ކުރެވުނު ވަރަށް އަޖައިބެއް ކަހަލަ ތަޖުރިބާއެއް ކިޔައިދީފައި ވެއެވެ. އޭނާ ބުނި ގޮތުގައި އޭނާއަށް އަބަދު ކަހަލަ ގޮތަކަށް އެއް ހުވަފެނެއް ފެނެ އެވެ. ބިރުވެރި ހުވަފެނެކެވެ. ހުވަފެނުގައި އަބަދުވެސް ފެންނަނީ ވަރަށް ވޭން ދެނިވި މަރަކުން އޭނާ މަރުވާ ތަނެވެ. އެއާއެކު ހުވަފެނުން ހޭލެވޭއިރު ކޮންމެވެސް ގޮތް ނޭނގޭ ނަމްބަރެއް އޭނާގެ ސިކުނޑީގައި ހަރުލާފައި ހުރެ އެވެ.\nރޮބާޓް ބުނި ގޮތުގައި ހުވަފެން ފެންނަ ވަގުތު އޭނާގެ މުޅި ހަށިގަނޑުގައި އަލިފާން ހިފާފައިވާ ކަހަލަ އިހްސާސެއް ކުރެވެ އެވެ. އަދި ހޭލެވޭއިރު އޮންނަނީ ދާހިތްލާ ފޯވެފަ އެވެ. އެއާއެކު "29ޒެޑް41" މި ނަމްބަރު އޭނާގެ ހަނދާނުގައި ހަރުލާފައި ހުރެ އެވެ.\nއޭނާ ބުނި ގޮތުގައި މި ނަމްބަރު ގޫގުލް ސާޗް ކޮށްގެން ވެސް އޭނާއަކަށް އެއްވެސް އެއްޗެއް އެނގޭ ގޮތެއް ނުވި އެވެ. އެހެންވެ އާޓް ކޮންޒަވޭޓާ އެއްގެ ގޮތުގައި މަސައްކަތްކުރާ އެކުވެރިޔަކާ ބައްދަލުކޮށް މި ވާހަކަ ކިޔައިދޭން އޭނާ ނިންމީ ކަމަށް ވެސް ރޮބަޓް ބުންޏެވެ.\nރޮބަޓްގެ ވާހަކަ އަޑުއަހާފައި އެކުވެރިޔާ ބުނީ މި ނަމްބަރަކީ 'ޕޯޓްރެއިޓް ޓެގް' އަކަށް ވެދާނެ ކަމަށެވެ. އަދި އެ ވަގުތު އޭނާ ބިޒީކަމުން ފަހުން އެ ނަމްބަރު ޖަހާފައިވާ ޕޯޓްރެއިޓެއް ފެނޭތޯ މަސައްކަތް ކޮށްދޭނެ ކަމަށް ވެސް އެކުވެރިޔާ ބުންޏެވެ. ރޮބަޓްގެ ވާހަކައަކަށް އަދަޔާޚިލާފު ޓުވިސްޓެއް އައީ މި ހިސާބުންނެވެ.\nއެކުވެރިޔާގެ ހޯދުން ވެގެން ދިޔައީ ރޮބަޓަށް އިންތިހާއަށް ޝޮކު ލިބުނު ކަމަކަށެވެ. ސަބަބަކީ އޭނާގެ ހަނދާނުގައި ހަރުލާފައިވާ އެ ނަމްބަރަކީ ފިރިހެނެއްގެ ޕޯޓްރެއިޓްގައި ޖަހާފައިވާ ނަމްބަރަކަށް ވުމާއި އެއީ މީގެ 500 އަހަރު ކުރީގައި ދިރިއުޅުނު މީހެއްގެ ފޮޓޯއެއްކަން އެނގުމުންނެވެ. އެންމެ ބޮޑު ޝޮކެއް ލިބުނީ އެ ފޮޓޯ ފެނުމުންނެވެ.\nސަބަބަކީ ފޮޓޯގައިވާ އޭނާގެ ސިފަޔާ މުޅިން އެއްގޮތް ސިފައެއް ހުރި މީހަކަށް ވާތީ އެވެ. ޕޯޓްރެއިޓްގައިވާ ފޮޓޯގައިވާ މީހާއަކީ މީގެ 500 އަހަރު ކުރިން ކަށިވިދުރި ޖެހިގެން މަރުވެފައިވާ މީހެކެވެ.\nމިއީ އަޖައިބު އަދި އެހާމެ ގަބޫލުކުރަން ދަތި އިއްތިފާގެއްކަމަށް ރޮބަޓްގެ ވާހަކަ ސޯޝަލް މިޑިއާއިން ކީ ގިނަ ބަޔަކު އެއްބަސްވެ އެވެ.\nމި ވާހަކައަށް ކޮމެންޓުކުރި ބައެއް މީހުން ބުނީ އޭނާގެ މި ތަޖުރިބާ އަކީ ވަރަށް ބިރުވެރި ތަޖުރިބާ އެއް ކަމަށެވެ. އަދި އޭނާއަށް އެ ފެނުނު ހުވަފެނަކީ ހަގީގަތުގައި ހިނގި ކަމެއްކަން ޔަގީންވުމަކީ އަޖައިބު އިއްތިފާގެއް ކަމަށެވެ. ރޮބަޓް ނޫނަސް އޭނާގެ ފޮޓޯ އާއި ޕޯޓްރެއިޓްގައިވާ ފޮޓޯ ފެނުމުން ވަރަށް ގިނަ ބަޔަކަށް ބިރުވެރި ތަޖުރިބާއެއް ކުރެވުނުކަމަށް އެމީހުން ބުނެފައި ވެއެވެ.


Ibrahim Shareef (kelaa dhaaira MP) (unknown) - Politwoops\nIbrahim Shareef (kelaa dhaaira MP)\nKrijg een email als er iets verwijderd wordt door kelaaibrey\nMember of Parliament From KELAA Constituency, Vice Chair of National Development and Heritage Committee at the Parliament, Managing Director of Unima Grand,\nIbrahim Shareef (kelaa dhaaira MP) (unknown) tweette :\nމިސަރުކާރަށް އަތޮޅުތެރޭގައި އޮތް ތަރުހީބު ބޮޑުކަން ހާމަ ވެއްޖެ. މިސަރުކާރުން ގެންނަ ތަރައްޤީ ޕާޓީގެ މެންބަރުން ބަލައި ގަންނަކަން އަދި ރައީސް އިބްރާހިމް މުހައްމަދު ސާލިހަށް އޮތްތާއިދު އޮތްމިންވަރާ މެންބަރުން ބޭނުންވަނީ ޕާޓީގެ ވެރިކަން ދަމަހައްޓަން ކަން ހާމަވެއްޖެ\nIbrahim Shareef (kelaa dhaaira MP) ongeveer één maand geleden verwijderd na4minuten, was geplaatst met Twitter for iPhone\nރާއްޖޭގެ ޞިއްޙީ ނިޒާމު ރަނގަޅު ކުރެއްވުމަށް ކުރައްވާ މިންނެއް މަސައްކަތުގެ ދަށުން 19 ފެބްރުއަރީ 2022 ގައި ހއ.ވަށަފަރު ޞިއްޙީމަރުކަޒަށް ޕެރެމެޑިކް އެމްބިއުލާންސެއްވަނީ ހަވާލު ކޮށްދެއްވާފަ، ޝުކުރިއްޔާ @ibusolih @MoHmv\nIbrahim Shareef (kelaa dhaaira MP)4maanden geleden verwijderd na2minuten, was geplaatst met Twitter for iPhone\nIbrahim Shareef (kelaa dhaaira MP) (unknown) retweette @Oceandiversity2 :\nRT @Oceandiversity2: RT @Oceandiversity2: Corals reefs◽◽ https://t.co/N9pFJ84M4p\nIbrahim Shareef (kelaa dhaaira MP)6maanden geleden verwijderd na meer dan één jaar, was geplaatst met Twitter for iPhone\ngoogle.com/amp/s/indianex… ދިވެހިރާއްޖޭގެ ފަހުގެތާރީހް، އަޅުގަޑުމެން ހަދާންނައްތާލީ ހާދަން މިނައްޓާލީ ހާދައަވަކަށޭ، އިންޑިޔާ އައުޓް ގޮވަނީ ގައުމަށް ހަމަހެޔޮއެދޭތީތޯ، ވިސްނާލެއްވުން ބުއްދިވެރި\nIbrahim Shareef (kelaa dhaaira MP)6maanden geleden verwijderd na 14 minuten, was geplaatst met Twitter for iPhone\nޒުވާނުންގެ ދުވަހުގެ ތަޙްނިޔާ ހުރިހާޒުވާނުންނަށް އަރިސް ކުރަން، ޒުވާނުން ވިޔަފާރި އަދި އުފެއްދުންތެރި ކަމުގެ ރޮގުން ކުރިއެރުވުމަކީ މިއަދު ގައުމަށް އެންމެ ބޭނުން އެއްކަންތައް، ކޮންމެޒުވާނަކީ އަމިއްލަމަސައްކަތުން ފޯރުންތެރި ތަނަވަސް މީހަކަށް ވަމާތޯ ؟\nIbrahim Shareef (kelaa dhaaira MP) 8 maanden geleden verwijderd na 1 minuut, was geplaatst met Twitter for iPhone\nIbrahim Shareef (kelaa dhaaira MP) (unknown) retweette @AllahGreatQuran :\nRT @AllahGreatQuran: RT @AllahGreatQuran: Sometimes the people that are in your life are not just people. Sometimes they are your answered prayers and duas.\nIbrahim Shareef (kelaa dhaaira MP) 10 maanden geleden verwijderd na6dagen, was geplaatst met Twitter for iPhone\nIbrahim Shareef (kelaa dhaaira MP) 12 maanden geleden verwijderd na een halve minuut, was geplaatst met Twitter for iPhone\nއދ ގެ 75 ވަނަދައުރުގެ ޖެނެރަލް އެސެމްބްލީގެ ރައީސްއަކަށް ރާއްޖޭގެ ފޮރިންމިނިސްޓަރ އަބުދުالله ޝާހިދު ހޮވިވަޑައިގަތް ކަމީ ރާއްޖެއަށް ލިބުނު ވަރަށްބޮޑު ޝަރަފެއް، އަދި އެހާމެމަތިވެރި އިއްޒަތެއް، މަރުޙަބާ މިނިސްޓަރ @MoFAmv @abdulla_shahid @ibusolih\nIbrahim Shareef (kelaa dhaaira MP) ongeveer één jaar geleden verwijderd na ongeveer één uur, was geplaatst met Twitter for iPhone\nމިތިއްބެވި ބޭފުލުން ނޫނީ އަޅުގަޑެއް ނޫން މުހިންމުހިންމީ، މިބޭފުލުން ކޮށްދޭން ވިދާލުވާ ކަންތައް، އެކަންތަށް ކުރަން ބުނާގޮތް، އެބޭފުޅުން ތަމްސީލުކުރާފަރާތް އެފަރާތް ތަކުން ރައްޔިތުންގެ އުންމީދުތައް ހާސިލް ކޮށްދޭ އަދި ކޮށްދެވޭނެ މިންވަރު މުހިންމީ، މިބޭފުޅުންނަށް ވޯޓް ދެއްވާ ، https://t.co/Lv1yA8Q9fq\nIbrahim Shareef (kelaa dhaaira MP) meer dan één jaar geleden verwijderd na ongeveer één uur, was geplaatst met Twitter for iPhone\nIbrahim Shareef (kelaa dhaaira MP) (unknown) retweette @MoTmv :\nRT @MoTmv: Lease Agreement signed today between Ministry of Tourism and FEDO Holdings to developa100 Room Hotel at #kelaa Thun'di area. Minister @Mausoom_Maus and Kelaa Constituency MP Ibrahim Shareef @kelaaibrey participated in the ceremony. #Maldives #VisitMaldives https://t.co/qfVK4AHW2Y\nIbrahim Shareef (kelaa dhaaira MP) meer dan één jaar geleden verwijderd na 44 minuten, was geplaatst met Twitter for iPhone


Aslu May Day akee kobaa?\nމޭ ޑޭ ގެ އަސްލަކީ ކޮބާ؟\nމި ރާއްޖޭގައި މޭ ޑޭ އަކަށް އެންމެ ފުރަތަމަ ފުރުސަތު ދެއްވައި ރަސްމީ ބަންދު ދުވަހެއްގެ ގޮތުގައި މި ދުވަސް ފާހަގަކުރެއްވީ ކުރީގެ ރައީސް އަދި މިއަދު މޭ ޑޭގެ ނަމުގައި ބާއްވާ ބޮޑު ސިޔާސީ އެއްވުމުގެ ފަހަތުގައި އޮތް އިދިކޮޅު މައި ޕާޓީ އެމްޑީޕީގެ ރައީސް މުހައްމަދު ނަޝީދު އެވެ.\nނަޝީދު 2011 ވަނަ އަހަރު މި ދުވަސް ރަސްމީ ބަންދު ދުވަހެއްގެ ގޮތުގައި ކަނޑައަޅުއްވައި ފާހަގަކުރެއްވީ މަސައްކަތްތެރިންގެ ހައްގުތައް މި ރާއްޖޭގައި ހިމާޔަތްކޮށް ދިނުމަށް ސަރުކާރު އަބަދުވެސް ތައްޔާރަށް އޮންނާނެ ކަމުގެ ޔަގީންކަން ދެއްވުމުގެ ގޮތުންނެވެ.\nމިއީ ނަޝީދު އާއި އެ ބޭފުޅާގެ ސިޔާސީ ޕާޓީ އިން ދިވެހިންނަށް މޭ ޑޭ ތައާރަފްކޮށް ކުރިން އެ ދުވަސް ފާހަގަކުރި ގޮތެވެ. ނަމަވެސް މޭ ޑޭ ގެ ނަމުގައި އެ ބޭފުޅާގެ ގިނަ އަދަދެއްގެ ސަޕޯޓަރުންނާއި އެމީހުންނާ ގުޅިފައިވާ އިދިކޮޅު އެހެން ސިޔާސީ ޕާޓީތަކުން މޭ ޑޭގެ ނަމުގައި މާލެ "ހިސޯރުކުރަން" ނުކުންނައިރު މި އެއްވުމުގައި ޖެހިފައި ވަނީ މުޅިން އެހެން ކުލައެކެވެ.\nސަރުކާރެއް ވައްޓާލަން ކެތްމަދުވެފައި އޮތް ސިޔާސީ ބައިގަނޑެއްގެ ކުލަ އެވެ.\nއެހެންވީމަ، އަސްލު މޭ ޑޭ އަކީ ކޮބައި ހެއްޔެވެ؟ އަދި ދުނިޔޭގެ އެކި ކަންކޮޅުތަކުގައި މިއަދު ކުރިއަށް ގެންދާ މުޒާހަރާތަކާ މާލޭގައި ކުރިއަށް ގެންދާ މުޒާހަރާއާ ތަފާތުވާ ސަބަބުތަކަކީ ކޮބައިތޯ އެވެ؟\nވަޒީފާ އަދާކުރަން ޖެހޭ ރަސްމީ ގަޑިއަކީ އަށް ގަޑިއިރު ކަމުގައި މިހާރުގެ ގާނޫނާއި ގަވާއިދުތަކުގައި އޮތް ނަމަވެސް ކުރިން މިކަން އޮތީ މިހެންނެއް ނޫނެވެ. އަށް ގަޑިއިރު މަސައްކަތްކުރުމަށް ފަހު ދެން އޮންނަ އަށް ގަޑިއިރު ވަރުބަލި ފިލުވުމަކަށް ނުލިބެ އެވެ.\nއޭރު އޮންނަ ގޮތުން އާންމު މީހާ އަށް ޖެހެނީ 10 ގަޑިއިރު ވަންދެން ވެސް ރަސްމީ ވަޒީފާގައި އުޅޭށެވެ. އަދި 12 ގަޑިއިރު ވިޔަސް ނުވަތަ 14 ގަޑިއިރު ވެގެންދާއިރު ވެސް ވަޒީފާގައި ތާށިވެފައި ތިބި އެތައް ބަޔަކު ތިއްބެވެ.\nމިއަދު ދުނިޔޭގެ އެކި ކަންކޮޅުތަކުގައި ފާހަގަކުރާ "މޭ ޑޭ" އެއް އުފަން ވުމުގެ އަސްލު ގުޅިފައި ވަނީ މި ދެންނެވި ގޮތަށް ވަޒީފާ އަދާކުރަން ޖެހޭ ރަސްމީ ގަޑިއާ މެދު މަސައްކަތްތެރިންގެ މެދުގައި އުފެދުނު ހިޔާލު ތަފާތުވުމެއްގެ ތެރެއިންނެވެ. ނަމަވެސް 1880ގެ އަހަރުތަކުގައި ދުނިޔެ ގަބޫލުކުރި ސިޔާސަތާއި ވިސްނުމުގެ ތެރެއިން މަސައްކަތްތެރިންނަށް އަށް ގަޑިއިރުގެ ވަޒީފާއެއް ދީފައި ދެން އޮތް އަށް ގަޑިއިރު، އެމީހުން އަރާމުކުރާ ވަގުތުތަކެއްގެ ގޮތުގައި ކަނޑައެޅުން ވެގެން ދިޔައީ ވަރަށް ވެސް ދަތި އުނދަގޫ ކަމަކަށެވެ.\nގާނޫނީ މަގުތަކުން ކުރި ދަތުރު ބަންދުވުމުން މަސައްކަތްތެރިން އެ މަގު ދޫކޮށް މަގުތަކަށް ނުކުމެ ހަޅުތާލުކުރާ ހިސާބަށް މައްސަލަ ހޫނުވީ އެހެންވެ އެވެ.\nނަމަވެސް މަގުތަކަށް ނުކުމެގެން ވެސް މަސައްކަތްތެރިންނަށް އެމީހުންގެ ހައްގުތައް ލިބޭ ގޮތެއް ނުވި އެވެ. މަސައްކަތްތެރިން އެމީހުންގެ ހައްގުތައް ހޯދުމަށް ފެށި މު މުޒާހަރާތަކުގެ މައި ރަށަކީ އެމެރިކާގެ ޝިކާގޯ އެވެ.\nވިޔަފާރިވެރިންގެ އެއްބާރުލުމާ އެކު މަގުތަކަށް ނުކުތް ގިނަ އަދަދެއްގެ ބަޔަކު މައިތިރިކުރަން ޖެހުނީ ފުލުހުން ނެރެ އެމީހުންނާ ދެކޮޅަށް ބާރުގެ ބޭނުންކޮށްގެންނެވެ. ކުރިމަތިލުންތަކުގައި ފުލުހުން ބާރުގެ ބޭނުންކޮށް ބަޑި ޖަހައި ހަތަރު މީހަކު މަރާލި އެވެ.\nއެ ހިސާބުން މަސައްކަތްތެރިންގެ ހަޅުތާލު އިތުރަށް ހޫނުވެ ވަރުގަދަވީ އެވެ. ހަތިޔާރު އެޅި މީހުން މުޒާހަރާގެ ބައިވެރިންނާ ގުޅި ފުލުހުންނަށް ބޮމުގެ ހަމަލާއެއް ދީ ގިނަ އަދަދެއްގެ ފުލުހުންތަކެއް ޒަޚަމްކޮށްލީ އެމީހުންގެ ދެ ވަނަ ބޮޑު ހަޅުތާލަށް ތައްޔާރުވަމުން ދަނިކޮށް އެކަން ހުއްޓުވުމަށް ފުލުހުން ވަދެގަތުމުންނެވެ.\nދެން ފެނިގެން ދިޔައީ މަސައްކަތްތެރިންގެ ބާރު ނައްތާލުމަށް ފުލުހުން ފެށި ނިކަން ވަރުގަދަ ހަރަކާތެކެވެ. އެ ހަރަކާތުގައި މަސައްކަތްތެރިންގެ ޕާޓީތަކުގެ ވެރިން ހައްޔަރުކޮށް އެމީހުންގެ މައްޗަށް މަރުގެ ހުކުމް ވެސް އިއްވި އެވެ.\nމަސައްކަތްތެރިންގެ ނަމުގައި ދުނިޔޭގައި ކޮންމެ އަހަރަކު މިހާރު ފާހަގަކުރާ "އެކެއް މެއި" ނުވަތަ "މޭ ޑޭ" ގެ އަސްލު ފެށުމަކީ މިއީ އެވެ.


"Ehenas" season2ge teaser eh | Mihaaru\n"އެހެނަސް" ސީޒަން 2ގެ ޓީޒާ ދައްކާލައިފި\n15 ފެބުރުއަރީ 2020 - 15:09\nރަވީ ފާރޫގް ޑައިރެކްޓްކުރާ މި ސީރީޒަކީ ލިޔުންތެރިޔާ އަހުމަދު އިގްބާލް (އައިކިއު) 2012 ގައި ގެނެސްދިން ވާހަކަ "އެހެނަސް ހަމަ ލޯބިވެޔޭ..." އަށް ބިނާކޮށް ހަދާ އެއްޗެކެވެ. މީގައި ކިޔައިދެނީ ޅަ އުމުރުގައި ގެވެށި އަނިޔާ އާއި ޖިންސީ ގޯނާގެ ޝިކާރައަކަށްވާ ޒުވާން ފިރިހެނެއްގެ ވާހަކަ އެވެ.\nBrightening up your 2020 with some good news!\nEhenas S2 is right around the corner - help yourself toasneak peek! pic.twitter.com/uJloQOatxM\n— Baiskoafu (@baiskoafu) February 14, 2020\n"އެހެނަސް" މައިގަނޑު ކެރެކްޓާ ނިޔާގެ ރޯލް ކުޅެނީ މުހައްމަދު ވިޝާލެވެ. އިތުރު ކާސްޓުންގެ ތެރޭގައި މުހައްމަދު ޔުނާން، ޝަރާ އާދަމް، އާމިނަތު ޝަމާނާ، އަހުމަދު ޝާރިފް، އާމިނަތު ސިލްނާ، މަރިޔަމް ވަހީދާ އަދި އަލީ އުސާމް ހިމެނެ އެވެ.\nކާސްޓްގައި ގިނައިން އާ ފަންނާނުން ހިމެނޭ ސީރީޒްގެ ކާސްޓްގައި ޝީލާ ނަޖީބާއި މުހައްމަދު މަނިކު ވެސް ހިމެނެ އެވެ. އަދި "އެހެނަސް" ސީޒަން ދޭއްގެ މުހިއްމު ރޯލަކުން މި ފަހަރު އައިޝަތު ރިޝްމީ ވެސް ފެނިގެން ދާނެ އެވެ.\nމި ސީރީޒްގެ ފުރަތަމަ ސީޒަންގެ ފަހު އެޕިސޯޑް ނިންމައިލީ ވެސް އޭނަގެ ފެނިލުމަކާ އެކީގަ އެވެ. ރިޝްމީ ކުޅެނީ ނިޔާގެ ފިރިމީހާ ޝާއިރާގެ ކެރެކްޓާ އެވެ.\n"އެހެނަސް" ސީޒަން ދޭއްގެ ޓީޒާ ދައްކައިލި ނަމަވެސް ސްޓްރީމްކުރަން ފަށާނެ އިރެއް އަދި އިއުލާނެއްނުކުރެ އެވެ. ފުރަތަމަ ސީޒަނުގައި ޖުމްލަ 10 އެޕިސޯޑް ގެނެސްދިނެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ރަވީ ފާރޫގު ސްޓްރީމިން ޓީވީ އައިޝަތު ރިޝްމީ


Tablet beynun kuriyas text foiyth thakeh uvaeh nulaane - Ministry\nއަޙްމަދު ދާއޫދު / ލަންދޫ5މަސްކުރިން\t1 ޚިޔާލު\nކިޔަވައިދިނުމުގައި ޓެކްނޮލޮޖީގެ ބޭނުން އިތުރުކޮށް، މި އަހަރު ކިޔަވައިދިނުމުގެ އުސޫލުތަކަށް ބޮޑެތި ބަދަލުތަކެއް ގެނެސް މި ދިރާސީ އަހަރުގެ ޖޫން މަހުގެ ތެރޭގައި ރާއްޖޭގެ ހުރިހާސްކޫލްތަކެއްގެ ހުރިހާ ކުދިންނަށް ޓެބްލެޓް ފޯރުކޮށްދެވޭނެ ކަމަށާއި، އެހެންނަމަވެސް ޓެބްލެޓް ބޭނުން ކުރިޔަސް މިހާރުވެސް ބޭނުންކުރަމުން އަންނަ ކުދިންގެ ޓެކްސްޓް ފޮތްތައް ބާކީ ނުވާނެކަމަށް އެޑިޔުކޭޝަން މިނިސްޓްރީން ބުނެފިއެވެ.\nއެ މިނިސްޓްރީން މިހެން ބުނެފައިވަނީ ރާއްޖޭގެ ސްކޫލްތަކުގެ ދަރިވަރުންގެ ބެލެނިވެރިންނަށް ސްކޫލްތައް މެދުވެރިކޮށް އަންގަވަމުން ގެންދަވާ ލިޔުމެއްގައެވެ. ބެލެނިވެރިޔާއަށް އެޑްރެސްކޮށް މިނިސްޓްރީ އޮފް އެޑިޔުކޭޝަނުން ނެރެފައިވާ އެ ލިޔުމުގައި ވާގޮތުން 2018 ވަނަ އަހަރުގެ ދިރާސީ އަހަރަށް މަރުޙަބާ ކިޔަނީ، ސްކޫލްތަކުގައި އުނގަންނައިދިނުމަށް ގެނެވިފައިވާ މުހިންމު ބަދަލުތަކަކާއެކުގައެވެ. އެގޮތުން ދަރިވަރުންނަށް ދެވޭ ތަޢުލީމަކީ އެދަރިވަރާ އެންމެ ގުޅޭ ގޮތަށް ބައްޓަން ކުރެވިގެން ޒަމާނީ ވަސީލަތްތަކުގެ އެހީގައި ދެވޭ ތަޢުލީމަކަށް ހެދުމަށް މިއަހަރުގެ ތެރޭގައި ވަރަށް ބޮޑު އިސްކަމެއް ދިނުމަށް ހަމަޖެހިފައިވާކަމަށް އެލިޔުމުގައި ވެއެވެ.\nއަދި ޑިޖިޓަލް ސްކޫލް ޕްރޮޖެކްޓަކީ ދިވެހި ސަރުކާރުގެ ތަޢުލީމީ ސިޔާސަތު ތަންފީޒްކުރުމުގެ ގޮތުން ތަޢުލީމީ ދާއިރާއަށް އިތުރުކުރެވިގެންދާ މުހިންމު ބޮޅެއްކަމަށާއި، މި ޕްރޮޖެކްޓްގެ ދަށުން ސަރުކާރު ސްކޫލްތަކުގެ ގްރޭޑް 1 ން ފެށިގެން ގްރޭޑް 12 އަށް ތަޢުލީމް ހާސިލްކުރަމުންދާ ކޮންމެ ދަރިވަރަކަށް ޓެބްލެޓެއް، މި ދިރާސީ އަހަރުގެ ޖޫން މަހުގެ ތެރޭގައި ފޯރުކޮށްދެވޭނެކަމަށް އެ ލިޔުމުގައި ބުނެފައިވެއެވެ. ނަމަވެސް މި ޓެބްލެޓް، ސްކޫލްތަކުގައި ބޭނުންކުރެވޭނީ އުނގެނުމާއި އުނގަންނައި ދިނުމަށްކަމަށާއި، މިގޮތުން މި ޓެބްލެޓްތަކުގައި އުނގަންނައިދިނުމަށް ބޭނުންކުރެވޭ ޚާއްޞަ ސޮފްޓްވެއަރތަކާއި އެ ގްރޭޑަކަށް ކަރިކިއުލަމްގައި ކަނޑައެޅިފައިވާ ޓެކްސްޓް ފޮތްތައް ހިމެނިފައިވާނެކަމަށް ލިޔުމުގައި ވެއެވެ. އަދި ޓެބްލެޓް ބޭނުންކޮށްގެން ކިޔަވައިދިނުމަކީ، ދަރިވަރުންނަށް ދެވިފައިވާ ޓެކްސްޓް ފޮތްތައް ބޭނުންކުރުން އުވިގެންދާ ގޮތަށް ކުރިއަށް ގެންދެވޭ މަސައްކަތެއް ނޫންކަމަށާއި، ޓެބްލެޓް ބޭނުންކުރެވޭނީ އުނގެނުމާއި އުނގަންނައި ދިނުމުގައި ބޭނުންކުރެވޭ އިތުރު ވަސީލަތެއްގެ ގޮތުގައިކަމަށްވެސް ބެލެނިވެރިންނަށް ފޮނުވާފައިވާ މިލިޔުމުގައި ވެއެވެ.\nމިފަދަ ވަސީލަތެއް ތަޢުލީމީ ނިޒާމުގެ ތެރެއަށް ތަޢާރަފްވެގެންދާތީ، ބެލެނިވެރިން މިކަމަށް އަހުލުވެރިކުރުމަކީ އެހާމެބޭނުންތެރިކަމެއްކަމުން، މި އަހަރުގެ ފެބްރުއަރީ މަހުގެ ތެރޭގައި ހުރިހާ ބެލެނިވެރިންނަށް ޑިޖިޓައިޒޭޝަނަށް އަހުލުވެރިކުރުމުގެ ޕްރޮގްރާމްތަކެއް ހިންގޭނެކަމަށްވެސް އެލިޔުމުގައިވެއެވެ.\nލިޔުން ނިންމާލައްވަމުން އިތުރަށް ހާމަކޮށްފައިވަނީ މިއަދު އަޅުގަނޑުމެން އެންމެން ގުޅިގެން ކުރަމުން މިގެންދާ މަސައްކަތަކީ މާދަމާ ޤައުމުގެ އިސް ސަފުގައި އެކި ގޮތްގޮތުން ޤައުމަށް ޚިދުމަތް ކުރުމަށް ތައްޔާރުވެފައިވާ ހަރުދަނާ ޒުވާން ޖީލެއް އުފެއްދުންކަމަށްވާތީ ދަރިވަރުންގެ ތަޢުލީމީ ޙަޔާތް އާރާސްތުކުރުމަށްޓަކައި ކުރަން ޖެހުނު ކޮންމެ ކަމެއް ކުރެވިގެންދާނެކަމަށެވެ.\nމިނިސްޓްރީ އޮފް އެޑިޔުކޭޝަނުން ރާއްޖޭގެ ހުރިހާ ބެލެނިވެރިންނަށް އެޑްރެސްކުރައްވާ ސްކޫލްތައް މެދުވެރިކުރައްވާ މިފަދަ ލިޔުމެއް ބެލެނިވެރިންނަށް ފޯރުކޮށްދެއްވުމުގެ އިންތިޒާމްތައް ހަމަޖައްސަވަމުން ގެންދަވާއިރު ސްކޫލްތަކުގައި ޓެބްލެޓް ބޭނުންކުރުމާމެދު އެކިފާޑުފާޑުގެ ޚިޔާލުތަކާއި، ޝުޢޫރުތައް މީސްމީޑިއާގައި ޢާއްމު ފަރާތްތަކުން ދަނީ ފާޅުކުރަމުންނެވެ. މިއީ ވަރަށް ރަގަޅު ހަރުދަނާ ޒަމާނާގުޅޭ ހެޔޮ ބަދަލެއްކަމުގައި ގިނަބަޔަކު ބަލައިގަތަސް އަނެއްބަޔަކު ބުނަނީ ދަރިވަރުން ޓެބްބޭނުން ކުރުމުގެ ނުރައްކާތެރިކަން ސިއްޙަތަށާއި، ޢާއްމު ދިރިއުޅުމަށް މާބޮޑު ކަމަށެވެ.\nރާއްޖޭގެ ހުރިހާ ސްކޫލެއްގައި ޓެކްނޮލޮޖީގެ އެހީގައި ކިޔަވައިދިނުމަށްޓަކައި ބޭނުންވާ ޓެބްލެޓްތަކުގެ ތެރެއިން ޓީޗަރުންނަށް ދޭ ޓެބްލެޓްތައް އެޑިޔުކޭޝަން މިނިސްޓްރީން ސްކޫލްތަކާ …\nޓެބް ބޭނުންކުރުމަކީ މަގޭ ދެކޭގޮތުގައި މިޒަމާނަށް ބަލާއިރު ވަރަށް މުހިއްމު ކަމެއް.


މާކުރަތަށް މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި – Ungoofaaru\nބަނޑޭރިގަނޑު/ޙަބަރު/މާކުރަތަށް މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި\nމާކުރަތަށް މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި\nއިބްރާހީމް ޒަޔާން 25 ނޮވެމްބަރ 2018\n2 238 މިނެޓެއް ނުވަނިސް ކިޔާލެވޭ\nރ. މާކުރަތު / ފޮޓޯ މީސް މީޑިއާ\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ރ. ދުވާފަރު ޕޮލިސް ސްޓޭޝަނާއި ރ. އުނގޫފާރު ޕޮލިސް ސްޓޭޝަނުން ހިންގި އޮޕަރޭޝަނެއްގައި، މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nޕޮލިސް ލައިފް ވެބްސައިޓްގައި ބުނެފައިވާ ގޮތުން އެމީހާ ހައްޔަރުކުރީ މާލެއިން ފުރައިގެން ރ. މާކުރަތަށް ދަތުރު ކުރަމުންދިޔަ ބޯއްޓަކުން މާކުރަތަށް މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން، ނޮވެމްބަރ 24 ވަނަ ދުވަހުގެ 11:08 ހާއިރު ހިންގި އޮޕަރޭޝަނެއްގައެވެ. މިއޮޕަރޭޝަންގައި ހައްޔަރުކޮށްފައިވަނީ 28 އަހަރުގެ މީހެކެވެ.\nދުވާފަރު ޕޮލިސް ސްޓޭޝަނާއި އުނގޫފާރު ޕޮލިސް ސްޓޭޝަނާއި ޕޮލިސް އިންޓެލިޖެންސް ގުޅިގެން ހިންގި މިއޮޕަރޭޝަންގައި، މާކުރަތު ބަނދަރު ސަރަޙައްދުން މިމީހާ ހުއްޓުވައި ބަލައިފާސްކުރި ކުރުމުން، މަސްތުވާތަކެތި ކަމަށް ޝައްކުކުރެވޭ އެއްޗެއް އަޅާފައިވާ ކޮތަޅެއް ފެނިފައިވާކަމަށް އެ ވެބްސައިޓްގައި ބުނެފައިވެއެވެ.\nމިމައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ރ. މާކުރަތު މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ތިން ދުވަހުގެ މުއްދަތެއްވަނީ ދީފައެވެ.\nޕޮލިސް ލައިފް ގައި ބުނެފައިވާގޮތުން މި މައްސަލަ ރ. އުނގޫފާރު ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.\nފުލުހުން ހިންގި މިފަދަ އޮފަރޭޝަނެއްގައި މިދިޔަ ބުދަ ދުވަހު ރ. ރަސްގެތީމުންވެސް ވަނީ މަސްތުވާ ތަކެއްޗާއެކު މީހަކު ހައްޔަރުކޮށްފައެވެ.\nމުއްދަތު ހަމަވެފައިވާ އައިޑީ ކާޑަށް މިއަދުން ފެށިގެން އާސަންދަ ހިދުމަތްދޭން ފަށައިފި\nމީދޫ ކައުންސިލްގެ ފުޓްސަލް މުބާރާތް ތަންގަނޑު އެފްސީ ކާމިޔާބުކޮށްފި\nމާކުރަތު ކަރަންޓްގެ މައްސަލައަށް ހައްލެއް ހޯދުމަށް 250 ކޭވީއޭގެ ޖަނަރޭޓަރެއް ގެނެސްފި\n23 ޑިސެމްބަރ 2018\nމާކުރަތު ކަރަންޓްގެ މައްސަލައަށް ދާއިމީ ހައްލެއް ނުލިބި ދިގުލަނީ\nFulhun gendhiyaee masthuvaathakethi etherekuri myhaaehnoon. Ethere kurimyhun thiby dhuruga balan. Kuverivy kushenei myhaa\neyna geyga ohvatha hahyaru kury


Maziya ge Fitness partner akah bodytech hamajassaifi - One Online\nމާޒިޔާގެ ފިޓްނަސް ޕާޓްނަރަކަށް ބޮޑީ ޓެކް ހަމަޖައްސުމުގެ ރަސްމިއްޔާތުގެ ތެރެއިން --- ފޮޓޯ: މާޒިޔާ\nމާޒިޔާގެ ފިޓްނަސް ޕާޓްނަރަކަށް ބޮޑީ ޓެކް ހަމަޖައްސައިފި\nމާޒިޔާ ސްޕޯޓްސް އެންޑް ރެކްރިއޭޝަން ކްލަބްގެ ފިޓްނަސް ޕާޓްނަރަކަށް ބޮޑީޓެކް ޖިމް ހަމަޖައިފިއެވެ.\nބޮޑީޓެކް ޕްރައިވެޓް ލިމިޓެޑާއި އެކު މާޒިޔާއިން އެއް އަހަރު ދުވަހުގެ އެއްބަސްވުމެއްގައި ސޮއި ކުރީ އިއްޔެ ހަވީރު މާޒިޔާ ކްލަބް ހައުސްގައި ބޭއްވި ރަސްމިއްޔާތެއްގައެވެ. މާޒިޔާގެ ފަރާތުން މި އެއްބަސްވުމުގައި ސޮއި ކުރީ ވައިސް ޗެއާމަން އަބުދުﷲ މޫސާ އެވެ. ބޮޑީ ޓެކް ގެ ފަރާތުން ސޮއި ކުރީ މެނޭޖިން ޑިރެކްޓަރު އަހުމަދު މުސައިދެވެ.\nދިވެހި ޕްރިމިއާ ލީގުގައި ކާމިޔާބު ހޯދަމުން އަންނަ މާޒިޔާ އަކީ ރާއްޖޭގައި މިހާރު އެންމެ ރަނގަޅަށް ކްލަބު މެނޭޖް ކުރަމުން އަންނަ އެއް ޓީމެވެ. އެޓީމުން ވަނީ މިދިޔަ ސީޒަނުގައި ރަނގަޅު ކުޅުމެއް ދައްކައި ލީގު ހޯދައިފައެވެ. މިއަހަރު ކުރިޔަށްދާ އޭއެފްސީ ކަޕުން ޖާގަ ހޯދި ދެޓީމުގެ ތެރޭގައި މާޒިޔާ ހިމެނެއެވެ.\nއެޓީމަށް މިދިޔަ ދެއަހަރު ކޯޗުކޮށްދިން ކޯޗު މަރްޔާން ސެކުލޮވްސްކީ ވަނީ އޭނާގެ ކޮންޓްރެކްޓް ހަމަވުމުން އަނބުރި ގައުމަށް ގޮސްފައެވެ. ދާދި ފަހުން މާޒިޔާއިން ވަނީ އެޓީމުގެ ކޯޗުގެ މަގާމަށް ޓީސީއަށް މީގެ ކުރިން ކޯޗު ކޮށްދިން މުހައްމަދު ނިޒާމް(ނިޒާމްބެ) ހަމަޖައްސައިފައެވެ.\nކޯޗު ކަމާ ހަވާލުވުމަށްފަހު ދިން އިންޓަވިއުއެއްގައި ނިޒާމްބެ ބުނެފައިވަނީ މާޒިޔާއާ ގުޅުމަކީ ވަރަށް ބޮޑު ޗެލެންޖެއް ކަމަށެވެ. އަދި އޭއެފްސީ ކަޕްގެ ފައިނަލާ ހަމައަށް ދިއުމަކީ އޭނާގެ އަމާޒެއް ކަމަށްވެސް ނިޒާމްބެ ވަނީ ބުނެފައެވެ.\nގުޅޭ ޓެގު މާޒިޔާ ސްޕޯޓްސް އެންޑް ރެކްރިއޭޝަން ކްލަބު ފިޓްނެސް ފުޓްބޯޅަ


ތަރައްޤީއަށްޓަކައި ހަކަތައިގެ ހަރުދަނާ ސިޔާސަތެއް އޮތުމަކީ ވަރަށް މުހިންމު: ރައީސް ވަހީދު - MV Times\nތަރައްޤީއަށްޓަކައި ހަކަތައިގެ ހަރުދަނާ ސިޔާސަތެއް އޮތުމަކީ ވަރަށް މުހިންމު: ރައީސް ވަހީދު\n0 October 23rd, 2012 - 6:22 PM\nިވެހިރާއްޖެފަދަ ކުޑަ ޖަޒީރާ ޤައުމެއްގެ ދެމެހެއްޓެނިވި ތަރައްޤީއަށްޓަކައި ހަކަތައިގެ ހަރުދަނާ ސިޔާސަތެއް އޮތުމަކީ ވަރަށް މުހިންމު ކަމެއް ކަމުގައި ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، ދުބާއީގައި މިއަދު ފެށުނު ދުނިޔޭގެ ހަކަތާއާބެހޭ ބައްދަލުވުމުގައި މިއަދު މެންދުރުފަހު ވާހަކަފުޅު ދައްކަވަމުންނެވެ.\nމިއަދު ދިވެހިރާއްޖޭގެ ޖީ.ޑީ.ޕީ.ގެ 20 އިންސައްތަ ޚަރަދުކުރަން ޖެހިފައިވަނީ، ޑީސަލުން އުފައްދާ ކަރަންޓަށާއި އެއްގަމު އުޅަނދުފަހަރުގެ ދަތުރުފަތުރަށްކަން ރައީސުލްޖުމްހޫރިއްޔާ ފާހަގަކުރައްވަމުން، މިއީ، ރާއްޖޭގައިވެސް އަދި ދުނިޔޭގެ އެހެން އެއްވެސް ޤައުމެއްގައި ދެމެހެއްޓެނިވި ގޮތެއްގައި ބޭނުންކުރެވޭނެ ހަކަތައިގެ ބާވަތެއް ނޫން ކަމުގައި ވިދާޅުވިއެވެ. މި ރޮނގުން ވާހަކަފުޅު ދައްކަވަމުން، މިއަދު އަޅުގަނޑުމެންގެ ޤައުމުގެ އިޤްތިޞާދީ ތަރައްޤީއާއި ކުރިއެރުމަށް ކުރިމަތިވެފައި އޮތް އެންމެ ބޮޑު ހުރަހަކީ، ތެލަށް ޚަރަދުކުރަން ޖެހިފައިވާ މިންވަރު އިތުރުވުން ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ. އަދި ކާބަން ބޭނުންކުރެވޭ ނިސްބަތް މަދު އިޤްތިޞާދެއް ބިނާކުރުމަށްޓަކައި އެކަމަށް ސަރުކާރުން ވަރަށް ބޮޑު އަހަންމިއްޔަތުކަމެއް ދެއްވައިގެން ޚާއްޞަ ޕްރޮގްރާމެއް ފަށްޓަވައިގެން ކުރިއަށް ގެންދަވާކަން ރައީސުލްޖުމްހޫރިއްޔާ ހާމަކުރެއްވިއެވެ. މިގޮތުން ދެމެހެއްޓެނިވި ގޮތުގައި ހަކަތަ ބޭނުންކުރެވޭނެ ގޮތުގެ ސިޔާސަތެއް ސަރުކާރުން މިހާރު އެކުލަވާލައްވާފައި ކަމަށާއި، މި ސިޔާސަތުގެ ދަށުން ރާއްޖޭގައި އިޢާދަކުރަނިވި ހަކަތަ ބޭނުންކުރެވޭ މިންވަރު އިތުރުވެގެންދާނެ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ކާބަން ބޭނުންކުރާ ނިސްބަތް މަދު ޤައުމަކަށް ރާއްޖެ ހެދުމަށްޓަކައި މިވަނީ ވަރަށް ގިނަ ގޮންޖެހުންތަކާ ކުރިމަތިލާންޖެހިފައި ކަމަށް ވިދާޅުވެ، އިޢާދަކުރަނިވި ހަކަތައިގެ ޓެކްނޮލޮޖީއަށް އަޅުގަނޑުމެން އަހުލުވެރިވުމުގެ މުހިންމު ކަމުގެ މައްޗަށްވެސް ބައްލަވާލެއްވިއެވެ. މި ރޮނގުން ވާހަކަފުޅު ދައްކަވަމުން، އިޢާދަކުރަނިވި ހަކަތައިގެ ޓެކްނޮލޮޖީ ރާއްޖޭގައި ޤާއިމު ކުރުމަށް ސަރުކާރުން ކުރައްވާ މަސައްކަތްޕުޅުތަކުގައި، ރާއްޖެއާ ރަޙްމަތްތެރި ޤައުމުތަކުންނާއި އަދި ބައިނަލްއަޤްވާމީ ޖަމާޢަތްތަކުން ވެދެއްވާ ދީލަތި އެހީތަކަށް އަބަދުވެސް މަރްޙަބާ ވިދާޅުވާނޭކަން ރައީސުލްޖުމްހޫރިއްޔާ ހާމަކުރެއްވިއެވެ.


Mandey ves dhevana kaivengneh\nމަންޑޭ އައި ޝަހުދާ\nމަޝްހޫރު އަދި ޒުވާން ވިޔަފާރި ވެރިޔާ ހަސަން މަމްދޫހު (މަންޑޭ) އިތުރު ކައިވެންޏެއް ބައްލަވައިގެންފި އެވެ.\nމިދިއަ ހަފުތާގައި މަންޑޭ ކައިވެންޏެއް ބައްލަވައިގަތް ކަމަށް އަޑުތައް އިއްޔެ އާއި މިއަދު ފެތުރި ސޯޝަލް މިޑިއާގައި ދައުރުވަމުން ދިޔަ ނަމަވެސް ދެވަނަ ކައިވެންޏެއްގެ ގޮތުގައި އައްޑު އަތޮޅު ހުޅުމީދުއަށް ނިސްބަތްވާ އާމިނަތު ޝަހުދާއާ މަންޑޭ ކައިވެނި ބައްލަވައިގަތީ މިދިއަ ޖޫން މަހުގެ ތެރޭގަ އެވެ.\nއުމުރުން ވަރަށް ހަގު ބޭފުޅަކާ ވަރަށް ބޮޑު އަދަދެއްގެ ރަނަކަށް މަންޑޭ ކައިވެނި ބައްލަވައި ގެންނެވި ކަމަށް އަޑު ފެތުރިފައިވި ނަމަވެސް މަންޑޭ ކައިވެނި ބައްލަވައިގަތީ ކުރިން ވެސް ކައިވެންޏެއް ކުރައްވާފައިވާ 31 އަހަރުގެ ބޭފުޅަކާ އެވެ. މަންޑޭއާ ކައިވެނި ބައްލަވައިގަތުމަށް ޝަހުދާ ރަން ކިޔާފައި ވަނީ 2222 ރުފިޔާ އަށެވެ.\nމަންޑޭގެ އެ ކައިވެންޏާ ގުޅިގެން ޕާޓީއެއް ބޭއްވުން ފަދަ އެއްވެސް ކަމެއް ކޮށްފައެއް ނުވެ އެވެ. ހަމަ އެކަނި ބޭއްވީ ކުޑަކުޑަ އެއްވެލުމެކެވެ. އެ އެއްވެލުމުގައި ބައިވެރިކޮށްފައި ވަނީ މަންޑޭގެ ބައެއް މުވައްޒަފުންނާއި އޭނާގެ ވަރަށް ހާއްސް ބޭފުޅުން ކޮޅަކާއި މަންޑޭގެ ޕާސަނަލް ބަޔޮގްރަފާ އެވެ.\nކޭޕާކް ރެސިޑެންސްގެ ވެރިޔާގެ ގޮތުގައި މަޝްހޫރުވެ، ރާއްޖެ އައި އެހެން ބައެއް ގައުމުތަކުގައި ވިޔަފާރި ފުޅާކޮށްފައިވާ މަންޑޭގެ ފުރަތަމަ ކައިވެންޏަށް ދެ ބޭފުޅުން ލިބިވަޑައިގެންފައި ވެއެވެ.\nފަހަކަށް އައިސް ވިޔަފާރީގައި މަންޑޭ ވަރަށް ބޮޑު މަޝްހުރު ކަމެއް ހޯއްދަވާފައިވައިރު ފަގީރުންނާއި އެހީއަށް ބޭނުންވެފައިވާ ފަރާތްތަކަށް އެހީވެ ދިނުމުގައި ވެސް ވަރަށް ބޮޑަށް ފާހަގަ ކުރެއްވިފައި ވެއެވެ.\nކޭ ޕާކް ރެސިޑެންސް ހަސަން މަމްދޫހު (މަންޑޭ)\nމަންޑޭގެ އެހީ ޕްރޮގްރާމް: 103 ރަށް ކަވަރުކޮށްފި\nއިތުރު 12 ރަށަކަށް އެހީވެއްޖެ\nއިތުރު 22 ރަށަކަށް މަންޑޭ އެހީވެއްޖެ


Vidhividhigen2vana match in PSG evvaru vejje – adduLIVE\nވިދިވިދިގެން ދެވަނަ މެޗުން ޕީއެސްޖީ އެއްވަރުވެއްޖެ\nDec 06, 2018, 13:11 މުޙައްމަދު އަދުހަމް\nސްޓްރަސްބޯގް އާ ދެކޮޅަށް ޕީއެސްޖީ ކުޅުނު މެޗުގެތެރެއިން. --ފޮޓޯ: ގެޓީ އިމޭޖަސް\nފްރެންޗް ލީގުގައި ރޭ ސްޓްރަސްބޯގް އާ ދެކޮޅަށް ރަށުން ބޭރުގައި ޕީއެސްޖީ ކުޅުނު މެޗު 1-1 އިން އެއްވަރުވިއިރު މިއީ އެ ޓީމު ލީގުގައި ވިދިވިދިގެން މޮޅުނުވެ ނިންމާލަން ޖެހުނު ދެވަނަ މެޗެވެ.\nލީގުގައި މިދިޔަ ހޯމަ ދުވަހު ކުޅުނު މެޗުގައި ރަށުން ބޭރުގައި ބޯޑޯ އާ ވާދަކޮށް 2-2 އިން ޕީއެސްޖީ އެއްވަރުވިއިރު އެއީ މި ސީޒަނުގައި ލީގުގައި އެ ޓީމަށް މޮޅެއް ނުހޯދީ ނިންމާލަން ޖެހުނު ފުރަތަމަ މެޗެވެ. އޭގެކުރީން، ކުޅުނު 14 މެޗުން މޮޅުވެފައިވާއިރު ގިނަ ގޯލްތަކެއް އެ ޓީމުގެ ފަރާތުން ފެނިގެންގޮސްފައިވެއެވެ.\nރޭގެ ނަތީޖާއާއެކު އަދިވެސް އެއްވަނައިގައި އުޅޭ ޕީއެސްޖީ ވަނީ 16 މެޗުން 44 ޕޮއިންޓް ހަމަކޮށްފައެވެ. ދެވަނައިގައި އޮތް ލިއްލޭ އަށް 30 ޕޮއިންޓް ލިބިފައިވާއިރު އޭގެ އެއް ޕޮއިންޓް ފަހަތުން ތިންވަނައިގައި އޮތީ މޮންޓްޕެލިއާ އެވެ. ހަތަރުވަނައިގައި އޮތް އޮލިމްޕިކް ލިޔޯން އަށް ލިބިފައިވަނީ 28 ޕޮއިންޓެވެ.\nޕީއެސްޖީ އިން ރޭގެ މެޗަށް ނިކުތްއިރު އެ ޓީމުގެ ފުރަތަމަ އެގާރައިގައި ނޭމާ އާއި އެންހެލް ޑި މާރިއާގެ އިތުރުން ކިލިއަން އެމްބާޕޭ ވެސް ހިމަނާފައެއްނުވެއެވެ. ދެވަނަ ހާފުގައި އެމްބާޕޭ ކުޅެން ނިކުމެފައިވާއިރު ނޭމާ އާއި ޑި މާރިއާ މި މެޗުގައި ނުކުޅެއެވެ.\nސްޓްރަސްބޯގްގެ ދަނޑުގައި ކުޅުނު މި މެޗުގައި ކުރީން ލީޑް ނެގީވެސް އެ ޓީމުންނެވެ. ފުރަތަމަ ހާފު ނިމެން ފަސް މިނެޓަށްވެފައިވަނިކޮށް ޕީއެސްޖީގެ ޖަރުމަން ޑިފެންޑަރު ތިލޯ ކެރާ އެ ޓީމުގެ ޕެނަލްޓީއޭރިޔާތެރެއިން ބޯޅައިގައި އަތްލުމުން ލިބުނު ޕެނަލްޓީއަކުން ކެނީ ލާލާ އެވެ.\nމެޗުގެ 71 ވަނަ މިނެޓުގައި ޕީއެސްޖީ އަށް އެއްވަރުކޮށްދިނީ މިހާފުގައި ކުޅެން ނިކުތް އެމްބާޕޭ އަށް ސްޓްރަސްބޯގްގެ ލާލާ ކުރި ފައުލަކަށް ލިބުނު ޕެނަލްޓީއަކުން އެޑިންސަން ކަވާނީ އެވެ.\nމި މެޗުގެ އިތުރުވަގުތުގައި ސްޓްރަސްބޯގް އިން ލަނޑެއް ކާމިޔާބުކުރި ނަމަވެސް ރެފްރީ ވަނީ އޮފްސައިޑް ގޯލެއް ކަމަށް ނިންމާފައެވެ.


Dhiraagu aai Women In tech gulhigen anhen kudhin ah data aa behey program eh hinganee - One Online\nދިރާގާއި ވިމެން އިން ޓެކް މޯލްޑިވްސް ގުޅިގެން އަންހެން ކުދިންނަށް އަމާޒުކޮށްގެން ޑޭޓާ ލިޓްރަސީ އިނީޝިއޭޓިވްއެއް ބޭއްވުމަށް ވަނީ ނިންމާފައި-- ފޮޓޯ: ދިރާގު\nދިރާގާއި ވިމެން އިން ޓެކް މޯލްޑިވްސް ގުޅިގެން އަންހެން ކުދިންނަށް އަމާޒުކޮށްގެން ޑޭޓާ ލިޓްރަސީ އިނީޝިއޭޓިވް ޕްރޮގްރާމެއް ކުރިއަށް ގެންދަން ނިންމައި، އެކަން އިއުލާންކޮށްފިއެވެ.\nދިރާގުން މިއަދު ބުނީ "ގާލްސް އިން ޑޭޓާ" ގެ ނަމުގައި ކުރިއަށް ގެންދާ މި ޕްރޮގްރާމަކީ މިއަދުގެ ޑޭޓާ އިންޓެންސިވް ދުނިޔޭގައި ޑޭޓާގެ މުހިންމުކަން އަންހެން ކުދިންނަށް ދަސްކޮށްދިނުމުގެ ގޮތުން ކުރިއަށް ގެންދިޔުމަށް ހަމަޖެހިފައިވާ ޕްރޮގްރާމެއް ކަމަށެވެ. މި ޕްރޮގްރާމުގައި ޑޭޓާ އެއްކުރުމާއި އޭގެން މާނަ ދޭހަކުރުމާއި ޑޭޓާ ބޭނުންކޮށްގެން މުހިއްމު ނިންމުންތައް ނިންމާނެ ގޮތްތައް އެކުދިންނަށް ދަސްކޮށްދޭނެ ކަމަށެވެ.\n"ގާލްސް އިން ޑޭޓާ" ޕްރޮގްރާމް ފެށުމަށް ހަމަޖެހިފައިވަނީ އަންނަ މަހުގެ 28 ވަނަ ދުވަހުއެވެ. މިއީ މިފަދަ ގޮތަކަށް ބާއްވާ ފުރަތަމަ ޕްރޮގުރާމެވެ.\nދިރާގުން ބުނީ މި ޕްރޮގްރާމުގެ ފުރަތަމަ އެޑިޝަން އަމާޒުކުރަނީ މާލެ ސަރަހައްދުގެ ގްރޭޑް ފަހަކާއި ހަތަކާ ދެމެދުގެ އަންހެން ކުދިންނަށް ކަމަށެވެ. މި ޕްރޮގްރާމު ދޮޅު މަސް ދުވަހަށް ދެމިގެންދާއިރު ކުލާސްތައް ކުރިއަށް ގެންދަން ހަމަޖެހިފައިވަނީ އޮންލައިންކޮށް ކަމަށްވެސް އެ ކުންފުނިން ބުންޏެވެ.\nދިރާގުން ބުނީ ޕްރޮގްރާމު ސްޓްރަކްޗާ ކޮށްފައިވަނީ ޑޭޓާ ބޭނުންކުރުމުގެ އަސްލު މިސާލުތަކާއި ރާއްޖޭގެ ބައެއް ޑޭޓާ އިންޓެންސިވް އިދާރާތަކަށް ފީލްޑް ޓްރިޕްތައްވެސް ހިމަނައިގެން ކަމަށެވެ. އެއީ ބައިވެރިންނަށް ޑޭޓާ ބޭނުންކުރާ އަސްލު ހާލަތުތަކުގެ ތަޖުރިބާ ހޯދައި ދިނުމަށް ކަމަށްވެސް އެ ކުންފުނިން ބުންޏެވެ.\nމި ޕްރޮގްރާމުގައި ބައިވެރިވުމަށް ޝައުގުވެރިވާ ފަރާތްތަކުން womenintechmv.org ވެބްސައިޓް މެދުވެރިކޮށް މިއަދުން ފެށިގެން އަންނަ މަހުގެ 20 ވަނަ ދުވަހުގެ ކުރިން ރެޖިސްޓްރީ ކުރުމަށް ދިރާގުން ވަނީ އެދިފައެވެ. މި ޕްރޮގްރާމުގައި ބައިވެރިވުމަށް އެއްވެސް ފީއެއް އެއް ނުނަގާނެއެވެ.\nދިރާގުން އިތުރަށް ބުނީ މި ޕްރޮގްރާމު ކުރިއަށް ގެންދިއުމުގެ މަގުސަދަކީ އަންނަން އޮތް ޖީލުގެ އަންހެން ކުދިންނަށް ޑޭޓާގެ މުހިއްމުކަމުގެ މައުލޫމާތު ދިނުން ކަމަށެވެ. އަދި ޕްރޮގްރާމުން ދަސްވެގެންދާ ޑޭޓާގެ ހުނަރުތަކަކީ މުޖުތަމައަށް ހެޔޮ ބަދަލުތަކެއް ގެނައުމަށް ބޭނުންކުރެވޭނެ ހުނަރުތަކެއް ކަމަށްވެސް ދިރާގުން ބުންޏެވެ.\nދިރާގާއި ވިމެން އިން ޓެކް ގުޅިގެން އަންހެން ކުދިންނަށް ކޯޑިން ދަސްކޮށްދިނުމުގެ މަގުސަދުގައި ގާލްސް ޓު ކޯޑްގެ ނަމުގައި ކޮންމެ އަހަރަކުވެސް ޕްރޮގްރާމެތަކެއް ވެސް ދަނީ ހިންގަމުންނެވެ. ގާލްސް ޓު ކޯޑް ޕްރޮގްރާމްގެ ދަށުން މިހާރުވެސް ތިން ޕްރޮގްރާމެއް ވަނީ ހިންގައިފައެވެ.\nވިމެން އިން ޓެކް މޯލްޑިވްސް އަކީ ޓެކް އިންޑަސްޓްރީގައި މަސައްކަތް ކުރާ އަންހެނުން ބާރުވެރިކުރުވައި، މިދާއިރާގައި މަސައްކަތް ކުރާ އަންހެނުން އިތުރުކުރުމަށް މަސައްކަތްކުރާ މަދަނީ ޖަމިއްޔާއެކެވެ.\nގުޅޭ ޓެގު ދިރާގު އަންހެނުން


ތިޔަ ލޯތްބަށް އެދެމޭ –2| Esfiya - Dhivehi Vaahaka Site\n” އަހަރެންނަށް ދެރަ ގޮތެއް ނުވާނެ.. ” އިލްޔާ ގޮނޑީގައި އިށީނެވެ.” ނޫނޭ ލީޝާ ކޮންމެ ފަދަ ކަމެއް ވެސް ކޮށްފާނެ.. މަންމަ ކަންބޮޑުވޭ.. މިއަދު ވެސް މިގެއަށް އައިސް އިނީ ފާޑަކަށް.. ” ސަނާ ކަންބޮޑުވިއެވެ.” ހަސަދަ ލާމީހުން ހަސަދަ ލާނެނުން.. އޭނަ ޖޭ ވަނީ ޔާން އަހަރެންނާ އެއްކޮށް އުޅޭތީ އޯ.. ބެސްޓް ފްރެންޑް ވީމަ އުޅެން ވެސް އުޅޭނެ ދޯ އެކީގަ.. ” އިލްޔާ ކުދި ކިޔެވެ. ” ދަރިފުޅު ގަޔާ ވަނީތަ ޔާން އާ.. ” ސަނާ ކޮށްލި ސުވާލުން އިލްޔާ ހައިރާން ވިއެވެ.\n” ނޯ ވޭ… އަހަރެން އޭނަ ދެކެނީ ހަމަ އެކަނި ބެސްޓް ފްރެންޑް ގޮތަށް… ” އިލްޔާ ލޯ ހަނި ކޮށްލަމުން ބުންޏެވެ. ސަނާ ބޯ ހޫރުވާލާފައި ކެއުމާއިގެން ކުރިއަށް ދިޔައެވެ. ކައި ނިންމައިގެން އިލްޔާ ކޮޓަރިއަށް ވަނީ ސަނާ ނިދަން ދޭތޯއެވެ. މިއަދު އިލްޔާ ބޭނުންވީ ސަނާއަށް ނުފެނި ދާންށެވެ.\nދަންވަރު ވަންދެން ހޭލައި އިންތިޒާރުގައި އިލްޔާ އިނެވެ. ގަޑިން ބާރަގަޑި ބައި ވަނިކޮށް އިލްޔާ ވަގެއްހެން ސިއްރުން ކޮޓަރިން ނިކުތެވެ. އޭރު ގޭތެރޭގައި ސަނާ ފެންނާކަށް ނެތެވެ. ހިތްހަމަ ޖެހުމުގެ ނޭވާ އެއް ލާފައި އިލްޔާ އެއްވެސް އަޑެއް ނުލައްވައި ފައިވާނަށް އަރައިގެން ގެއިން ނިކުތެވެ. އަދި އުފަލުން ދުވަމުން ގޮސް އަނެއް މަގަށް އަޅާލިއެވެ.\nމަޔާން ތައްޔާރު ވެގެން ގެއިން ނިކުތެވެ. ލީޝާ މިހާ ދަންވަރު ބީޗަށް ދާން ބުނުމުން މަޔާން ހުރީ ހާސް ވެފައެވެ. ނަމަވެސް ހަމަޖެހޭކަން ދައްކައި ބީޗާއި ދިމާއަށް މިސްރާބު ޖެހިއެވެ. މާ ގިނައިރުތަކެއް ނުވެ ބީޗަށް އާދެވުނެވެ. އޭރު ލީޝާ އައިސް އިނެވެ. ލީޝާ ލައިގެން އިން އެއްޗެހިން މަޔާން ރުޅިއައެވެ.” ލީޝް ތިކަހަލަ އެއްޗެހި ނުލާށެކޭ ނުބުނަންތަ.. ކިރިޔާ ހަރަކާތް ކޮށްލިޔަސް ހަށިގަނޑު އެބަ ފެނޭ… ” މަޔާން ދެބުމަ ގޮއްޖަހާލައިގެން ވާހަކަ ދެއްކިއެވެ.” ސޮރީ.. ދެން ނުލާނަން.. ” ލީޝާ ތުއި ވެލަމުން ބުންޏެވެ. މަޔާން ދުރު ބަލާލިއެވެ.” ކީއްކުރަން މަ މިތަނަށް ގެނައީ.. ” އެ ހުރިގޮތަށްހުރެ މަޔާން އެހިއެވެ.\n” ސުވާލެއް އަހާލަން.. ” ލީޝާ ކޮޅަށް ތެދުވަމުން ދެއަތް ޖޯޑު ކޮށްލިއެވެ.\n” ކޮން ސުވާލެއް؟ ” މަޔާން ހައިރާން ކަމާއެކު އަހާލިއެވެ.” އަހަރެން ވާހަކަ ދައްކާ ނިމެންދެން އެއްޗެއް ނުބުނެ ހުންނަން ވާނީ.. ” ލީޝާ އަމުރު ކޮށްލިއެވެ. މަޔާން ވަގުތުން ބޯ ޖަހާލިއެވެ.” އެއީ.. މަށާއި އިލްޔާއާ ތެރެއިން ކޮންމެސް އެކަކު ނަގާ.. ޔާން އުޅެނީ އެ އިލްޔާ އަކާނު.. މަށަކަށް ނޫންނުން؟؟ މަށަށް އިނގެއޭ ކުރިން ވެސް.. އޭނާ ރާވައިގެން މަށަށް ލަނޑުދޭން.. ތީ ހަމަ އެކަނި މަގޭ މީހެއް.. އޭއްޗަކު ބޭނުން ހާ ގޮތެއް ނުހެ… ”\n” ހުއްޓާލާ!!!! އޭނަ އާއި ދިމާއަށް އެއްޗަށް ނުގޮވާ.. ދެވަނަ ފަހަރަށް ގޮވާފިއްޔާ މަގޭ ނުލަފާކަން ދައްކާލާނަން..!! ބުނަން ވާހަކައެއް..؟!! މަ އިލްޔާ ދެކެނީ ގާތް އެކުވެރިޔާ ގޮތަށް… ލީޝް ކިތަންމެ ރުޅިއަޔަސް އެއީ މަގޭ އެންމެ ގާތް އެކުވެރިއަކީ…! ” ލީޝާ ވާހަކަ ދައްކާ ނުނިމެނީސް މަޔާން އިންޒާރު ދިނެވެ.” ތާހިރެއްނު..!!! މަށަށް ދެރައެއް ލިބުނަސް ޔާންއަށް ހެޔޮ ދޯ.. ” ލީޝާ ހަޅޭއްލަވައި ގަތެވެ.” މަށަށް އިލޫގެ ގޮތް އެންމެ ރަނގަޅަށް އިނގޭނީ… ލީޝް ދެކެ ލޯބި ވީމަ ވެސް އިލޫ ކައިރީ އެހީ.. އިލޫ ނުރުހޭ ކަމެއް ކުރާކަށް މަ ބޭނުމެއް ނޫނޭ.. އިލޫ އުފަލުން މަ ކައިރީ ބުނީ ލީޝާއާ ރައްޓެހި ވާށޭ..!! ” މަޔާން ބުންޏެވެ. އެވަގުތު މަޔާން ލީޝާ އާއި ދިމާއަށް ބަލާލި ގޮތުން ލީޝާ ޖެހިލުންވިއެވެ. ނަމަވެސް އަޑަށް ހަރުކަށިކަން ގެންނަމުން ވާހަކަ ދެއްކިއެވެ.” ގާތް އެކުވެރިއަކަށާ ފިރިހެނެއް ގެންގުޅުން ނަމަ ދޯ.. ”\n” މަށަށް އިނގޭނީ މަ ނަގާނެ އެކުވެރިއެއް ވެސް.. ” މަޔާން ވެސް ހަރުކަށިގޮތަކަށް ބުންޏެވެ.” ހޫނ… ދެން ހެވޭ.. ކާކު ނަގާނީ.. މަތަ؟ ނޫނީ އެ އިލްޔާތަ؟ ” ލީޝާ ކޮށްލި ސުވާލުން މަޔާން އަތް މުއްކަވާލިއެވެ. ލީޝާ ވިހަ ހިނިތުންވުމެއް މަޔާން އަށް ވެދުން ކޮށްލިއެވެ.” މަ ނަގާނީ އިލޫ..!! ” މަޔާން ދެލޯ މަރާ ބާރުކޮށްލަމުން ޖަވާބު ދިނެވެ. ލީޝާ ހައިރާންވިއެވެ. ދެވަނަ ސިކުންތުގައި މަޔާން އާއި ދިމާއަށް ދުއްވައިގަތެވެ. މިއޮއް ހުރިހާ އިރު އޭނާ ހީކޮށްގެން ހުރީ މަޔާން ނަގާނީ އޭނަ ކަމަށެވެ. މަޔާން އާއި ހަމައަށް ގޮސް ލީޝާ މަޔާންގެ މޭގައި ތަޅަން ފެށިއެވެ.” ޔާން ކީއްވެ އަހަރެން ނުނެގީ.. ” ލީޝާ މަޔާން އާއި ހަތަރުކަޅި ހަމަކޮށް ބުންޏެވެ.\n” މަ ބޭނުން ނުވީ ނަގަން.. މަ ވެސް ހިޔެއް ނުކުރަން ލީޝް ތީ ތިހާ އެދުން ބޮޑު މީހެއް ކަމަކަށް… ލެޓްސް ބެރޭކް އަޕް.. ” މަޔާން ލީޝާ ދުރުކޮށްކަމުން ބުންޏެވެ.” ނޯ ޕްލިޒް ޔާން.. ” ލީޝާ ހިތް ތެޅިލިއެވެ.” ނޯ.. މިހާ ހިސާބުން މި ދޭތެރޭގަ އޮތް ގުޅުން ނިމުނީ.. ” މަޔާން އެހެން ބުނެފައި އަނބުރާ އައި ދިމާއަށް ހިނގައިގަތެވެ. ހިތް ކިތަންމެ ނުރުހުނަސް ލީޝާ ކަހަލަ ކުއްޖަކާ އެއްކޮށް އުޅޭކަށް މަޔާން ބޭނުމެއް ނޫނެވެ. އިލްޔާ ކައިރިއަށް ދާން ހިތަށް އެރިއެވެ. އަދި ނުނިދާނެ ކަން އިނގުމުން އިލްޔާ މެން ގެއަށްދާން މިސްރާބުޖެހިއެވެ.\nއިލްޔާ އެކަނި މާ އެކަނި ލަވައެއް ކިޔަމުން ދަނިކޮށް މަޔާން އަންނަތަން ފެނުނެވެ. މަޔާން މޫނުމަތިން ފެންނަން ހުރީ ހިތާމަވެރި ކުލަވަރެކެވެ. ކަމެއް ގޯސް ވެއްޖެކަން އެނގުމުން އިލްޔާ ވީގޮތް ސާފު ކޮށްލާ ހިތްވިއެވެ.” ޔާން ވަޓް ހެޕެންޑް..؟؟ ކަމެއް ގޯސް ވީތަ؟ ” އިލްޔާ މަޔާން އާއި އަރާ ހަމަ ކުރަމުން އަހާލިއެވެ. މަޔާން ބޯ ޖަހާލިއެވެ.” ހިނގާ އެ ދިމާއަށް ދާން.. މަގު މެދުގަ ތިބެގެން ވާހަކަ ދެއްކުމަށް ވުރެ ރަނގަޅުވާނެ.. ” އިލްޔާ ހިނގައިގަންނަމުން ބުންޏެވެ. މަޔާން ވެސް އިލްޔާ ފަހަތުން އައެވެ.\n” ދެން ބުނެބަ ވަޓް ހެޕެންޑް.. ” އިލްޔާ ބިންމަތީގައި އިށީންނަމުން އަހާލިއެވެ. މަޔާން އިލްޔާ އުނގުގައި ބޯ އަޅާލަމުން އޮށޯވެލިއެވެ.” އަހަރެން ލީޝް އާ ބްރޭކް އަޕް ވެފިން.. ” މަޔާން ކުރެހިފައިވާ އަޑަކުން ބުންޏެވެ. އިލްޔާ އަށް ލިބުނީ ކުއްލި ހައިރާން ކަމެކެވެ.” ކީއްވެ..؟؟ މައްސަލަ އެއް ޖެހުނަސް ޔާން އެ ކަމެއް ހައްލު ކުރޭނުން.. ” އިލްޔާ ވިސްނަމުން އަހާލިއެވެ.” އަހަރެން ހިއެއް ނުކުރަން ލީޝް އެއީ އެހާ އެދުން ބޮޑު ކުއްޖެކޭ.. އެކަމް.. ” މަޔާން ދެރަވި ވަރުން ވާހަކަ ނުދެއްކުނެވެ.” އޭނަ ބުނީ އިލޫ އާ ލީޝް އާ ތެރެއިން ކޮންމެސް އެކަކު ނަގާށޯ… އަހަރެން އިލޫ ނެގީ.. ލީޝް އާ އޮތް ގުޅުން ކަނޑާލާފަ.. ” މަޔާން ކުޑަ އިރުކޮޅެއް ފަހުން ވާހަކަ ދެއްކިއެވެ.\n” ކީއްވެ އަހަރެން ނެގީ..؟؟ ލީޝް މާ މުހިންމުވާނެ ދޯ ޔާން ލައިފްގަ.. ” އިލްޔާ ވެސް ފެންކަޅިވެފައި ހުރެ އަހާލިއެވެ.” އެއީ ކުޑައިރުއްސުރެ އިލޫ އަހަރެން ކައިރީގައި ހުރީ.. ލީޝް އާ ދިމާވީ ވަރަށް ފަހުން… އަހަރެންނަށް ލީޝް އާ ނުލައި ނޫޅެވޭނެ.. ” މަޔާން ވާހަކަ ދެއްކި އިރު އަޑު ތުރުތުރު ލައެވެ. އިލްޔާގެ ދެލޮލުން ވެސް ކަރުނަ އަންނަން ފެށިއެވެ. ދެން ފެނުނީ އިލްޔާއަށް ދުވަހަކު ފެނިފައިނުވާ މަންޒަރެކެވެ. މަޔާން ލޮލުން ކަރުނަ އައި ތަނެވެ. ހަމަ ގައިމުވެސް ލޯބި ނުވަންޏަކާ ކަރުނަ އަޅައެއް ނުރޯނެއެވެ.\n” ޔާން.. ނުރޯ.. އަހަރެން ވެސް ދެރަވޭ ޔާން ރޯތަން ފެނުނީމަ.. ” އިލްޔާ މަޔާން އިސްތަށިގަނޑާއި ކުޅެމުން ބުންޏެވެ. އިލްޔާ އެހެން ބުނުމުން މަޔާން ލޮލުން އަންނަމުން ދިޔަ ކަރުނަތައް ފުހެލިއެވެ. ދެމީހުން އެތަށް އިރަކު ވާހަކަ ދައްކަން ތިބެފައި ގެއަށް ދިޔައީ ފަތިސް ނަމާދަށް ގޮވަން އުޅެނިކޮންނެވެ.” އިލޫ.. ސޮރީ.. ” މަޔާން ގެއަށް ދިޔަ މަގުމަތީގައި މާފަށް އެދުނެވެ.” ކޮން ކަމަކަށް.. ސޮރީ ބުނާ ވަރު ކަމެއް ވެއްޖެތަ.. ” އިލްޔާ މަޑުމައިތިރިކޮށް ވާހަކަ ދެއްކިއެވެ.” އިލޫ އުނގުގަ ބޯ އެޅުނީމަ.. ” މަޔާން ދުރު ބަލާލަމުން ބުންޏެވެ. އިލްޔާ ގާތަށް ހިނިވެސް އައެވެ. އޭރު މަޔާން ލޮލުން ލަދުގަނެފައި ކަން ބަލާލި ކޮންމެ މީހަކަށް އިނގޭނެއެވެ.\n” އެ ދެން އެވަރު ކަމެއް ނޫނޭ.. ދެރަވީމަ އެކަހަލަ ކަންތައް ވެސް ކުރެވޭނެ.. މަޔާން ގެ ބަދަލުގައި އަހަރެން ހުރި ނަމަވެސް އެހެން ކަންތައް ކުރެވޭނީ… އެއީ ސޮރީ ބުނާ ވަރު ކަމެއް ނޫން.. ” އިލްޔާ ހިނިތުން ވެލަމުން ބުންޏެވެ. ” ތެންކްސް.. ” މަޔާން ޖީބަށް އަތް ޖަހާލަމުން ބުންޏެވެ.” އެނީ ޓައިމް ” އިލްޔާ ޖަވާބު ދިނެވެ.” މިރޭ ގެއަށް ދާ ހިތެއް ނެތް.. އޯކޭތަ އިލޫ މެންގޭގަ ނިދިޔަސް.. ” މަޔާން ބޯ ކަހާލަމުން ބުންޏެވެ. އިލްޔާ ބޯ ޖަހާލިއެވެ. އޭރު ބަންގި ގޮވަން ފަށައިފި އެވެ.” އަހަރެން މަޑު ކުރާނަން ޔާން އަންނަންދެން.. މަންމަ އަނެއްކާ ރުޅި އައިސްދާނެ އެކަނި ފެނުއްޖެއްޔާ.. ” އިލްޔާ ބޭރުގައި މަޑު ކުރަން ނިންމިއެވެ.\nމަޔާން މިސްކިތުން އައުމުން ދެމީހުން ގެއަށް ވަދުނެވެ. އޭރު ސަނާ ކަންބޮޑު ވެފައި އިނެވެ.” އިލްޔާ ކައިރީ ދަންވަރު ބޭރަށް ނުދާށޭ ކިޔާތާ ކޮންދުވަހެއް..” ސަނާ ހިތްހަމަ ނުޖެހިފައި ވާހަކަ ދެއްކިއެވެ.” ދައްތާ.. އޭނަ އަހަރެންނާ އެއްކޮށްނޭ ހުރީ.. ” މަޔާން ހިނިތުން ވެލަމުން ބުންޏެވެ. ސަނާ އެންމެ ރަނގަޅޭ ބުނެފައި ދެމީހުންނަށް ފުން ނަޒަރަކުން ބަލާލިއެވެ. މަޔާންގެ ލޯ ފުދޭ ވަރަކަށް ރަތްވެފައި ހުރުމުން ސަނާ ހިތުގައި ސުވާލު އުފެދުނެވެ.\n” މަންމާ.. މީ.. ޔާން އަހަރެމެން ގޭގައި ނިދިޔަސް އެންމެ ރަނގަޅުތަ..؟ ” ސަނާ ބޯ ޖަހާލާފައި ނަމާދު ކުރަން ދިޔައެވެ. އިލްޔާ ވެސް މަޔާން ކޮޓަރިއަށް ލާފައި ސަނާ އާއި އެއްކޮށް ނަމާދު ކުރަން ދިޔައެވެ.” މަޔާން އަށް ކިހިނެއްވެފަ އެހުރީ.. ” ސަނާ އިލްޔާ އާއި ސުވާލު ކޮށްލިއެވެ.” ލީޝާ އާ ބްރޭކް އަޕް ވީ ” އިލްޔާ ޖަވާބު ދިނެވެ. ސަނާ ހައިރާން ވިއެވެ.\nނަމާދު ކޮށް ނިންމައިގެން އިލްޔާ ކޮޓަރިއަށް ދިޔައެވެ. އޭރު މަޔާން ސޯފާގައި އިށީނދެ އިނެވެ. މަޔާން އެ ކޮޓަރީގައި އޮންނާތީ އިލްޔާ އަށް ޖެހުނީ ބުރުގާ އަޅާއިގެން ނިދަންށެވެ” ދީބަ ބާލީހެއް.. ” މަޔާން އެދުނެވެ. އިލްޔާ ދެ ބާލިސް އެއްލުމުން މަޔާން ސޯފާގައި ޖައްސާލިއެވެ. ” ޔާން ބޭނުންތ.. ” ސުވާލެއް އަހަމުން މަޔާން އާއި ދިމާއަށް އެނބުރުން އިލްޔާ އަނގަ ބަންދުވީ މަޔާން ކުރި ކަމަކުންނެވެ.\nAlhe mayaan keey kureba? Vrh reethi stry.🌹🌹🌹🌹im just speechless 🌹🌹🌹and could you please comment on my story\nAnyways stay Safe ❤❤ stay home 🌹\nއެހެނިހެން August 3, 2019


Ras Online - ރަށްރަށުގެ ޕޮލިސް ސްޓޭޝަންތަކުން ނަތީޖާ ނުނެރެވެނީ ހެދިފައިހުރި ގާނޫނުތަކުގެ ސަބަބުން: ޝަރީފް\nމާވަށު ޕޮލިސް ސްޓޭޝަނުން މާވަށުގައި ހިންގި ކޮމިއުނިޓީ އެންގޭޖްމަންޓު ޕްރޮގްރާމެއްގެ ތެރެއިން\nރާއްްޖޭގެ ރަށްރަށުގައި ގާއިމްކޮށްފައިވާ ޕޮލިސް ސްޓޭޝަންތަކުން ނަތީޖާ ނުނެރެވެނީ ހެދިފައި ހުންނަ ގާނޫނުތަކުގެ ސަބަބުން ކަމަށް ސައިރިކްސް ކޮލެޖްގެ ޗެއާމަން އަހުމަދު ޝަރީފް މިރޭ ވިދާޅުވެއްޖެއެވެ.\nސައިރިކްސް ކޮލެޖްގެ ޗެއާމަން އަހުމަދު ޝަރީފް ވިދާޅުވީ، ރާއްޖޭގެ އަތޮޅުތަކުގައި ގާއިމްކޮށްފައި ހުރި ޕޮލިސް ސްޓޭޝަންތަކުން ނަތީޖާ ނުނެރެވެނީ ހެދިފައި ހުންނަ ގާނޫނުތަކުގެ ސަބަބުން ފުލުހުންގެ އަތް ބަދެވިފައިވާތީ ކަމަށެވެ. ގާނޫނުތަކުގެ ސަބަބުން މަދަނީ މައްސަލަތައް ޖިނާއީ މައްސަލަތަކަށް ބަދަލުވެގެންދާ ކަމަށް ޝަރީފް ވިދާޅުވިއެވެ.\nއެހެންކަމުން "މަދަނީ މައްސަލަތައް ފުލުހުންނަށް ބެލޭނެ ގޮތް ހަދަންޖެހޭ" ކަމުގައި ޝަރީފް ވިދާޅުވިއެވެ.\nރައްޔިތުންގެ ޓެކްސް ފައިސާ ހޭދަކޮށްގެން ރާއްޖޭގެ އަތޮޅު ތަކުގައި ޕޮލިސް ސްޓޭޝަންތައް ގާއިމް ކުރުމުން ރަށްރަށުގައި ހިނގާ މަސްތުވާތަކެތީގެ މައްސަލަ ތަކާއި ކުށް މަދުވެއްޖެތޯ ހޯމް މިނިސްޓަރު އިމްރާން އަބުދު ﷲ ގެ އަރިހުން ޝަރީފް ވަނީ ސުވާލުކުރައްވާފައެވެ.\n"ހަމަގައިމު ވެސް ސ.ހުޅުދޫގައި އެންމެ ބޮޑީ މަސްތުވާތަކެތީގެ މައްސަލަ، ހައްލެއް ނުލިބޭ." ޝަރީފް ވިދާޅުވިއެވެ.\nފަހަކަށް އައިސް ރާއްޖޭގައި ހިނގާފައި ހުރި މާރާމާރީ ތަކާއި ގުޅިފައި ވަނީ މަސްތުވާތަކެއްޗާ ކަމަށް ހޯމް މިނިސްޓަރު އިމްރާން އަބްދުﷲ މިއަދު ވަނީ ވިދާޅުވެފައެވެ. ރާއްޖޭގެ ރަށްރަށުގައި ޕޮލިސް ސްޓޭޝަންތައް ގާއިމުކޮށް އެތަން ތަނުގައި ފުލުހުން ބެއިތިއްބުމަށް ދައުލަތުން ބޮޑެތި ޚަރަދުތައް ކުރަމުން ގެންދިޔަ ނަމަވެސް ޝަރީފު ވިދާޅުވި ފަދައިން އެކަމުގެ މަގުޞަދު އެންމެ އެކަށީގެންވާ ގޮތުގައި ހާސިލު ވަމުން ނުދާކަން ގިނަ ބަޔަކު ފާހަގަކުރެއެވެ.\nއެގޮތުން ރަށްރަށުގައި ހިނގާ މާރާމާރީގެ މައްސަލަތަކާއި މަސްތުވާ ތަކެތީގެ މައްސަލަތައް އިތުރުވެ ރަށްރަށުގައި މަސްތުވާ ތަކެތި ބޭނުންކުރާ ޒުވާނުން ބޮޑުތަނުން އިތުރުވެ ބޮޑެތި އިޖުތިމާޢީ މައްސަލަތައް އިންތިހާއަށް ބޮޑުވަމުން ދާއިރު އެކަންކަން ހުއްޓުވުމަށް ފުލުހުންނަށް މާބޮޑު ދައުރެއް އަދާ ކުރެވިފައި ނުވާކަން ގިނަ ބަޔަކު ފާހަގަ ކުރެއެވެ.


އައިނާ 10 (ދިހަވަނަބައި) – Esfiya – Dhivehi Vaahaka Site\nއައިނާ 10 (ދިހަވަނަބައި)\n- by A aaR - 35- October 14, 2019\n….14 އަހަރު ކުރި….\nއިސްރާގެ ޢާއިލާ އަކީ ކުޑަހުވަދޫ ބައެކެވެ. އިސްރާގެ ހުންނަނީ ހަމައެކަނި މަންމަ އަކާއި ބައްޕަ އެކެވެ. ޢާއިލާގެ ނުވަތަ ތިމާގެ އެހެން އެއްވެސް މީހަކު ނޭނގެއެވެ. އިސްރާގެ މައިން ބަފައިން ކަމުގައިވާ އިބްރާހީމާއި ހާޖަރާގެ ހުރި ހަމައެކަނި ދަރިއަކީ އިސްރާ އެވެ. އިބްރާހީމް ކުރާ މަސައްކަތަކީ މަހަށް ދިޔުމެވެ. ހާޖަރާ ގޯތީގައި ހުންނަ ފަންގެ ގަނޑާއި ބަދިގެ ހުރެފައި ދެން ބާކީ އޮންނަ ބައިގައި ހުންނަނީ ގަސް އިންދައިފައި އެވެ. ފަތްޕިލާ ވެލީގެ ބާވަތްތަކާއި ތަރުކާރީ އާއި މޭވާ އެވެ. ފަލަމަޑިގެ ގޮތުގައި ހުންނަނީ ދަނޑި އަލުވިއެވެ. މިގޮތަށް މަސައްކަތް ކޮށްގެން އިސްރާގެ ސްކޫލު ޚަރަދާއި ގޭގެ ޚަރަދު ކޮށްފައި އެއްކުރަން ލާރި ހުރެއެވެ. އެގޮތަށް ލާރި އެއްކޮށްގެން ގެއެއް ރޭނުނެވެ. ހަމައެކަނި ދެކޮޓަރި އާއި ސިޓިންގްރޫމެއްގެ ގޮތުގައި ތަންކޮޅަކާއި ކާގެއާއި ބަދިގެއެކެވެ. ކާގެ އާއި ބަދިގެ އަކީ އެއް ތަނެކެވެ.\nމިގޮތަށް ލާރި އެއްކޮށްގެން ގޭސް އުނދުނެއް ގަތުނެވެ. އަދި ކޮއްމެ ކޮޓަރިއަކަށް ފަންކާ އަކާއި ބޮތްކެ ކެވެ. ކޮއްމެ ކޮޓަރި އަކަށް ސިންގަލް އެނދަކާއި ދެދޮރުފަތްލީ އަލަމާރިއެކެވެ. ފާޚާނާ ހުންނަނީ ގެއާއި އިންވެގެން ތަންކޮޅެއް ރާނާފައި ހިޔާ ކޮށްލައިފައި އެވެ. ވަޅަކާއި ތިރި ފާޚާނާ ތައްޓެއްގެ އިތުރުން ފެންވަރާނެ މާގަނޑަކާއި އިސްކުރެކެވެ. އަދި ވަކިން ތަންކޮޅެއް އެއްޗެހި ދޮވެފައި އަޅުވާނެ ގޮތަކަށެވެ. ބަލާލި ކޮއްމެ ދިމާލަކުންވެސް ސާފު ތާހިރުކަން ފެންނާނެއެވެ. ލިބޭ ލާރިކޮޅުން އިސްރާގެ ސްކޫލު ޙަރަދާއި ގޭގެ ޚަރަދުތައް ކޮށްފައި ކޮއްމެވެސް ވަރެއް ރައްކާ ކުރެއެވެ. އެގޮތުން، ގެ އިތުރަށް ސިމެންތި ޖަހާ މުށިޖެހުމަށް ބައްޕަ ބޭނުންވިއެވެ. އެ ޢާއިލާ އުފާވެރިކަމާއި ހިތްހަމަ ޖެހުމުގައި އުޅެމުން ދިޔައީ އަންނަން އޮތް ކޮޅިގަނޑުގެ ހިލަމެއްވެސް ނުވެއެވެ.\nއަހަރުތަށް އެގޮތަށް ފާއިތުވަމުންގޮސް އިސްރާ ރަށުގެ އެއްމެ މަތީ ގްރޭޑް ނިންމާ އައި. ޖީ. ސީ. އެސް. އީ (އޯލެވެލް) އިމްތިޙާން ނިންމާލިއެވެ. އިސްރާ ބޭނުންވަނީ ނަރުހަކަށް ވާށެވެ. ނަމަވެސް އޭނާގެ އެފަދަ ތަނަވަސްކަމެއް ނެތުމުން ހިތުގައި އެކަން ފޮރުވާލީއެވެ. ބައްޕައަށް އިނގިއްޖެއްޔާ ބުރަ މަސައްކަތް ކުރާނެއެވެ. ނަމަވެސް އިސްރާ ދެން ބޭނުންވީ މަންމަ އަށާއި ބައްޕަ އަށް އެހީތެރި ވެދޭށެވެ. މިހާރުވެސް މަންމަ ބަލިވެ އުޅޭތީވެ މަންމަ އާއި ބުރަ މަސައްކަތް ނުޖައްސާ އިސްރާ ކުރަންފެށިއެވެ. އެގޮތުން ގަސްތަކަށް ފެންދީ ސާފުކޮށް ހަދަނީ އިސްރާ އެވެ. ފިހާރައަށް މޭވާ އާއި ތަރުކާރީތަށްލައި ހަދަނީ އިސްރާ އެވެ. މިކަންތަށް ކުރަން އިސްރާ ފަތިހު ހޭލައި މަސައްކަތް ކުރެއެވެ.\nފަތިހެވެ. އިސްރާ ނަމާދު ކޮށްގެން މަންމަ ނުހޭލައިގެން ކައިރިއައް ގޮސް ގޮވާލިއެވެ. ނުތެދުވީމައި އަތުގައި ކުޑަކޮށް ކޮއްޓާލިއެވެ. އެގޮތަށް ވެސް ނުތެދުވީމައި ކޮނޑުގައި ހިފާ ތަޅުވާލިއެވެ. ހާޖަރާ އޮތީ ދެލޯމެރިފައި ހިނިތުން ވެލައިގެންނެވެ. އިސާހިތަކު އިސްރާގެ ހިތް ނުބައި ވަސްވާސް ތަކުން ފުރެން ފެށިއެވެ. އަދި ބާރު ބާރަށް މަންމާ ކިޔާފައި ގޮވަން ފެށިއެވެ. އިސްރާ އަށް ނޭނގުނު ކަމަކީ ދެން އިސްރާގެ މަންމަ ނުތެދުވާނެ ކަމެވެ. އެއޮތީ އަބަދަށް ލޯމެރިފައި ކަމެވެ.\nއިސްރާ ގޮވާއަޑަށް ދޮރާށިން ދޮށި ހިފައިގެން ނިކުންނަން ދިޔަ އިބްރާހީމް ދުމެއްޖަހާފައި ދޮށްޓަކާއި ދޮށްޓެށް އެއްލާލާފައި ދިޔައެވެ. އަދި ކޮޓަރި އަށް ވަތް އިރު އިސްރާ ރޮމުން މަންމާއޭ ކިޔާ ގޮވާ އަޑު އިވުނެވެ. “އޭތް މަންމާ!! ތެދުވެބަލަ!! މަންމާ ލޯ ހުޅުވަބަލަ… މަންމާ ދެން ސަމާސާ ނުކޮށްބަލަ… މަންމާ!! މަންމާ!! އޭތް… އާދެބަލަ އިސްރާ ބޮލު ފުނާ އަޅުވަދޭން… މަންމާ!!! މަންމާ!!!!” އިސްރާ، ހާޖަރާގެ ކޮލުގައި މަޑުމަޑުން ތަޅަމުން ބުނެލިއެވެ. “މަންމާ ނޫން… ނޫން… މަންމަ!!!!!” އިބްރާހީމް ހުރިތާ ގުޑިލާން ނޭނގިފައި ހުރެވުނެވެ. ނަމަވެސް ހިތްވަރު ކޮށްފައި ހާޖަރާ އާއި ކައިރި ވެލާފައި ނޭފަތް ކައިރީގައި ކަނާއަތުގެ ޝަހާދަތް އިނގިލި ޖައްސާލިއެވެ. “ނޫން… ނޫން… ހާޖަރާ!! ނޫން..” ކުއްލިއަކަށް އިބްރާހީމް ތަޅުން މައްޗައް ވެއްޓުނެވެ. އަނގައިން ފޮނަގަނޑު ފައިބާގަތެވެ. “ބައްޕާ!!!!!!”\nވަރަށް ބާރަށް ކުއްޖަކު ހަޅޭތް ލަވައިގަތް އަޑަށް ފަތިހުގެ ފިންޏަށް ހިނގާލަން ނިކުމެ އުޅުނު ރަށުގެ ހަރު މީހަކަށް އިވުނެވެ. އަދި އެގޭ ތެރެއައް ވަދެގެން އައީ އަޑު އައި ދިމާލަށެވެ. ރަޙްމާންބެ އަށް ފެނުނީ އިސްރާ މޮޔައަކު ފަދައިން ގިސްލަ ގިސްލާފައި ބައްޕަ އަށް ގޮވާތަނެވެ. “ބައްޕާ.. ބައްޕަވެސް ތަ؟؟؟ އިސްރާ އެކަނިތަ..” އިސްރާ އެހެން ހުއްޓާ ރަޙްމާންބެ ފެނުނެވެ. އަދީ ހާޖަރާ އާއި އިބްރާހީމް ހޮސްޕިޓަލަށް ގެންގޮސް ދޭން އެދުނެވެ. “ބޭބޭ.. ހެޔޮނުވާނެ.. އަހަރެންގެ މަންމަ އާއި ބައްޕަ ހަސްފަތާލަށް ގެންގޮސްދީ…” އިސްރާ އެހެން ބުނުމުން، ރަޙްމާންބެ އެދެމީހުން ގެންގޮސް ދިނެވެ. ހޮސްޕިޓަލުން ދިން ޚަބަރަކުން އިސްރާ ހެޔައް ގޮތް ގޮތް ވެގެން ބިން މައްޗައް ވެއްޓުނެވެ. ޑޮކްޓަރު ބުނާ ގޮތުގައި ހާޖަރާގެ މަރަކީ ގުދުރަތީ މަރެއް ކަމުގައި އެވެ. އިބްރާހީމް އެ މަރުވީ އެލިބުނު ޝޮކުގައި ސްޓްރޯކެއް ޖެހިގެން ކަމަށެވެ.\nމާތް ﷲ ގެ ކުޅަދުން ވަންތަކަން ނިކަން ދެކިބަލާށެވެ. އެ މަޢުސޫމް ކުއްޖާގެ މައިން ބަފައިން މިދުނިޔެ އެދޫކުރީ ހަމަ އެއްމެ ގަޑިއިރެއްގެ ތެރޭގައި އެވެ. ހަމަ އެއްމެ ދުވަހަކުން އިސްރާގެ ދިރިއުޅުން އެފުއް މިފުށަށް ޖަހާލިއެވެ. އެއްފަހަރާ ދެހިތާމަ ލިބުމުން އިސްރާ އިންނަނީ ނެގި މަޑު ވެފައެވެ. އެގެއަށް ވަދެލަނީ މަދު ބަޔެކެވެ. އޭގެއިން އެކަކާއި ވެސް އިސްރާ އަނގަޔަކުން ނުބުނެއެވެ. އިންނަނީ ދިމާލަކަށް ގެއްލިފައެވެ.\nއިސްރާގެ ޙަޔާތުގެ ދުވަސްތައް އެކަނީ މާއެކަނި ހޭދަވަމުން ގޮސް އިސްރާގެ އުމުރުން ވިހި އަހަރު ފުރުނެވެ. އިސްރާ އާއި ގާތް ކޮށް ވެސް ވާހަކަ ދަށްކާ ހަދާލަނީ އާޝިޔާ އެވެ. މިހެން އުޅެނިކޮށް އިސްރާ އަނީލް އާއި ދިމާ ވިއެވެ. އެއީ އަނީލް މެންގެ ޢާއިލާ އަމިއްލަ ރަށަށް (ކުޑަހުވަދޫ) އަށް ދިޔަ ދަތުރެއްގައި އެވެ. އަނީލް އާއި އިސްރާ ދިމާވީ އިސްރާ ރަށުގެ ތުނޑީގައި ފިނި ވައި ޖައްސާލަން ހުއްޓައި އެވެ. ރަށްޓެހި ކަން މަޑު މަޑުން އެހެން ގުޅުމަކަށް ބަދަލު ކުރިއެވެ. އާޝިޔާ އަށް ވެސް އިސްރާ ސިއްރު ކުރީ އަނީލްގެ އެދުމަކަށެވެ. އަނީލްގެ ކޮއްކޮ އިޔާޒު އާޝިޔާ އާއި ރަށްޓެހިވެގެން އިންނަން ހުށައެޅުމުން އިސްމާޢީލް ނިކަން އަވަހަށް ‘އާން’ ބަސް ބުންޏެވެ. އެއީ އާޝިޔާއަކީ ރަށުގެ ޤަދަރުވެރި ޢާއިލާ އެއްގެ މުއްސަންޖަކަށް ވީމައި އެވެ. އަދި ދުވަސް ތަކެތްނުވެ އެދެމީހުން ކައިވެނީގެ މަތިވެރި ގުޅުމުން ގުޅުނެވެ. ދެމަހެއްހާ ދުވަސް ފަހުން އެމީހުން އަނެއްކާ ފުރީ މާލެއެވެ. ރަށުގައި އެމީހުން އޮފީހުގެ ބްރާންޗެއް ހުޅުވާފައިއެވެ. ނަމަވެސް އަނީލް އެއް ނުދެއެވެ. ލަސްނުކޮށް އަނީލް އިސްރާ އާއި ކައިވެނި ކުރިއެވެ. ކައިވެންޏަށް ހަމަސް ދުވަސް ނުވަނީސް އިސްމާޢީލް އަށް އެޚަބަރު ލިބުނެވެ. ވަގުތުން ރަށަށް އައެވެ. އަދި އަނީލްގެ ބޮލަށް ވަސްވާސް ލައި އިސްރާ އާދޭސް ކޮށްކޮށް އޮއްވައި ރަށުން ފުރައިގެން ދިޔައީއެވެ. އެއީ އިސްރާގެ ހިތުގައި އޮތް ގޮތެވެ. އިސްރާ ލިބުނު ހިތްދަތި ކަމުގައި އަމިއްލައަށް މަރުވާން ހިތަށްވެސް އެރިއެވެ. ނަމަވެސް އެއީ ކިހާ ބޮޑު ފާފަ އެއްކަން ހިތަށް އެރުމުން އެކަން ހިތުން ނެރެ އެއްލާލީ އެވެ. އޭގެ ދެމަހެއްހައި ދުވަސް ފަހުން އިސްރާ އަށް ކުއްޖަކު ލިބެން އުޅޭކަމުގެ އުފާވެރި ޚަބަރު ލިބުނެވެ. އަދި އެދަރިފުޅަށް ޓަކައި އަމިއްލަ ފައި މައްޗައް ތެދުވަން މަސައްކަތް ކުރިއެވެ. އެކަން ކާމިޔާބު ވެސް ވިއެވެ. އެދަިފުޅު ލިބުމަށް ފަހު ‘އައިނާ’ މި ރީތި ނަން ދިނީ އެއީ އަނީލް އަށް އެއްމެ ކަމުދިޔަ ނަމަށް ވާތީ އެވެ.\n“މަންމާ!!” އައިނާ ގެއަށް އައިސް ވަތް ގޮތަށް އިސްރާ އަށް ގޮވާލިއެވެ. “އައިނާ؟؟؟؟” އިސްރާ ސުވާލުގެ ނަޒަރަކުން އައިނާ އަށް ބަލާލީ އައިނާ އަވަހަށް ސްކޫލުން އައުމުން ނެވެ. އަނެއްކާ ސްކޫލުގައި ކޮންކަމެއް ވީހެއްޔެވެ؟ ފިލާވަޅެއް ނުނިންމުނީ ހެއްޔެވެ؟ ކުއްޖަކު ޖެއްސުން ކުރީ ހެއްޔެވެ؟ އިސްރާގެ ހިތަށް ދިޔައީ މިކަހަލަ ވާހަކަ ތަކުން ފުރެމުން ނެވެ.\nMe first dhw….. V rythi mi part ves ❤❤❤ ekam haadha dhuvaheh kohlaafa thi up kohlee….. ❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤\nyh ur frst.. thnx Aisher.. nooney aisher.. submit kohfa innathaa three weeks vehje\nMi part varah varah reethi….Maa sha Allah…When is next part….waiting for the next part…\nthnx lullu… liyevunuhaa avahakah up kohdheynan… insha ﷲ


BML in Gaumee Football team thakuge Partnership aakoffi\nއެއްބަސްވުމުގައި ސޮއިކުރުމުގެ ހަފްލާގެ ތެރެއިން ޓިމް އަދި ބައްސާމް\nބީއެމްއެލް އިން ޤައުމީ ފުޓްބޯޅަ ޓީމުތަކުގެ ޕާޓްނަޝިޕް އާ ކޮށްފި\n15 ސެޕްޓެމްބަރ 2021 - 18:37:51\nބޭންކް އޮފް މޯލްޑިވްސް(ބީއެމްއެލް) އިން ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އާއެކު ޤައުމީ ފުޓްބޯޅަ ޓީމުތަކުގެ އޮފިޝަލް ސްޕޮންސަ އެގްރީމަންޓްގެ އައުކޮށްފި އެވެ.\nމި އެގްރީމަންޓުގެ ދަށުން ބީއެމްއެލް ވެގެންދާނީ ކުރިއެކޭވެސް އެއްފަދައިން ޤައުމީ ސީނިއަ ފިރިހެން ޓީމާއި، ސީނިއަ އަންހެން ޓީމު އަދި ޔޫތު ޓީމުތަކުގެ އެކްސްކްލޫސިވް ސްޕޮންސަރަށެވެ. މިއަދު ޤައުމީ ފުޓްބޯޅަ ދަނޑުގައި ބޭއްވުނު ހަފްލާގައި އެ އެގްރީމަންޓުގައި ސޮއި ކުރެއްވީ ބީއެމްއެލްގެ ފަރާތުން ސީއީއޯ އަދި މެނޭޖިން ޑައިރެކްޓަރު ޓިމް ސޯޔަރ އަދި އެފްއޭއެމް ގެ ރައީސް ބައްސާމް އަދީލް ޖަލީލް އެވެ.\nމި އެއްބަސްވުމާ ގުޅޭގޮތުން ޓިމް ވިދާޅުވީ " ރާއްޖޭގައި ފުޓްބޯޅައިގެ ފޯރިގަދަ މި ދަނޑިވަޅުގައި ޕާޓްނަޝިޕް އާ ކުރެވިގެންދާކަމީ ލިބޭ އުފަލެއް ކަަމަށެވެ. އަދި ބައިނަލްއަގްވާމީ މުބާރާތްތަކުގައި ޤައުމީ ޓީމުގެ ކާމިޔާބީގައި ބައިވެރިވުމުގެ އިތުރުން ރާއްޖޭގެ ޒުވާން ޖީލަށް ހުނަރު ފުޅާކުރަން އެހީތެރިވުމަކީ ބީއެމްއެލްއިން ބޮޑު އިސްކަމެއްދޭ ކަމެއް ކަމަށެވެ.\n" ކުރިއަށްއޮތް ސާފް ޗެންޕިއަންޝިޕް މުބާރާތުގައި އަޅުގަނޑުމެން އެދެނީ ދިވެހި ގައުމީ ޓީމަށް ކާމިޔާބު ލިބުން." ޓިމް ސޯޔަރ ވިދާޅުވިއެވެ.\nއެފްއޭއެމްގެ ރައީސް ބައްސާމް ވިދާޅުވީ ބީއެމްއެލް އާއެކު އެ އެއްބަސްވުން އާ ކުރެވިގެންދާކަމީ ލިބޭ ފަހުރެއް އަދި އުފަލެއް ކަމަށާއި، ގައުމީ ޓީމުގެ ކުޅުންތެރިންނަކީ ރާއްޖޭގެ ފަހުރު ކަމަށެވެ. އަދި ހޯދަމުންދާ ނަތީޖާއަކީ ކުޅިވަރު ދަނޑުގެ އިތުރުން ފަރުދާގެ ފުރަގަހުގައި މަސައްކަތް ކުރާ ހުރިހާ ފަރާތެއްގެ ބުރަ މަސައްކަތާއި އެހީތެރިކަމާއި އެއްބާރުލުމުގެ ނަތީޖާ ކަމަށް ބައްސާމު ވިދާޅުވިއެެވެ.\n" މި ފުރުސަތުގައި ޤައުމީ ޓީމަށާއި ރާއްޖޭގައި ކުޅިވަރާއި ޒުވާން ކުޅުންތެރިން ތަރައްގީ ކުރުމަށް ބީއެމްއެލް އިން ވެދެއްވާ އެހީތެރިކަމަށް ހާއްސަ ޝުކުރެއް ދަންނަވަން." ބައްސާމު ވިދާޅުވިއެވެ.\nދެހާސް ސަތާރަ ވަނަ އަހަރުން ފެށިގެން ޤައުމީ ފުޓްބޯޅަ ޓީމުތަކުގެ އޮފިޝަލް ސްޕޮންސަރަކީ ބޭންކް އޮފް މޯލްޑިވްސް އެވެ. އަދި ކުރިއަށް އޮތް ސާފް ޗެންޕިއަންޝިޕް 2021 ގެ އޮފިޝަލް ބޭންކިން ޕާޓްނަރަކީ ވެސް ބޭންކް އޮފް މޯލްޑިވްސް އެވެ.\nޔޫތު ޓީމު ބަހުރޭނަށް\nއަޝްފާގުގެ ގޯލާއެކު ރާއްޖެ މޮޅުވެއްޖެ\nބަގްލަދޭޝް ބަލިކޮށް ރާއްޖެއިން އުއްމީދު އާ ކޮށްފި